
Situé en l'Amérique vers la Mer 

V O Y A G E 

FAIT PAR LE CAPI- 
TAINE lAQVES CARTIER 

aux Terres-neufues de Canadas , No- 
remberçuCj Hochelage, Labrador, et 
pays adiacens , dite nouuelle France, 
auec particulières mœurs, langage, et 
cérémonies des habitans d'icelle. 

RELATION DV VOYAGE DE i534 

PUBLIA d'après l'Édition de 1(98 et d'après ramusio 
PAR M. H. MICHCLANT. 



Documents inédits sur Jaques Cartier et le Canada , publiés d'a- 
près les originaux jusqu'alors inconnus, par M. Alfred Ramé. 

Deux vol. pet. in-S®, avec deux grandes cartes, imprimé en ca- 
ractères anciens. Chef-d'œuvre de typographie. 

Papier de Hollande 1 8 fr. 

Papier vélin Whatman {à la cave), . . , . 25 
Peau vélin (2 exemplaires) 1 80 

Les documents inédits sur Jaques Cartier sont nombreux et in- 
téressants. 

ET VOYAGES 

OyE LES FRÈRES MINEURS RECOLLECTS Y ONT FAICTS 

PAR 

F. GABRIEL SAGARD THEODAT 



Réimpression figurée de V édition originale rarissime de 1636. 

PREMIER ET DEUXIÈME VOLUMES. 



VHistoire du Canada par le frère Sagard est Touvrage ancien le plus 
important qui ait paru sur cette partie de l'Amérique, si essentiellement 
française. 

Chaque Canadien d'une instruction supérieure voudra posséder . un 
exemplaire de cette chronique qui dépeint le premier état du pays quand 
les Français l'ont colonisé, l'histoire de leurs travaux, de leurs périls et 
de leurs succès. 

La nouvelle édition formera auaîre volumes ; le dernier , réunissant 
différentes pièces, sera précédé d'une notice historique. 

Le prix de chaque volume est fixé : 

Sur papier vélin y à 1 2 fr. 

Sur papier de Hollande , à 20 

Cette réimpression a été tirée à un nombre très-restreint d'exemplaires. 
Le troisième volume , qpi est sous presse , paraîtra au mois' ae sep- 
tembre, et l'ouvrage entier sera terminé avant la fin de l'année. 



Encouragé par un public d'élite , nous poursuivons ar- 
demment la collection des travaux historiques concernant 
l'Amérique septentrionale , et nous réimprimons aujourd'hui 
les très-remarquables ouvrages de Sagard sur la Nouvelle 
France. 

Son Grand Voyage du Pays des Hurons est devenu une de 
ces précieuses curiosités littéraires que les bibliographes 
recherchent avec une avidité extrême, mais se procurent 
difficilement, même à grand prix. 

On nous saura donc gré sans doute de refaire une édition 
d'un livre aussi rare, et qui, quoique généralement peu con- 
nu, mérite tant de l'être. 

En tète du quatrième et dernier volume de VHistoire du 
Canada , par le même auteur, histoire dont la réimpression 
a dès l'apparition du tome premier reçu un accueil des plus 
flatteurs dans le monde savant , — nous placerons une no- 
tice critique sur Sagard et son œuvre. 



Cet accueil bienveillant , on nous permettra de penser 
qu'il est dû aux soins tout particuliers que nous apportons à 
la réimpression des ouvrages singuliers publiés durant les 
siècles derniers. 

Pour ce qui regarde le vieux et naïf Sagard , notre édi- 
tion actuelle de ses livres est , — on a déjà pu le remar- 
quer, et pour VHisloire du Canada et pour le Grand Voyage 
au pays des Hurons, — une copie complète, exacte , maté- 
riellement aussi fidèle que possible. 

Edwin Tross. 



LE GRAND VOYAGE 

DV PAYS DES HVRONS, 

fîtué en rAmcrique vers la Mer 

douce , es derniers confins 

de la nouuelle France, 

dite Canada. 

où il eft amplement traité de tout ce <|ui efl da ptys , des 
mœurs & dunacarel des Saonagcs, de leur gouuerneinenr 
& façons de Faire , unt dedans ican pays»qu*albnsen voya- 

Scs:Deleurfo)r & croyance^De leurs confeîls & guerres^ 8c 
e quel genr^ de tourmens ils font mourir Icuit priibnniers. 
Comme ils fe marient & efleuent leurs enfans: De leurs Mé- 
decins , ft des remèdes dont ils vfent à leurs maladies : De 
leurs dances& chanlbns : DelackaCTe, delapefche & des 
oyfeaux Se animaur terrestres & aquatiques qu'ils ont .Des 
richeffes du pays : Comme ils cuttiuent les terre$,& accom- 
modent leur Meneftre. De leur deiîiU pleurs tk lamenta- 
tions,&: comme ils en(èneUflrent& enterrent leurs morts* 

Anec vn Dîâionaîre de la langue Huronne,pour la commodi- 
te de ceux qui ont à voyager dans le pays, & n'ont 
l'intelligence (ricelle langue. 

^arJ. Gabkikl Sagard Th^ odat, RuoOet de 
S.TraMfois,de iaProuincetleS ,Denft en France 

A P ARIS, 

Chez Dents Moreav, rue S. lacques ,à 

la Salamandre d'Argent. 

- - 

M. DC. XXX IL 

»/(utc Priuilege du Roy , 



AV ROY DES ROYS 

ET TOVT PVISSANT 

MONARQUE DV CIEL ET DE LA TERRE 
tfisvs-CHRisT, SauutuT iu monde. 



'est àvous 6 puissance et 
bonté inûoie ! à qui ie m'a- 
dresse, et devantqui ie me 
prosterne la face contre 
terre, et ies ïoties baignées 
d'vn ruisseau de larmes 
qui afÛuent sans cesse de 
mes deux yeux par les ressentimens et amer- 
tumes de mon cœur vrayement navré et k 
iuste titre affligé , de voir tant de pau- 

ures âmes Infidèles et Barbares touiours 
gisantes dans les espaisses ténèbres de 
leur infidélité. Vous sçauez (ô mon Sei- 
gneur et mon Dieu), que nous auons porté 
nos vœux depuis tant d'années dans la Nou- 
uelle France, et fait nostre possible pour 
retirer les âmes de cet esprit ténébreux ; mais 
le secours nécessaire de TAncienne nous a 
manqué. Seigneur, nos prières et nos re- 
monstrances ont de peu servy . Peut-estre , ô 
mon très-doux Jesvs, que TAnge tutelaire 
que vous luy auez donné, a empesché le 
secours que nous en espérions pour la 
nouuelle, coulant doucement dans le cœur 
et la pensée de ceux qui auoient quelque af- 
fection pour le bien du pays, que les tracas, 
les distractions et les diuers perÛs qui suyuent 
et sont annexez à la poursuitte dVn si grand 
bien, estoient souuent cause (aux âmes foi- 
bles dans la vertu) d'en remporter desfruicts 
contraires à la vertu. Si cela est, faites, ô mon 
Dieu, s'il vous plaist, que l'Ange de la Nou- 
uelle France remporte la victoire contre 
celuy de l'Ancienne; car, bien que quelques 
vns en fassent mal leur profit, beaucoup en 
pourront tirer de l'aduantage , assisté de ce 
grand Ange tutelaire, et principalement de 

vous, ô mon Dieu, quipouuez tout, et de 
qui nous espérons tout le bien qui en peut 
réussir ; il y va de vostre gloire et de vostre 
seruice. Ayez donc pitié et compassion de 
ces panures âmes, rachetées au prix de 
vostre sang tres-precieux, ô mon Seigneur et 
mon Dieu , afin que retirées des ténèbres de 
rinfidelité, elles se conuertissent à vous, et 
qu'après auoir vescu iusques à la mort, dans 
Tobseruance de vos diuins préceptes , elles 
puissent aller iouyr de vous dans Tetemité, 
auec les Anges bien-heureux en Paradis , où 
ie prie vostre diuine Majesté me faire aussi la 
grâce d'aller , après auoir vescu icy bas par 
le moyen de vos grâces, dans la mesme grâce, 
en Tobseruance de mon Institut , et de vos 
diuins commandemens. 




a 111) 



A TRES-ILLVSTRE 



Généreux et puissant prince 

HENRY DE LORRAINE 



Comte d'Arcovrt. 



MONSEIGNEVR, 




'estpn sujet puissant, et vn object 
rauissant, que l'œil et la présence 
d'pn Prince qui n'a d'affection que 
pour la vertu. Si ie prends la har- 
diesse de m adresser à vostre grandeur, pour 
l^y faire offre (comme ie fais en toute 
humilité) de mon petit Voyage du pays 
des Hurons. La faute, si l'en commets. 



gaigné et doucement charmé par vostre 
vertu, en doit estre attribuée à Vesclat bril- 
lant de vostre mesme vertu. A quel Autel 
pouuoiS'je porter mes vœux plus méritoire- 
ment quau vostre? En qui pouuois-ie trou- 
uer plus dappuy contre les enuieux et mal- 
veillans de mon Histoire, qu'en vn Prince 
généreux et victorieux comme vous, dont les 
vertus sont tellement admirées entre Les 
Grands, quelles semblent donner loix aux 
Princes les plus accomplis. Sous l'aislede vos- 
tre prqtection {si vous l'en daigne^ honorer), 
MONSEJGNEVR, ce mien petit traité 
peut, sans crainte des enuieux, fauorable- 
ment parcourir tout VVniuers. Vostre nais- 
sance et extraction de la très-ancienne, 
auguste et royale maison de Lorraine, qui a 
autre-fois passé les mers, subiugué les Infi- 
dèles, et possédé, comme Roy, vn si grand 
fiombre d'années, tous les lieux saine t s de 
la Palestine, vous donne du crédit, etfaict 
voler vostre nom parmy toutes les Nations 
de la terre : de sorte que Von dict d'elle, 
qu'elle a tousiours esté saincte, et n'a iamais 
hourry de monstre dans son sein. C'est vne 
remarque et vn honneur éternel, que ie prie 
Dieu vous conseruer. 

Acceptei donc, MONSEIGNEVR, les 
bonnes volonté^ que i'ay pour postre Gran- 
deur en ce petit présent j en attendant que le 
Ciel me fasse naistre d'autres moyens plus 
propres, pour recognoistre les obligations 
que vous aue{ acquises sur nostre Religieuse 
Maison, et sur moy particulièrement y qui 
seray toute ma vie, 

MONSEIGNEVR, 

Vostre tres-humble serviteur «n Iesvs-Christ, 
Fr. Gabriei^ SAGARD, 

Indigne Recollet, 
De Paris, ce 31 luiliet 1632. 




AU LECTEVR 



■ vne vérité cogneuë de tous, et des 
6 Infidèles mesmes (disoit un sage des Ga- 
3 ramantes au grand Roy Alexandre) que 
a perfection des hommes ne consiste point 
à voir beaucoup, ny à sçauoir beaucoup ; mais en ac- 
complissant le vouloir et bon plaisir de Dieu. Cette 
pensée a tenu longtemps mon esprit en suspens , sça- 
uoir si ie deuois demeurer dans le silence, ou agréer 
Â tant d'âmes religieuses et séculières , qui me 5ollic<- 

toient de mettre au iour, et faire voir au public, le 
narré du voyage que i'ay fait dans le pays des Hurons ; 
pource que de moi-mesme le ne m'y pouuois résoudre . 
Mais enfin, après auoir considéré de plus prés le bien 
qui en pouuoit retissir à la gloire de Dieu , et au salut 
du prochain , auec la licence de mes Supérieurs i'ay 
mis la main à la plume, et décrit dans cette Histoire 
et ce Voyage des Hurons, tout ce qui se peut dire du 
pays et de ses habitans. La lecture duquel sera d'autant 
plus agréable à toutes conditions de personnes, que ce 
Hure est parsemé de diuersité de choses : les vnes belles 
et remarquables en vn peuple Barbare et Saunage, et 
les autres brutales et inhumaines à des créatures qui 
doiuent auoir de la raison , et recognoistre vn Dieu 
qui les a mis en ce monde, pout iouyr après d'un Pa- 
radis. Quelqu'vn me pourra dire que ie deuois me 
seruîr du style du temps , ou d'vne bonne plume , 
pour polir et enrichir mes mémoires , et leur donner 
iour au trauers de toutes les difficultez que les esprits 
enuieux (auiourd'huy trop frequens) me pourroient 
obiecter : et en effet , i'en ay eu la pensée , non pour 
m'attribuer le mérite et la science d'autruy; mais 
pour contenter les plus curieux et difficiles dans 
les entretiens du temps. Au contraire , i'ay esté con- 
seillé de suiure plustost la haïfueté et simplicité de 
nion style ordinaire (lequel agréera tousiours dauan- 
tage aux personnes vertueuses et de mérite), que de 
m'amuser à la recherche d'vn discours poli et fardé, 
qui auroit voilé ma face , et obscurci la candeur et 
sincérité de mon Histoire , qui ne doit auoir rien de 
vain ny de superflu. 
le m'arreste icy tout court , ie demeure icy en si- 

lence , et preste mon oreille patiente aux aduertisse- 
mens salutaires de quelques zelans , qui me diront 
que i'ay employé et ma plume et mon temps, dans 
vn sujet qui ne rauist pas les âmes comme vn autre 
sainct Paul , iusqu'au troisiesme Ciel. Il est vray , 
i'avouë mon manquement et mon démérite; mais ie 
diray pourtant, et auec vérité, que les bonnes âmes y 
trouueront de quoy s'édifier, et louer Dieu qui nous 
a fait naistre dans vn pays Chrestien , où son sainct 
nom est recogneu et adoré, au prix de tant d'Infidèles 
qui viuent et meurent priuez de sa cognoissance et de 
son Paradis. Les plus curieux aussi, et les moins 
deuots, qui n'ont autre sentiment que de se diuertir 
et d'apprendre dans l'Histoire l'humeur, le gouuer- 
nement , et les diuerses actions et cérémonies d'vn 
peuple barbare , y trouueront aussi de quoy se con- 
tenter et satisfaire, et peut-estre leur salut, par la re- 
flexion qu'ils feront sur eux-mesmes. 

De mesme , ceux qui poussez d'vn sainct mouue- 
ment désireront aller dans le pays pour la conuersion 
des Sauuages, ou pour s'y habituer et viure chrestien- 
nement, y apprendront aussi quels seront les pays oU 
ils auront à demeurer, et les peuples auec lesquels ils 
auront à traicter^ et ce qui leur sera besoin dans le 
pays, pour s'en munir auant que de se mettre en 
chemin. Puis nostre Dictionnaire leur apprendra 
d'abord toutes les choses principales et nécessaires 
qu'ils auront à dire aux Hurons, et aux autres Pro- 
uinces et Nations , chez lesquels cette langue est en 
vsage, comme aux Petuneux, à la Nation Neutre, à 
la Prouince de Feu, à celle des Puants, à la Nation 
des Bois, à celle de la Mine de Guyvre, aux Yro-. 

quoisyà la Prouince des Cheueux-Releuez, et à 
plusieurs autres. Puis en celle des Sorciers , de ceux 
de l'Isle , de la petite Nation et des Algoumequins , 
qui la sçauent en partie , pour la nécessité qu*^ils en 
ont lorsqu'ils voyagent , ou qu'ils ont à traicter auec 
quelques personnes de nos Prouinces Huronnes et 
Sédentaires. 

le responds à vostre pensée, que le Christianisme 
est bien peu aduancé dans le pays, nonobstant nos 
trauaux y le soin et la diligence que les Recollets y 
ont apportés, bien loin des dix millions d'âmes que 
nos Religieux ont baptizé à succession de temps dans 
les Indes Orientales et Occidentales , depuis que le 
bien-heureux Frère Martin de Valence, et ses compa- 
gnons Recollets y eurent mis le pied , et fait les pre- 
miers la planche à tous nos autres Frères^ qui y ont 
à présent un grand nombre de Prouinces, remplies 
de Couuents, et en suite à tous les Religieux des au- 
tres Ordres, qui y ont esté depuis. 

C'est nostre regret et nostre desplaisir de n'y auoir 
pas esté secondez^ et que les choses n'y ont pas 
si heureusement aduancé, comme nos espérances 
nous promettoient, faiblement fondées sur des Colo- 
nies de bons et vertueux François qu'on y deuoit esta- 
blir, sans lesquelles on n'y aduancera jamais gueres 
la gloire de Dieu et le Christianisme n'y sera iamais 
bien fondé. C'est mon sentiment et celuy de tous les 
gens de bien non seulement; mais de tous ceux qui 
se gouuement tant soit peu auec la lumière de la 
raison . 

Excuse, si le peu de temps que i'ay eu de composer 
et dresser mes Mémoires et mon Dictionnaire (après 

la resolution prise de les mettre en lumière) y a fait 
escouler quelques légères fautes ou redites : car y 
trauaillant auec vn esprit préoccupé de plusieurs au- 
tres charges et commissions , il ne me souuenoit pas 
souvent en vn temps, ce que i'auois composé et escrit 
en vn autre. Ce sont fautes qui portent le pardon 
qu'elles espèrent de vostre charité, de laquelle i'im- 
plore aussi les prieras, à ce que Dieu m'exempte icy 
du péché, et me donne son Paradis en l'autre. 




TABLE DES CHAPITRES 



Chap. i. Voyagi Ja pays ia Hurons, iital in l'Amiriqui, vers ta 

mer doua, Is dirmtn confias il la NouviUi France, ditiCanada. 
Chap. i. De aoslrc commencement, et suite di nostrc voyage. 
Chap. ;. De Kebec, demeure des François, et des Ptns Ricollels. 
Chap. 4. Du cap de Victoire eux Harons, et comme les Suaïuges se 

gottttirnent allans en voyage et par pays. 
Chap_. i-' De aostre airiuic an pays des Hurons, quels estaient 

nos atrcices, et de nosire manière de liare et gouaerntment dans 

Itpays. 
Chap. 6. Du pays des Murons et de leurs tilles, villages et caba- 

Chap. 7. Exercice ordinaire des hommes et des femmes. 

Chap. 8. Comme ils defrischent, sèment et cultiuent leurs terres, et 

après comme ils accommodent le bled et les farines, et de la façon 

d'apprtsttr leur manger. 
Chap. 9. De leurs festins et conuiues. 



— XX 

Chap. 10. Des danccs, chansons et autres cérémonies ridicules, 

Chap. i\. De leur mariage et concubinage. 

Chap. 12. De la naissance^ amour et nourriture que les Saunages 
ont enuers leurs enfans. 

Chap. 13. De Texercice des ieunes garçons et ieunes filles. 

Chap. i 4. De la forme, couleur et stature des Saunages, et comme ils 
ne portent point de barbe. 

Chap. 1 s* titiffeur des Sauuages , et comme ils ont recours aux 
Deuins, pour recouurer les choses desrobies. 

Chap. 16. Des cheueux et ornemens du corps. 

Chap. 17 De leurs conseils et guerres. 

Chap. 18. De la croyance et foy des Sauuages, du Créateur, et 
comme ils auoient recours à nos prières. 

Chap. 19. Des cérémonies quils obseruent à la pesche. 

Chap. 20. De la santé et maladie des Sauuages, et de leurs Méde- 
cins. 

Chap. 21. Des deffuncts, et comme ils pleurent et ensevelissent les 
morts. 

Chap. 22. De la grand /este des morts. 



— XXI — 



SECONDE PARTIE 



Où il est traicté des Animaux terrestres et aquatiques, et des 
Fruicts, Plantes et Richesses qui se retrouuent communément 
dans le pays de nos Saunages ; puis de nostre retour de la Pro- 
uince des Hurons en celle de Canada. Auec un petit Diction- 
naire des mots principaux de la langue Huronne, nécessaire à 
ceux qui n'ont l'intelligence d'icelle, et ont àtraicter auec lesdits 
Hurons. 

Chap. I . Des Oyscaux. 

Chap. 2. Des Animaux terrestres. 

Chap. j. Des Poissons et bestes aquatiques. 

Chap. 4. Des Fruicts, Plantes, Arbres, et Richesses du pays, 

Chap. 5. De nostre retour du pays des Hurons en France, et de ce 
qui nous arriua en chemin. 

PRIVILEGE DV ROY. 



par la grâce de Dieu , Roy de 

î France et de Nauarre, 

A nos atnez et féaux conseillers, les gens 

tenans nos Cours de Parlemens , Maistres 
des Requestes ordinaires de nostre Hostel, Preuost 
de Paris, Baillifs, Seneschaux, et autres nos lus- 
liciers et Officiers qu'il appartiendra, salut. Nostre 
bien amé Fr. Gabriel Sagard , Recollet, nous a faict 
remonstrer qu'il a composé vn liure intitulé : Le grand 
Voyage du pays des Harons , silué en l'Amérique , vers ia mer 
douce, is derniers confins de la Nouuelle France, auec vn Dic- 
tionnaire de la langue Huronne. Lequel ildesireroit mettre 
en lumière, s'il auoit sur ce nos lettres. A ces causes, 
désirant bien et fauorablementtraicter ledit suppliant, 
et qu'il ne soit frustré des fmicts de son labeur, luy 

auons permis, permettons et octroyons par ces pré- 
sentes , de nos grâces spéciales , d'imprimer ou faire . 
imprimer en telle marge et caractère que bon luy , 
semblera ledit liure , iceluy mettre et exposer en 
vente et distribuer durant le temps de dix ans, deffen- 
dant à tous Imprimeurs et autres personnes, de quel- 
que qualité et condition qu'elle soient , d'imprimer 
ou faire imprimer, mettre ny exposer en vente ledit 
liure, sans le congé et permission dudit exposant, ou 
de celuy ayant charge de luy, sur peine de confisca- 
tion d'iceux liures , d'amende arbitraire , et à tous 
despens, dommages et interests enuers lui ; à la charge 
d'en mettre deux exemplaires en nostre Bibliothèque 
publique. Si vous mandons que du contenu en ces 
présentes vous fassiez , souffriez et laissiez iouyr et 
vser ledit exposant pleinement et paisiblement , et à 
ce faire souffrir et obeyr tous ceux qu'il appartiendra, 
en mettant au commencement ou à la fin dudit liure 
ces présentes , ou bref extraîct d'îcelles , voulons 
qu'elles soient pour deuëment signifiées : Car tel est 
nostre plaisir. Donné à Paris le 21. iour de luillet^ 
l'an de grâce 1 632, et de nostre règne le 23. 

Par le Conseil. 

HVOT. 



Pay sous-signé, consens que le sieur Denys Moreau, 
lequel i'ay choysi pour mon Imprimeur et Libraire, 
puisse imprimer mon liure, intitulé le Grand Voyage 

du pays des Hurons, à la charge de receuoir de moy, 
vn nouueau consentement , toutes les fois qu'il voudra 
le reimprimer. Et à ces conditions ie luy remets mon 
Priuilege que i'ay obtenu du Roy, pour imprimer 
mondit liure. 

Fait à Paris ce 29. luillet i632. 

Fr. Gabriel Sagard, Recollet. 



Acheué d'imprimer pour la première fois le lo^ iour 

d'Aoust 1632. 



APPROBATION DES PERES DE L'ORDRE. 

Nous soussignez, Professeurs en la saincte Théolo- 
gie, Prédicateurs et Confesseurs des Pères Recollets 
de la Prouince de S. Denys en France , 

Certifions auoir leu vn liure intitulé, Voyage du 
pays des Murons, situé en l'Amérique, vers la mer douce, es 
derniers confins de la Nouuelle France, dite Canada : où il est 
traité de tout ce qui est du pays, et du gouuernement 
des Sauuages, auec vn Dictionnaire de la langue Hu- 
ronne; composé par Fr. Gabriel Sagard Theodat, 
Religieux de nostre mesme Ordre et Institut; auquel 
nous n'auons rien trouué contraire à la Religion Ca- 

tholique, Apostolique et Romaine : ains très vtile et 
nécessaire au public. 
En foy de quoy nous auons signé de nostre main. 

Fait en nostre Couuent de Paris le cinquiesme 
iour de luillet i632. 

Fr. Ignace le Gavlt, qui sup. Gardien du 
Couuent des Recollets de Paris. 

Fr. Ieàn Marie l'Escrivain, qui sup. 

Fr. Ange Carrier, qui sup. 




Voyage du pays des Murons , situé en l'Amérique , vers la n 
douce, es derniers confins de la Nouuelle France, d 



Chapitre Premier. 



LLEz par tout le inonde, et près- 
chez i'Euangile à toute créature, 
dit nostre Seigneur. C'est le com- 
mandement que Dieu donna à ses 
Apostres, et en suite aux per- 
sonnes Apostoliques , de porter 
l'Euangile par tout le monde, 
pour en chasser l'Idolâtrie, et polir les mœurs bar- 
bares des Gentils, et ériger les trophées des victoires 
de sa Croix par son Euangile et la prédication de 
son sainct nom. La vanité de sçauoir et apprendre 
les choses curieuses, et les mœurs et diuerses ;| fa- 
çons de philosopher, ont poussé ce grand Thianeus 
Appollonius de ne pardonner à aucun trauail, pour 
se remplir et rendre illustre par la cognoissance 
des choses les plus belles et magnifiques de l'Vni- 
uers; c'est ce qui le fit courir de l'Egypte toute l'A- 
frique, passer les colomnes d'Hercules, traicter auec 

les' grands hommes et sages d'Espagne, visiter nos 
Druides es Gaules, couler dans les délices de l'Italie , 
pour y voir la politesse, grandeur et gentillesse de 
l'Empire Romain, de là se couler dans la Grèce , puis 
passer l'Elespont, pour voir les richesses d'Asie; et 
enfin pénétrant les Perses, surmontant le Caucase, 
passant par les Albaniens , Scythes , Massagettes : 
bref, après auoir couru les puissans Royaumes de 
l'Inde, trauersé le grand fleuue Phison , arriua enfin 
vers les Brachmanes, pour ouyr ce grand Hyarcas 
philosopher de la nature et du mouuement des astres : 
et comme insatiable de sçauoir, après auoir couru 
toutes les Prouinces oti il pensa apprendre quelque 
chose d'excellent, pour se rendre plus diuin parmy les 
hommes ; de tous ses grands trauaux ne laissa rien de 
mémorable qu'vn chetif liure, contenant les dogmes 
des Pytagori- 1| ciens, fagoté, poly, doré, qu'il feignoit 
auoir appris dans l'Antre trophonine, qui fut receu 
auec tant d'applaudissement des Anciates, que pour 
eternizer sa mémoire ils le consacrèrent au plus haut 
faite de leur plus magnifique Temple. 

Ce grand homme,, qui auoit acquis par ses voyages 
tant de suffisance et d'expérience , que les Princes, et 
entr'autres l'Empereur Vespasien , estimoient son 
amitié de telle sorte, que, soit que, ou par vanité, ou à 
bon escient, qu'il désira se seruir de luy en la conduite 
de son grand Empire, il le conuia de s'en venir à Rome 
auec ses attrayantes paroles, qu'il luy feroit part de 
tout ce qu'il possedoit, sans en exclure l'Empire, pour 
monstrer l'estime qu'il faisoit de ce grand personnage; 
neantmoins il croyoit n'^iuoir rien remarqué digne de 
tant de trauail, puis qu'il n'auoit pu rencontrer vne 



égalité de iustice (à son aduis) en l'économie du 
monde, puis que par tout il auoit trouué le fol com- 
mander au sage, le superbe à Thumble, le querelleux 
au pacifique, l'impie au deuot. Et ce qui luy touchoit 
le plus le cœur, c'est qu'il n'auoit point trouué l'im- 
mortalité en terre. 

Il Pour moy , qui ne fus iamais d'vne si enragée enuie 3 
d'apprendre en voyageant , puis que nourry en l'es- 
cole du Fils de Dieu, sous la discipline régulière de 
l'Ordre Seraphiquesainct François, oîi l'on apprend la 
science solide des Saincts, et hors celle-là tout ce qu'on 
peut apprendre n'est qu'vn vain amusement d'vn 
esprit curieux , i'ay voulu faire part au public de ce 
que i'auois veu en vn voyage de la Nouuelle France, 
que l'obeyssance de mes Supérieurs m'auoit fait en - 
t reprendre, pour secourir nos Pères qui y estoient 
desia, pour tascher à y porter le flambeau de la cognois- 
sance du Fils de Dieu, et en chasser les ténèbres de la 
barbarie et infidélité, suyuant le commandement que 
nostre Dieu nous auoit faict en la personne de ses 
Apostres, afin que, comme nos Pères de nostre Sera- 
phique Ordre de sainct François, auoientles premiers 
porté l'Euangiledans les Indes Orientales et Occiden- 
tales , et arboré l'estendart de nostre rédemption es 
peuples qui n'en auoient iamais ouy parler, ny eu co- 
gnoissance, à leur imitation nous y portassions nostre 
zèle et deuotion , afin de faire la mesme conqueste, et 
ériger les mesmes trophées | de nostre salut , oU le 4 
Diable auoit demeuré paisible iusqu'à présent. 

Ce ne sera pas à l'imitation d'Appollonius, pour y 
polir mon esprit, et en deuenir plus sage, que ie visi- 
teray ces larges prouinces, où la barbarie et la bru ta- 



— 4 — 

lité y ont pris tels aduantages, que la suite de ce dis- 
cours vous donnera en Tame quelque compassion de 
la misère et aueuglement de ces pauures peuples, où ie 
vous feray voir quelles obligations nous auons à nostre 
bon Iesvs, de nous auoir deliurez de telles ténèbres et 
brutalité, et poli nostre esprit iusqu'à le pouuoir co- 
gnoistre et aymer, et espérer l'adoption de ses enfans. 
Vous verrez comme en vn tableau de relief et en riche 
taille douce, la misère de la nature humaine, vitiée en 
son origine , priuée de la culture de la foy , destituée 
des bonnes mœurs , et en proye à la plus funeste bar- 
barie que Tesloignement de 'la lumière céleste peut 
grotesquement conceuoir. Le récit vous en sera d'au- 
tant plus agréable par la diuersité des choses que ie 
vous raconteray auoir remarquées, pendant enuiron 
deux ans que i'y ay demeuré, que ie me promets que 
la compassion que vous prendrez de la misère de 
ceux II qui participent auec vous de la nature hu- 
maine, tireront de vos cœurs des vœux, des larmes et 
des souspirs, pour coniurer le Ciel à lancer sur ces 
cœurs des lumières célestes, qui seules les peuuent af- 
franchir de la captiuité du Diable, embellir leurs rai- 
sons de discours salutaires, et polir leur rude barbarie 
de la politesse des bonnes mœurs , afin qu'ayans co- 
gneu qu'ils sont hommes, ils puissent deuenir Chres- 
tiens et participer auec vous de cette foy qui nous ho- 
nore du riche titre d'enfans de Dieu , cohéritiers auec 
nostre doux Iesvs, de l'héritage qu'il nous a acquis au 
prix de son sang, où se trouuera cette immortalité 
véritable, que la vanité d'AppoUonius après tant de 
voyages, n'auoit pu trouuer en terre, où aussi elle n'a 
garde de se pouuoir trouuer. 

De nosîre commencement ^ et suite de nostre voyage. 6 



Chapitre II. 




osTRE Congrégation ^'estant tenue à Paris, 
i'eus commandement d'accompagner le 
Père Nicolas, vieil Prédicateur, pour aller 
secourir nos Pères, qui auoient la mission 
de la cohuersion des peuples de la Nouuelle 
France. Nous partismes de Paris auec la bénédic- 
tion de nostre R. Père Prouincial, le dix-huictiesme 
de Mars mil six cens vingt-quatre, à l'Apostolique, à 
pied, et auec l'équipage ordinaire des panures Pères 
Recollets Mineurs de nostre glorieux Père S, Fran- 
çois. Nous arriuasmes à Dieppe en bonne santé, oîi le 
nauire fretté et prest, ri'attendoit que le vent propre 
pour faire voile et commencer nostre heureux voyage : 
de sorte qu'à grand peine pusmes-nous prendre quel- 
que repos , qu'il l| nous fallut embarquer le mesme 7 
iour de nostre arriuëe , de sorte que nous partismes 
dés la my nuict auec vn vent assez bon ; mais qui par 
sa faueur inconstante nous laissa bien-tost, et fusmes 
surpris d'vn vent contraire , ioignant la coste d'Angle- 
terre, qui causa vn mal de mer fort fascheux à mon 
compagnon , qui l'incommoda fort, et le contraignit 
de rendre le tribut à la mer, qui est l'vnique remède 

de la guerison de ces indispositions maritimes. Grâces 
à nostre Seigneur, nous auions desia sillonné enuiron 
cent lieues de mer, auant que ie fusse contrainct à ces 
fascheuses maladies ; mais l'en ressentis bien depuis , 
et peux dire auec vérité , que ie ne me fusse iamais 
imaginé que le mal de mer fust si fascheux et en- 
nuyeux comme ie lexperimentay , me semblant n'auoir 
iamais tant souffert corporellement au reste de ma vie, 
comme ie souffris pendant trois mois six iours de naui- 
gation, qu'il nous fallut (à cause des vents contraires), 
pour trauerser ce grand et espouuentable Océan , et 
arriuer à Kebec, demeure de nos Pères. 

Or, pour ce que le Capitaine de nostre vaisseau 
auoit commission d'aller charger {| du sel en Broûage, 8 
il nous y fallut aller et passer deuant la Rochelle, à la 
rade de laquelle nous nous arrestasmes deux iours , 
pendant que nos gens allèrent negotierà la ville pour 
leurs affaires particulières. Il y auoit là vn grand 
nombre de nauires HoUandois, tant de guerre que 
marchands, qui alloient charger du sel en Broûage, et 
à la riuiere de Suedre, proche Mareine : nous en 
auions desia trouué en chemin enuiron quatre-vingts 
ou cent en diuerses flottes , et aucun n auoit couru sur 
nous , en tant que nostre pauillon nous faisoit co- 
gnoistre ; il y eut seulement vn pirate HoUandois qui 
nous voulut attaquer et rendre combat, ayant desia à 
ce dessein ouuert ses sabords, et fait boire et armer ses 
gens ; mais pour n'estre assez forts, nous gaignasmes 
le deuant à petit bruit, ce misérable traisnoit desia 
quant-et-soy vn autre nauire chargé de sucre et autres 
marchandises, qu'il auoit vole sur des panures Fran- 
çois et Espagnols qui venoient d'Espagne. 

De la Rochelle, on prend d'ordinaire vn pilote de 
louage, pour conduire les nauiresqui vont à la riuiere 
de Suedre , à cause de plusieurs lieux dangereux oîi 
il I conuient passer, et est nécessaire que ce soit vn 9 
pilote du pays qui conduise en ces endroicts, pour ce 
quVn autre ne s'y oserait bazarder, il arriua neant- 
moins que ce pilote de la Rochelle pensa nous perdre; 
car n'ayant voulu ietter l'anchre par vn temps de 
bruine, comme on luy conseilloit, se fiant à sa sonde, 
il nous eschoûa sur les quatre heures du soir, ce fut 
alors pitié , car on pensoit n'en eschapper iamais : et 
de faict , si Dieu n'eust calmé le temps, et retenu 
nostre nauire de se coucher du tout, c'estoit faict du 
nauire et de tout ce qui estoit dedans. On demeura 
ainsi iusques enuiron les six ou sept heures du len- 
demain matin, que la marée nous mit sur pied ; en cet 
endroict nous n'estions pas à plus d'vn bon quart de 
lieuë de terre, et nous ne pensions pas estre si proches, 
autrement on y eust conduit la pluspart de l'équipage 
auec la chaloupe pendant ce danger, pour deschar- 
ger d'autant le nauire, et se sauuer tous , au cas qu'il 
sefust encore tant- soit-peu couché ; car il l'estoitdesia 
tellement, que l'on ne pouuoit plus marcher debout, 
ains se traisnant et appuyant des mains. Tous estoient 
fort affligez , et aucun n'eut le courage de boire ny 
Il manger, encore que le souper fust prest et seruy, et 10 
les bidons et gamelles des matelots remplis : pour 
moy i'estois fort débile et eusse volontiers pris quel- 
que chose ; mais la crainte de mal édifier m'empescha 
et me fit ieusner comme les autres , et demeurer en 
prière toute la nuict auec mon compagnon, attendant 
la miséricorde et assistance du bon Dieu : nos gens 

parloientdesiadeietter en mer le pilote qui nous auoit 
eschotiez. Vne partie vouloient gaigner l'esquif pour 
tascher à se sauuer, et le Capitaine menaçoit d'vn 
coup de pistolet le premier qui s*y aduanceroit, car sa 
raison estoit : sauuer tout, ou tout perdre, et nostre 
Seigneur ayant pitié de ma foiblesse me fit la grâce 
d'estre fort peu esmeu et estonné pour le danger pré- 
sent et eminent, ny pour tous autres que nous eusmes 
pendant nostre voyage, car il ne me vint iamais en la 
pensée (me confiant en la diuine bonté , aux mérites 
de la Vierge et de tous les Saincts) que deussions pé- 
rir, autrement il y auoit grandement suiet de craindre 
pour moy, puis que les plus expérimentez pilotes et 
mariniers n'estoient pas sans crainte, ce qui estonnoit 
1 1 tout plein de personnes, vn des- n quels, comme fasché 
de me voir sans appréhension, pendant vne furieuse 
tourmente de huict iours, me dit par reproche, qu'il 
auoit dans la pensée que ie n'estois pas Chrestien, de 
n'appréhender pas en des périls si eminens, ie luy dis 
que nous estions entre les mains de Dieu, et qu'il ne 
nous aduiendroit que selon sa saincte volonté, et que 
ie m'estois embarqué en intention d'aller gaigner des 
âmes à nostre Seigneur au pays des Sauuages, et d'y 
endurer le martyre, si telle estoit sa saincte volonté : 
que si sa diuine miséricorde vouloit que ie périsse en 
chemin, que ie ne deuois pas moins que'd'en estre 
content , et que d'auoir tant d'appréhension n'estoit 
pas bon signe; mais que chacun deuoit plustost 
tascher de bien mettre son âme auec Dieu , et après 
faire ce qu'on pourroit pour se deliurer du danger et 
naufrage, puis laisser le reste du soin à Dieu, et que 
bien que ie fusse vn grand pécheur , que ie ne per- 

drois pas pourtant l'espérance et la confiance queie de- 
uois auoîr à mon Seigneur et à ses Saincts , qui es- 
toient tesmoins de nostre disgrâce et danger, duquel 
ils pouuoient nous deliurer, auec le bon plaisir de sa 
diuine Majesté, quand il leur plairoit. 1 2 

Apres estre deliurés du péril de la mort, et de la 
perte du nauire , qu'on croyoit ineuitable , nous 
mismes la voile au vent, et arriuasmes d'assez bonne 
heure à la riuiere de Suedre, où l'on deuoit charger 
du sel des 'marais de Mareine. Nous nous desem- 
barquasmes, et n'estans qu'à deux bonnes lieues 
de Broûage, nous y allasmes nous rafraischir, auec 
nos Frères de la prouince de la Conception, qui y ont 
vn assez beau Couuent, lesquels nous y receurent et 
accommodèrent auec beaucoup de charité. Nostre na- 
uire estant chargé, et prest à se remettre à la voile, 
nous retournasmes nous y rembarquer, auec vn nou- 
ueau pilote de Mareine, pour nous reconduire iusqu'à 
la Rochelle, .lequel pensa encore nous eschoûer, ce 
qu'indubitablement nous aurions esté, s'il eust faict 
tant soit peu obscur, cela luy osta la présomption et 
vanité insupportable de laquelle enflé, il s'estimoit le 
plus habile pilote de cette mer, aussi estoit-il de la pré- 
tendue Religion, et des plus opîniastres, ainsi qu'es- 
toît le premier qui nous auoit eschoûez, quoy que 
plus retenu et modeste. 

I [ Vers la Rochelle il y a vne grande quantité de mar- 1 3 
souins, mais nos matelots ne se mirent point en peine 
d'en harponner aucun, mais ils pescherent quantité 
de seiches, qui font grandeinent bonnes fricassées, et 
semblent des blancs d'œufs durs frîcassez : ils prin- 
drent aussi des grondins auec des lignes et hameçons 

qu'ils laissoient traisner après le nauire; ce sont pois- 
sons vn peu plus gros que des rougets, et desquels on 
faisoit du potage qui estoit assez bon, et le poisson 
aussi|: pendant que ie me trouuois mal cela me forti- 
fia vnpeu ; mais ie me desplaisois grandement que le 
Chirurgien qui auoit soin des malades estoit Hugue- 
not, et peu affectionné enuers les Religieux, c'est 
pourquoy i'aymois mieux patir que de le prier, aussi 
n'estoit-il gueres courtois à personne. Passant deuant 
l'Isle de Ré, on remplit nos banques d'eau douce pour 
nostre voyage, on mit les voiles au vent, et le cap à la 
route de Canada, puis nous cinglasmes par la Man- 
che en haute mer, à la garde du bon Dieu, et à la 
mercy des vents. 

A deux ou trois cens lieues de mer, vn pirate ou 
fortan nous vint recognoistre, et par mocquerie et 
14 menace nous dit qu'il || parleroit à nous après souper, 
il ne luy fut rien respondu, mais parti d'auprès de 
nous on tendit le pont de corde, et chacun se tint sur 
ses armes pour rendre combat, au cas qu'il fust re- 
uenu, comme il auoit dict: mais il ne retourna point 
à nous, ayant bien opinion qu'il n'y auoit que des 
coups à gaigner, et non aucune marchandise : toutes- 
fois il fut encore trois ou quatre iours à voltiger et rô- 
der à nostre veuë, cherchant à faire quelque prise et 
piraterie. 

Il arriua vn accident dans nostre nauire, le premier 
iour du mois de May, qui nous affligea fort. C'est la 
coustume en ce mesme iour, que tous les matelots 
s'arment au matin, et en ordre font vne salue d'es- 
coupeterie au Capitaine du vaisseau : vn bon garçon , 
peu vsité aux armes, par mesgard et imprudence, 

donna vne double ou triple charge à vn meschant 
mousquet qu'il auoit, et pensant le tirer il se creua, 
et tua le matelot qui estoit à son costé, et en blessa 
vn autre légèrement à la main. le n'ay iamais rien 
veu de si résolu comme ce pauure homme blessé à 
la mort : car ajrant toutes les parties naturelles coup- 
pées et emportées, et quelques peaux des || cuisses i6 
et du ventre qui luy pendoient : après qu'il fut 
reuenu de pasmoison, à laquelle il estoit tombé du 
coup, luy-mesme appela le Chirurgien, et Tenhardit 
de coudre sa playe, et d'y appliquer ses remèdes, et 
iusqu'à la mort parla auec vn esprit aussi sain et 
arresté , et dVne patience si admirable, que Ton ne 
l'eust pas iugé malade à sa parole. Le bon Père Ni- 
colas le confessa, et peu de temps après il mourut : 
après il fut enueloppé dans sa paillasse, et mis le 
lendemain matin sur le tillac : nous dismes l'Office 
des morts, et toutes les prières accoustumées, puis le 
corps ayant esté mis sur vne planche, fut faict glis- 
ser dans la mer, puis vn tison de feu allumé, et vn 
coup de canon tiré, qui est la pompe funèbre qu'on 
rend d'ordinaire à ceux qui meurent sur mer. 

Depuis, nous fusmes agitez d'vne tourmente si fu- 
rieuse, par Tespace de sept ou huict iours conti' 
nuels, qu'il sembloit que la mer se deust ioindre au 
Ciel, de sorte que Ton auoit de l'appréhension qu'il 
se vint à rompre quelque membre du nauire , pour 
les grands coups de mer qu'il soufïroit à tout mo- 
ment, ou que les vagues furieuses, qui donnoient 
iusques par dessus || la dunette, abysmassent nostre 17 
nauire : car elles auoient desia rompu et emporté les 
galleries, auec tout ce qui estoit dedans : c'est pour- 

B 

quoy on fut contrainct de mettre bas toutes les voi- 
les, et demeurer les bras croisez, portez à la mercy 
des flots, et ballottez dVne estrange façon pendant 
ces furies. Que s'il y auoit quelque coffre mal amarré, 
on l'en tendoit rouler, et quelquefois la marmite estoit 
renuersée , et en disnant ou soupant si nous ne te- 
nions bien nos plats , ils voloient d'vn bout de la 
table à l'autre , et les falloit tenir aussi bien que la 
tasse à boire, selon le mouuement du nauire, que 
nous laissions aller à la garde du bon Dieu, puis 
qu'il ne gouuernoit plus. 

Pendant ce temps-là, les plus deuots prioyent Dieu ; 
mais pour les matelots, ie vous asseure que c'est alors 
qu'ils sont moins deuots, et qu'ils taschent de dissi- 
muler l'appréhension qu'ils ont du naufrage, de peur 
que venans à en eschapper ils ne soient gaussez les 
vns des autres, pour la crainte et la peur qu'ils au- 
roient témoignées par leurs dénotions, ce qui est vne 
vraye inuention du diable , pour faire perdre les per- 
i8 sonnes en mauuais estât. Il est || tres-bon de ne se 
point troubler, voire tres-necessaire pour chose qui 
arriue, à cause qu'on en est moins apte de se tirer du 
danger ; mais il ne s'en faut pas monstrer plus inso- 
lent, ains se recommander à Dieu, et trauailler à ce 
à quoy on pense estre expédient et nécessaire à son 
salut et deliurance. Or, ces tempestes bien souuent 
nous estoient présagées par les Marsouins, qui en- 
uironnoient nostre vaisseau par milliers, se ioûans 
d'vne façon fort plaisante, dont les vns ont le museau 
mousse et gros, et les autres pointu. 

Au temps de cette tourmente ie me trouuay vne 
fois seul auec mon compagnon , dans la chambre du 

Capitaine, oîi ie lisois pour mon contentement spiri- 
tuel, les Méditations de S. Bonauenture, le dict Père 
n'ayant pas encore acheué son Office , le disoit à ge- 
noûils, proche la fenestre qui regarde sur la gallerie, 
qu'à mesme temps vn coup de mer rompit vn aiz du 
siège de la chambre, entre dedans, sousleue vn peu 
en Tair ledit Père, et m'enueloppe une partie du 
corps, ce qui m'esblotiit toute la veuë : neantmoins, 
sans autrement m'estonner, ie me leue diligemment 
d'où i'estois assis, à tastons, i'ouure || la porte pour 19 
donner cours à l'eau, me ressouuenant auoir ouy dire 
qu'vn Capitaine auec son fils, se trouuerent vn iour 
noyez par vn coup de mer qui entra dans leur cham- 
bre. Nous eusmes aussi par fois des ressaques ius- 
qu'au grand mast, qui sont des coups tres-dangereux 
pour enfoncer vn nauire dans l'abysme des eauës. 
Quand la témpeste nous prit nous estions bien auant 
au delà des Isles Açores, qui sont au Roy d'Espagne, 
desquelles nous n'approchasmes pas plus prés que 
d'vne iournée. 

Ordinairement, après vne grande témpeste vient 
vn grand calme, comme en effet nous en auions quel- 
quesfois de bien importuns , qui nous empeschoient 
d'aduancer chemin, durant lesquels les Matelots 
ioûoient et dansoient sur le tillac; puis quand on 
voyoit sortir de dessous l'horizon vn nuage espais , 
c'estoit lors qu'il falloit quitter ces exercices , et se 
prendre garde d'vn grain de vent qui estoit enue- 
loppé là dedans, lequel se desserrant, grondant et 
sifflant, estoit capable de renuerser nostre vaisseau 
sens dessus-dessous, s'il n'y eust eu des gens prests 
à exécuter ce que le maistre du nauire leur com- 

20 mandoit. Or, le calme qui nous arriua après cette 
grande tem peste nous seruit fort à propos, pour tirer 
de la mer vn grand tonneau de très-bonne huile 
d'oliue, que nous apperceusmes assez proche de nous, 
flottant sur les eauës, nous en apperceusmes encore 
vn autre deux ou trois iours après : mais la mer qui 
commençoit fort à s'enfler, nous osta le moyen de 
Pauoir : ces tonneaux , comme il est à coniecturer, 
pouuoient estre de quelque nauire brizé en mer par 
ces furieuses tourmentes et tempestes que nous auions 
souffertes peu de temps auparauant. 

Quelques iours après nous rencontrasmes vn petit 
nauire Anglois , qui disoit venir de la Virginie, et de 
quelqu'autre contrée, car il auoit quantité de palmes, 
du petun, de la cochenille et des cuirs, il estoit tout 
desmaté des coups de vent qu'il auoit souffert, et 
pour pouuoir s en retourner au pays d'Angleterre et 
d'Escosse, d'où la pluspart de son équipage estoit , 
ils auoient accommodé leur mast de misaine qui seul 
leur estoit resté , à la place du grand mast qui s'es- 
toit rompu, et les autres aussi. Il pensoit s'esquiuer 

2 1 et fuire ; mais nous allasmes à luy et lar- 1| restasmes, 
luy demandant, selon la coustume de la mer, à celuy 
qui est, ou pense estre le plus fort : d'où est le nauire, 
il respondit d'Angleterre, on luy répliqua : amenez, 
c'est à dire , abaissez vos voiles , sortez vostre cha- 
louppe, et venez nous faire voir vostre congé, pour 
en faire l'examen, que si on est trouué sans le congé 
de qui il appartient , on le faict passer par la loy et 
commission de celuy qui le prend : mais il est vray 
qu'en cela, comme en toute autre chose, il se com- 
met souuent de très-grands abus, pour ce que tel 

feînt estre marchand , et auoir bonne coinmission , 
qui luy mesme est pirate et marchand tout ensem- 
ble, se seruant des deux qualitez selon les occasions 
et rencontres , et ainsi nos matelots desiroient ils la 
rencontre de quelque petit nauire Espagnol , où il 
se trouue ordinairement de riches marchandises, pour 
en faire curée, et contenter leur conuoitise : c'est 
pourquoy il ne faut s'approcher d'aucun nauire en 
mer qu'à bonnes enseignes, de peur qu'vn forban ne 
soit pris par vn autre pirate. Que si demandant d'où 
est le nauire on respond, de la mer, c'est à dire, escu- 
meur de mer, c'est qu'il faut venir à bord, et rendre 
com- Il bat, si on n'ayme mieux se rendre à leur 22 
mercy et discrétion du plus fort. 

C'est aussi la coustume en mer, que quand quel- 
que nauire particulier rencontre vn nauire Royal, de 
se mettre au dessous du vent, et se présenter non 
point coste-à coste; mais en biaisant, mesme d'abat- 
tre son enseigne (il n'est pas neantmoins de besoin 
d'en auoir en si grand voyage sinon quand on ap- 
proche de terre, ou quand il se faut battre). 

Pour reuenir à nos Anglois, ils vindrent enfin à 
nous, sçauoir leur maistre de nauire, et quelques au- 
tres des principaux, non toutefois sans vne grande 
crainte et contradiction , car ils pensoient qu'on les 
traiteroit de la mesme sorte qu'ils ont accoustumé de 
traiter les François quand ils en ont le dessus : c'est 
pourquoy ce Maistre de nauire ofifrit en particulier 
à nostre Capitaine, moy présent, tout ce qu'ils auoient 
de marchandise en leur nauire, moyennant la vie 
sauue, et qu'ainsi despoûillez^ de tout, fors d'vn peu 
de viures, on les laissast aller; mais on ne leur fit 

aucun tort, et refusa-t-on leur ofifre, seulement on ac- 
cepta un baril de patates (ce sont certaines racines 

23 des Indes, en forme de gros || naueaux; mais d'vn 
goust beaucoup plus excellent) et vn autre de petun, 
qu'ils offrirent volontairement au Capitaine, et à moy 
vn cadran solaire que ie ne voulois accepter de peur 
de leur en incommoder : car mon naturel ne sçauroit 
affliger Faffligé, bien qu'il ne mérite compassion. 

Le Capitaine de nostre vaisseau, comme sage, ne 
voulut rien déterminer en ce faict de soy mesme , 
sans lauoir premièrement communiqué aux princi- 
paux de son bord, et nous pria d'en dire nostre aduis, 
qui estoit celuy que principalement il desiroit sui- 
ure, pour ne rien faire contre sa conscience, ou qui 
fust digne de reprehension. Pendant que nous es- 
tions en ce conseil, on auoit enuoyé quantité de nos 
hommes dans ce nauire Anglois pour y estre les plus 
forts, et en ramener les principaux des leurs dans le 
nostre, excepté leur Capitaine lequel estoit malade, 
de laquelle maladie il mourut la nuict mesme. Apres 
auoir veu tous les papiers de ces panures gens, et 
trouué prés d'vn boisseau de lettres qui s adressoient 
à des particuliers d'Angleterre, on conclud qu'ils ne 
pouuoient estre forbans, bien que leur congé ne fust 

24 que trop vi^ux obtenu, attendu || qu'outre qu'ils 
estoient peu de monde, et encore fort foiblement ar- 
mez, ils auoient quelques charte-parties, puis toutes 
ces lettres les mettoient hors de soupçon, et ainsi on 
les renuoya en leur nauire, après nous auoir accom- 
pagnez trois iours, et pleurant d'ayse d'estre deliurez 
de l'esclauage ou de la. mort |qu'ils attendoient : ils 
nous firent mille remerciemens d'auoir parlé pour 

eux , et se prosternoient iusqu'en terre , contre leur 
coustume, en nous disant adieu. 

le me recreois par fois, selon que ie me trouuois 
disposé, à voir ietter Tesuent aux Baleines, et ioûer 
les petits Balenots, et en ay veu vne infinité, parti- 
culièrement à Gaspé , où elles nous empeschoient 
nostre repos par leurs soufHemens et les diuerses 
courses des Gibars et Baleines. Gibar est vne espèce 
de Baleine, ainsi appellée , à cause dVne bosse qu'il 
semble auoir, ayant le dos fort esleué , où il porte 
vne nageoire. Il n'est pas moins grand que les Ba- 
leines , mais non pas si espais ny si gros , et a le 
museau plus long et plus aigu , et vn tuyau sur le 
front, par où il iette Teau de grande violence, quel- 
ques-vns à cette cause, rappellent souffleur. Toutes 
les fe-||melles Baleines portent et font leurs petits 2 5 
tous vifs, les allaitent, couurent et contre-gardent de 
leurs nageoires. Les Gibars et autres Baleines dor- 
ment tenans leurs testes esleuées vn peu hors, telle- 
ment que ce tuyau est à descouuert et à fleur d'eau. 
Les Baleines se voyent et descouurent de loin par 
leur queue qu'elles monstrent souuent s'enfonçans 
dans la mer, et aussi par Teau qu'elles iettent par 
les esuans, qui est plus d'vn poinçon à la fois, et de 
la hauteur de deux lances , et de cette eau que la 
Baleine iette, on peut iuger ce qu'elle peut rendre 
d'huile. Il y en a telle d'où l'on en peut tirer iusqu'à 
plus de quatre cens barriques, d'autres six-vingts 
poinçons , et d'autres moins , et de la langue on en 
tire ordinairement cinq et six barriques : et Pline 
rapporte , qu'il s'est trouué des Baleines de six cens 

pieds de long, et trois cens soixante de large. Il y en 
a desquelles on en pourroit tirer dauantage. 

A mon retour ie vis tres-peu de Baleines à Gaspé , 
en comparaison de l'année précédente, et ne peux 
en conceuoir la cause ny le pourquoy , sinon que ce 

26 soit en partie la grande abondance de sang que || 
rendit la playe d'vne grande Baleine, que par plaisir 
vn de nos Commis luy auoit faite d'vn coup d'ar- 
quebuse àcroc, chargée d'une double charge : ce n'est 
neantmoins ny la façon , ny la manière de les auoir : 
car il y faut bien d'autre inuention , et des artifices 
desquels les Basques se sçauent bien seruir, c'est 
pourquoy ie n'en fais point de mention , et me con- 
tente que d'autres Autheurs en ayent escrit. 

La première Baleine que nous vismes en pleine 
mer estoit endormie , et passant tout auprès on dé- 
tourna vn peu le nauire, craignant qu*à son resueil 
elle ne nous causast quelque accident. l'en vis vne 
entre les autres espouuentablement grosse , et telle 
que le Capitaine, et ceux qui la virent , dirent asseu- 
rement n'en auoir iamais veu de plus grosse. Ce qui 
fit mieux recognoistre sa grosseur et grandeur est, que 
se démenant et soustenant contre la mer, elle faisait 
voir une partie de son grand corps. le m'estonnay 
fort d'vn Gibar , lequel auec sa nageoire ou de sa 
queue, car ie nepouuois pas bien discerner ou recog- 
noistre duquel c'estoît, frappoit si furieusement fort 
sur Teau , qu'on le pouvoit entendre de fort loin , et 

27 me dit-on que c'estoit pour || estonner et amasser le 
poisson , pour après s'en gorger. le vis vn iour vn 
poisson de quelque dix ou douze pieds de longueur, 

et gros à proportion , passer tout ioignant nostre na- 
uire : on me dit quec'estoit un Requiem, poisson fort 
friand de chair humaine, c'est pourquoy qu*il ne fait 
pas bon se baigner où il y en a, pource qu'il ne man- 
que pas d'engloutir les personnes qu'il peut attraper, 
ou du moins quelque membre du corps, qu'il coupe 
aysement auec ses deux ou trois rangées de dents 
qu'il a en sa gueule, et n'estoit qu'il luy convient tour- 
ner le ventre en haut ou de costé pour prendre sa 
proye, à cause que comme vn Esturgeon, il a sa gueule 
sous vn long museau , il devoreroit tout : mais il luy 
faut du temps à se tourner, et par ainsi il ne faict pas 
tout le mal qu'il feroit, s'ilauoit sa gueuleautrement. 
Assez proche du Grand-Banc , vn de nos matelots 
herponna vne Dorade, c'est, à mon aduîs, le plus beau 
poisson de toute la mer; car il semble que la Nature 
se soit délectée et ait pris plaisir à l'embellir de ses di- 
uerses et viues couleurs : de sorte mesme qu'il es- 
blouit presque la veue || des regardans , en se diuersi- 28 
fiant et changeant comme le Caméléon, et selon qu'il 
approche de sa mort il se diuersifie et se change en 
ses viues couleurs. Il n'auoit pas plus de trois pieds 
de longueur, et sa nageoire qu'il auoit dessus le dos 
luy prenoit depuis la teste iusqu'à la queue, toute do- 
rée et couuerte comme d'vn or tres-fin : comme aussi 
la queue, ses aislerons ou nageoires, sinon que par- 
fois il paroissoit de petites taches de la couleur dVn 
tres-fin azur, et d'autres de vermillon, puis comme 
d'vn argenté; le reste du corps est tout doré, argenté, 
azuré, vermillonné, et de diuerses autres couleurs, 
il n'est pas gueres large sur le dos, ains estroict, et le 
ventre aussi; mais il est haut et bien proportionné à 

sa grandeur : nous le mangeasmes , et trouuasmes 
tres-bon, sinon qu*il estoit un peu sec, quand il fut pris 
il suyuoit et se iouoit à nostre vaisseau, car le naturel 
de ce poisson suit volontiers les nauires : mais on en 
voit peu ailleurs qu'aux Molucques. Nous tirasmes 
aussi de la mer vn poisson mort, de mesme façon 
qu'vne grosse perche , qui auoit la moitié du corps 
entièrement rouge ; mais aucun de nos gens ne peut 

29 iamais dire nyiuger quel poisson II c'estoit. i'ay aussi 
quelquesfois veu voler hors de l'eau des petits pois- 
sons, enuiron de la longueur de quatre ou cinq pieds, 
fuyans de plus gros poissons qui les poursuyuoient. 
Nos matelots herponnerent vn gros Marsoin femelle, 
qui en auoit vn petit dans le ventre , lequel fut lardé 
et rosty en guise dVn leuraut, puis mangé, et la fe- 
melle aussi , laquelle nous seruit plusieurs iours : ce 
qui nous fut vne grande regale pour estre las de Sa- 
lines^ qui est la viande ordinaire de la mer. 

Assez prés du Grand-Banc il se voit vn grand nom- 
bre d'oyseaux de mer de diuerses espèces, dont les plus 
fréquents sont des Godets , Happe-foyes et autres , 
que nous appelons Fouquets , ressemblans aucune- 
ment au pigeon , sinon qu'ils sont encor vne fois plus 
gros, ont les pattes d'oyes, et se repaissent de poisson. 
Ces oyseaux seruent de signal aux mariniers de l'ap- 
proche dudict Grand-Banc , et de certitude de leur 
droicte route : mais ie m'esmerueille, auec plusieurs 
autres, où ils peuuent faire leurs nids, et ésclore leurs 
petits, estans si esloigriez de terre. Il y en a qui asseu- 
rent, après Pline, que sept iours auant, et sept iours 

30 après le Solstice d'hy- || uer la mw se tient calme , et 
que pendant ce temps-là les Alcyons font leurs nids, 



21 



leurs œufs, et escloient leurs petits, et que la naui- 
gation en est beaucoup plus asseurée : mais d'autres 
ne Tasseurent neantmoins que de la mer de Sicile , 
c'est pourquoy ie laisse la chose à décider à de plus 
sages que moy. Nous prismes à Gaspé vn de ces Fou- 
quets auec vne longue ligne , à Tain de laquelle y 
auoit des entrailles de moluës fraisches qui est Pin- 
uention dont on se sert pour les prendre. Nous- en 
prismes encor yn autre de cette façon, vn de ces Fou- 
quets grandement affamé, voltigeoit à l'entour de no- 
strenauire cherchant quelque proye : l'vn de nos ma- 
telots aduisé, luy présente vn hareng qu'il tenoit 
en sa main , et Toyseau affamé y descend , et le gar- 
çon habile le prit par la patte, et fut pour nous. Nous 
le nourrismes et conseruasmes vn assez long temps 
dans un seau couuert, où il ne se demenoit aucune- 
ment; mais il sçauoit fort bien pincer du bec quand 
on s'en vouloit approcher. Plusieurs appellent com- 
munément cet oyseau Happe-foyes, à cause de leur 
auidité à recueillir et se gorger des foyes des moluës 
que l'on iette en mer après || qu'on leur a ouuert le 3 1 
ventre, desquels ils sont si frians, qu'ils se bazardent 
d'approcher du vaisseau et nauire, pour enattrapper 
à quelque prix que ce soit. 

Le Grand-Banc, duquel nous auons desja parlé, et 
au trauers duquel il nous conuenoit passer : ce 
sont hautes montagnes, assises en la profonde racine 
desabysmes des eaux, lesquelles s'esleuent iusqu'à 
trente, quarante et soixante brasses delà surface de la 
mer. On le tient de six-vingts lieues de long, d'autres 
disent de deux cens, et soixante de large, passé lequel 
on ne trouue plus de fond , non plus que par-deçà. 



— 22 — 

iusqu'à ce qu*on aborde la terre. Nous y eusmes le 
plaisir de la pesche des moluës : car c'est le lieu où 
plus particulièrement on y en pesche grande quantité, 
et sont des meilleures de Terre Neuue : en passant 
nous y en peschasmes vn grand nombre, et quelques 
Flettans fort gros, qui est vn fort bon poisson; mais 
il faict grandement la guerre aux moluës, qu'il 
mange en quantité, bien que sa gueule soit petite, à 
proportion de son corps , qui est presque faict en la 
forme d'vn turbot ou barbue, mais dix fois plus 
32 grand : ils sont fort bons à manger grillés et |{ bouil- 
lis par tranches. Cela est admirable, combien les mo- 
luës sont aspres à aualler ce qu'elles rencontrent et 
leur vient au deuant, soit Tamorce, fer , pierre, ou 
toute autre chose qui tombe dans la mer, que Ton re- 
trouue par-fois dans leur ventre, quand elles ne le 
peuuent reuomir, c'est la cause pourquoy Ton en 
prend si grand quantité : car à mesme temps qu'elles 
apperçoiuent Tamorce, elles l'engloutissent; mais il 
faut estre soigneux de tirer promptement la ligne, 
autrement elles reuomissentl'ain, et s'eschappent sou- 
uent. 

Je ne scay d'oti en peut procéder la cause, mais il 
fait continuellement vn brouillas humide, froid et 
pluuieux sur ce Grand-Banc, aussi bien en plein 
Esté comme en Automne, et hors dudict Banc il n'y 
a rien de tout cela, c'est pourquoy il y feroit grande- 
ment ennuyeux et triste, n'estoit le divertissement et 
la récréation de la pesche. Vne chose , entr'autres, 
me donnoit bien de la peine lors que ie me portois 
mal : vne grande enuie de boire vn peu d'eau douce, 
et nous n'en auions point, par ce que la nostre estoit 

deuenue puante, à cause du long -temps que 
nous estions sur mer, et si le- cidre ne me sembloit || 33 
point bon pendant ces indispositions, et encore moins 
pouvois-ie vsêr d*eau de vie, ny sentir le petun ou 
merluche, et beaucoup d'autres choses , sans me 
trouuer mal du cœur, qui m'estoit comme empoi- 
sonné, et souuent bondissant contre les meilleures 
viandes et rafraischissemens : estre couché ou ap- 
puyé me donnoit quelque allégement, lors principa- 
lement que la mer n'estoit point trop haute; mais 
lors qu'elle estoit fort enflée, i'estois bercé d'vnemer- 
ueilleuse façon, tantost couché de costé, tantost les 
pieds ésleuez en haut, puis la teste, et tousiours auec 
incommodité à Tordinaire, que si on se portoit bien 
tout cela ne seroit rien neantmoins, et s y accoustu- 
meroit-on aussi gayement que les matelots : mais en 
toutes choses les commencemens sont tousjours diffi- 
ciles, qui durent quelquesfois fort long-temps sur 
mer, selon la complexion des personnes, et la force de 
leurs estomachs. 

Quelque temps après auoir passé le Grand-Banc, . 
nous passasmes le Banc-à-Vers, ainsi nommé, à 
cause qu'aux moluës qu'on y pesche, il s'y trouue 
des petits boyaux comme vers, qui remuent : et si 
elles ne sont si bonnes ny si blanches à || mon aduis. 34 
Nous passasmes après tout ioignant le Cap Breton (qui 
est estimé par la hauteur de45. degrez 3. quarts de la- 
titude, et 14. degrez 5o. minutes de déclinaison de 
l'Aimant) entre ledict Cap Breton et l'Isle Sainct 
Paul, laquelle Isle est inhabitée, et en partie pleine 
de rochers, et semble n'auoir pas plus d'vne lieuë 
de longueur ou enuiron; mais ledit Cap Breton que 

nous auions à main gauche, est vne grande Isle en 
forme triangulaire, qui a 80. ou 100. lieues de cir- 
cuit, et est vne terre edevée, et me sembloit voir 
l'Angleterre selon qu'elle se présenta à mon obiet, 
pendant les quatre iours que pour cause des vents 
contraires nous conuiasmes contre la coste : cette 
terre du Cap Breton est vne terre stérile, neantmoins 
agréable en quelques endroicts, bien qu'on y voye 
peu souuent des Saunages, à ce qu'on nous dist. A la 
poincte du Cap, qui regarde et est vis-à-vis de l'Isle 
Sainct Paul , il y a vn Tertre esleué en forme quar- 
rée, et plate au-dessus, ayant la merde trois costez, 
et vn fossé naturel qui le sépare de la terre ferme : ce 
lieu semble auoir esté faict par industrie humaine, 
35 pour y bastir vne forteresse au dessus || qui seroit im- 
prenable, mais l'ingratitude de la terre ne mérite pas 
vne si grande despence, ny qu'on pense à s'habituer 
en lieu si misérable et stérile. 

Estans entrez dans le Golfe, ou grande baye St. 
Laurent, par où on va àGaspéet Isle Percée, etc., 
nous trouuasmes dés le lendemain l'Isle aux Oyseaux, 
tant renommée pour le nombre infiny d'oyseaux qui 
l'habitent : elle est esloignée enuiron quinze ou 
seize lieues de la Grand'Terre, de sorte que de là on 
ne la peut aucunement descouvrir. Cette Isle est esti- 
mée en l'esleuation du Pôle de 49. degrez 40. minutes. 
Ce rocher ou Isle, àmonaduis, plat un peu en talus, 
et a enuiron vne petite lieuë de circuit, et est presque 
en oualle, et d'assez difficile accez : nous auions pro- 
posé d'y monter s'il eust faict calme, mais la mer vn 
peu trop agitée nous en empescha. Quand il y faict 
vent, les oyseaux s'esleuent facilement de terre, autre- 

ment il y en a de certaines espèces qui ne peuuent 
presque voler, et qu'on peut aysement assommer à 
coups de bastons, comme auoient faict les matelots 
d'vn autre nauire, qui auant nous en auoient emply 
leur chalouppe, et plusieurs tonneaux des œufs 36 
qu'ils trouuèrent aux nids; mais ils y pensèrent tomber 
de foiblesse, pour la puanteur extrême des ordures 
desdicts oyseaux. Ces oyseaux pour la pluspart, ne 
viuent que de poisson, et bien qu'ils soient de diuer- 
ses espèces, les vns plus gros, les autres plus petits, 
ils ne font point pour Tordinaire, plusieurs trouppes; 
ains comme vne nuée espaisse volent ensemblement 
au dessus de Tlsle, et aux enuirons, et ne s*escartent 
que pour se'gayer, eslever et se plonger dans la mer : 
il y auoit plaisir à les voir librement approcher et 
roder à l'entour de nostre vaisseau, et puis se plonger 
pour un long temps dans l'eau, cherchant leur proye. 
Leurs nids sont tellement arrangez dans l'Isle selon 
leurs espèces, qu'il n'y a aucune confusion , mais un 
bel ordre. Les grands oyseaux sont arrangez plus pro- 
ches de leurs semblables, et les moins gros ou d'autres 
espèces, auec ceux qui leur conuiennent, et de tous 
en si grande quantité, qu'à peine le pourroit-on ia- 
mais persuader à qui ne l'auroit veu. l'en mangeay 
d'vn, que les Matelots appellent Guillaume, et ceux 
du pays Apponath^ de plumage blanc et noir, et gros 
comme vne poule, auec vne || courte queue et de peti- 3j 
tes aisles, qui ne cedoit en bonté à aucun gibier que 
nous ayons. Il y en a d'vne autre espèce, plus petits 
que les autres, et sont appeliez Godets. Il y en a aussi 
d'vne autre sorte , mais plus grands, et blancs, sépa- 
rez des autres en vn canton de l'Isle, et sont tres-diffi- 

dles à prendre, pource quMls mordent comme chiens, 
et les appelloient Margaux. 

Proche de la mesme Isle il y en a vne autre plus pe- 
tite, et presque de la mesme forme, sur laquelle quel- 
ques-vns de nos Matelots estoient montez en vn autre 
voyage précèdent, lesquels me dirent et asseurerent 
y auoir trouué sur le bord de la mer, des poissons gros 
comme vn bœuf et qu'ils en tuèrent vn, en luy don- 
nant plusieurs coups de leurs armes par dessous 
le ventre, ayans auparauant frappé en vain vne infi- 
nité de coups, et endommagé leurs armes sur les au- 
tres parties de son corps, sans lepouuoir blesser, pour 
la grand' dureté de sa peau, bien que d'ailleurs il soit 
quasi sans deffence et fort massif. 

Ce poisson est appelle par les Espagnols Maniîiy et 
par d'autres Hippotame, c'est à dire, cheual de riuiere, 
38 et pour moy ie le || prendspourl'Elephantdemer: car 
outre qu'il ressemble à vne grosse.peau enflée, il a en- 
core deux pieds qui sont ronds, avec quatre ongles 
faicts comme ceux d'vn Eléphant, à ses pieds il a 
aussi des aillerons ou nageoires, auec lesquelles il nage, 
et les nageoires qu'il a sur les espaules s'estendent par 
le milieu iusques à la queue. 

Il est de poil tel que le loup marin, sçauoir gris , 
brun, et vn peu rougeastres. Il a la teste petite comme 
celle d'vn bœuf, mais plus descharnée, et le poil plus 
gros et rude, ayant deux rangs de dents de chacun 
costé, entre lesquelles y en a deux en chacune part, 
pendant de la mâchoire supérieure en bas, de la forme 
de ceux d'un jeune Eléphant^ desquelles cet animal 
s'ayde pour grimper sur les rochers (à cause de ces 
dents, nos Mariniers l'appellent la beste à la grand'- 

dent). Il a les yeux petits, et les aureilles courtes, il 
est long de vingt pieds, et gros de dix, et est si lourd 
qu'il n'est possible de plus. La femelle rend ses petits 
comme la vache, sur la terre, aussi a-elle deux mam* 
melles pour les allaicter : en le mangeant il semble 
plustost chair que poisson, quand il est fraiz vous di^ 
riez II que ce seroit veau : et d'autant qu'il est des pois- Sg 
sons cetases, et portans beaucoup de lard, nos Basques 
et autres Mariniers en tirent des huiles fort-bonnes, 
comme de la Baleine, et ne rancit point, ny ne sent 
iamais le vieil. Il a certaines pierres en la teste, des- 
quelles on se sert contre les douleurs de la pierre, et 
contre le mal de costé. On le tue quand il paist de 
l'herbe à la riue des riuieres ou de la mer, on le prend 
aussi auec les rets quand il est petit ; mais pour la 
difficulté qu'il y a à l'auoir, et le peu de profit que 
cela apporte, outre les hazards et dangers où il se faut 
mettre, cela faict qu'on ne se met pas beaucoup en 
peine d'en chercher et chasser. Nostre Père loseph me 
dit auoir veu les dents de celuy qui fut pris, et qu'elles 
estoient fort grosses, et longues à proportion. 

Le lendemain nous eusmes la veuê de la montagne, 
que les Matelots ont surnommée Table de Roland, à 
cause de sa hauteur , et les dîverses entre coupures 
qui sont au coupeau, puis peu à peu nous appro- 
chasmes des terres iusques à Gaspé, qui est estimé sous 
la hauteur de 40. degrés deux tiers de latitude^ oti nous 
posasmes l'anchre pour quelques iours. Cela nous 
Il fut vne grande consolation : car outre le désir et 40 
la nécessité que nous auions de nous^ approcher du 
feu, à cause des humiditez de la mer, l'air de la terre 
nous sembloit grandejnent soUef : toute cette Baye es- 

C 

toit tellement pleine de Baleines, qu'à la fin elles nous 
estoient fort importunes , et empeschoient nostre re- 
pos par leur continuel tracas , et le bruit de leurs es- 
uents. Nos Matelots y pescherent grande quantité de 
Homars , Truites et autres diuerses espèces de pois- 
sons y entre lesquels y en auoit de fort laids , et qui 
ressembloient aux crapeaux. 

Toute cette contrée de terre est fort montagneuse et 
haute presque par tout, ingrate et stérile, n'yayant rien 
quedes Sapiniers, Bouleaux, et peu d'autres bois. Do- 
uant la rade, en vn lieu vn peu esleué, on a fait vn petit 
jardin , que les Matelots çultiuent quand ils sont ar- 
riuez là, ils y sèment de Tozeille et autres petites her- 
bes , lesquelles seruent à faire du potage : ce qu'il y a 
de plus commode et consolatif, après la pesche et la 
chasse qui est médiocrement bonne, est un beau ruis- 
seau d'eau douce très-bonne à boire , qui descend au 
41 port dans la mer , de dessus les || hautes montagnes 
qui sont à l'opposite , sur le cou peau desquelles me 
promenant par-fois, pour contempler l'emboucheure 
du grand fleuue Sainct Laurent, par lequel nous de- 
vions passer pour aller à Tadoussac : après auoir dou- 
blé cette langue de terre et Cap de Gaspé, i'y vis quel- 
ques leuraux et perdrix , comme celles que i'ay veuës 
du depuis dans le pays de nos Hurons : et comme ie 
désirois m'employer tousiours à quelque chose de 
pieux, et qui me fournit d'vn renouuellement de fer- 
ueur à la poursuite de mon dessein , ie grauois auec 
la poincte d'vn cousteau dans l'escorce des plus grands 
arbres, des Croix et des noms de Iesvs, pour signifier 
à Satan et à ses supposts , que nous prenions posses- 
sion de cette terre pour le Royaume de lesus-Christ, 

et que doresnauant il n'y auroit plus de pouuoir , et 
que le seul et vray Dieu y seroit recogneu et adoré. 

Ayant laissé notre grand vaisseau au port, et donné 
ordre pour la pesche de la Moluë , nous nous embar- 
quasmesdansunepinace nommée la Magdeleine,pour 
aller à Tadoussac , la voile au vent , et le cap estant 
doublé seulement au troisiesme || iour\ à cause des 42 
des vents et marées contraires , nous passasmes tous- 
iours costoyans à main gauche , la terre qui est fort 
haute, et ensuite les Monts nostre Dame, pour lors 
encore en partie couuerts de neige , bien qu'il n'y en 
eust plus partout ailleurs. Or les matelots qui ordi- 
nairement ne demandent qu'à rire et se recréer, pour 
adoucir et mettre dans l'oubli les maux passez , font 
icy des cérémonies ridicules à Tendroict des nouveaux 
venus, ( qui n'ont encore pu estre empeschées par les 
Religieux ) vn d'entr'eux contrefait le Prestre , qui 
feint de les confesser, en marmottant quelques mots 
entre ses dents, puis auec vne gamelle ou grand plat 
de bois , luy verse quantité d'eau sur la teste , auec 
des cérémonies dignes des Matelots; mais pour en es- 
tre bien-tost quittes, et n'encourir une plus grande ri- 
gueQr, il se faut racheter de quelque bouteille de vin, 
ou d'eau de vie, ou bien il se faut attendre d'estre bien 
mouillé. Que si on pense faire le mauuaisou le rétif, 
l'on a la teste plongée iusques par sous les espaules , 
dans vn grand bacquet d'eau qui est là disposé tout 
exprez, comme je vis faire à vn grand garçon qui 
pensoit résister en la || présence du Capitaine, et de 43 
tous ceux qui assistoient à cette cérémonie; mais 
comme le tout se faict selon leur coustume ancienne, 
par récréation : aussi ne veulent-ils point que l'on se 

desdaîgne de passer par la loy , ains gayement et de 
bonne volonté s*y sousmettre, i'entends les personnes 
séculières, et de médiocre condition, ausquelles seu- 
les on fait obseruer cette loy. 

L'Isle d'Anticosty , où Ton tient qu'il y a des Ours 
blancs monstrueusement grands , et qui deuorent les 
hommes comme en Noruegne , longue d'enuiron 3o. 
ou 40. lieues , nous estoit à main droicte , et en suite 
des terres plattes couvertes de Sapiniers, et autres pe- 
tits bois , iusqu'à la rade de Tadoussac. Cette Isle, 
auec le Cap de Gaspé, opposite, font Temboucheure de 
ce fleuue, que nous appelons de Sainct Laurent, admi- 
rable, en ce qu'il est vn des plus beaux fleuues du 
monde , comme m^ont aduoué dans le pays des per- 
sonnes mesmes qui auoient faict le voyage des Moluc- 
ques et Antipodes. 11 a son entrée 'selon qu'on peut 
présumer et iuger, prés de 20. ou 25. lieues de large, 
plus de 200. brasses de profondeur, et plus de 8oo« 
44 lieues decognoissance ; et au bout de || 400. lieues elle 
est encore aussi large que les' plus grands fleuues que 
nous ayons remarquez, remplie parendroicts) d'Isles 
et de rochers innumerables ; et pour moy ie peux as- 
seurer que l'endroict le plus estroict quei'ay veu, passe 
la largeur de 3 . et 4. fois la riuiere de Seine, et ne pense 
point me tromper, et ce qui est plus admirable, quel- 
ques-vns tiennent que cette riuiere prend son origine 
de l'un des lacs qui se rencontrent au fil de son cours, 
si bien (la chose estant ainsi) qu'il faut qu'il y ait deux 
cours, l'vn en Orient vers la France, l'autre en Oc- 
cident, vers la mer du Su, et me semble que le lac des 
Shequaneronons a de mesme deux descharges opposites, 
produisant une grande riuiere , qui se va rendre dans 

le grands lac des Hurons ^ et vne autre petite toute à 
l'opposite qui descend et prend son cours du costé de 
Kebec, et se perd dans un lac qu'elle rencontre à 7. ou 
8. lieues de sa source : ce fut le chemin par oix mes 
Saunages me ramenèrent des Hurons, pour retrouuer 
nostre grand fleuue Sainct Laurent, qui conduit à 
Kebec. 

Continuant nostre route , et voguant sur nostre 
beau fleuve, à quelques iours de là || nous arrivasmes 45 
à la rade de Tadoussac , qui est à une lieuë du port , 
et cent lieues de l'emboucheure de la riuiere , qui n'a 
en cet endroict plus que sept ou huict lieues de large : 
le lendemain nous doublasmes la pointe aux Vaches , 
et entrasmes au port, qui est iusques où peuuent aller 
les grands vaisseaux : c'est pourquoy on tient là des 
barques et chaloupes exprez , pour descharger les na- 
uires, et porter ce qui est nécessaire à Kebec, y ayant 
encorenuiron 5o. lieues de chemin par la riuiere: 
car de penser y aller par terre, c'est ce qui ne se peut 
espérer, ou du moins semble-il impossible pour les 
hautes montagnes, rochers et précipices où il se con- 
uiendroit exposer et passer : ce lieu de Tadoussac est 
comme vne anse à l'entrée de la riuiere de Saguenay, 
où il y a vne marée fort estrange pour sa vistesse , où 
quelques fois il vient des vents impétueux, qui amei- 
nent de grandes froidures : c'est pourquoy il y fait plus 
froid qu'en plusieurs autres lieux plus esloignez du 
Soleil de quelques degrés. 

Ce port est petit, et n'y pourroient s'abriter qu'en - 
uiron 20. ou 25. vaisseaux au plus. Il y a de l'eau as- 
sez, et est à l'abry de la riuiere du || Saguenay, et d'vne 46 
petite Isle de rochers, qui est presque coupée de la 

mer, le reste sont montagnes hautes esleuées , où il y 
a peu de terre, mais force rochers et sables remplis de 
bois, comme Sapins et Bouleaux, puis vne petite prai- 
rie et forest auprès, tout ioignant la petite Isle de ro- 
chers, à main droicte tirant à Kebec, est la belle ri- 
uiere du Saguenay , bordée des deux costez de hautes 
et stériles montagnes , elle est d'vne profondeur in- 
croyable, comme de iSo.ou 200. brasses, elle contient 
de large demie-lieuë en des endroicts , et vn quart en 
son entrée , où il y a vn courant si grand , qu*il est 
trois quarts de marée couru dedans la riuière qu'elle 
porte encore dehors, c'est pourquoy on appréhende 
grandement, ou que son courant ne reiette et empes- 
che d'entrer, au port, ou que la forte marée n*entraisne 
dans la riuiere , comme il est vne fois àrriué *à Mon- 
sieur de Pontgraué, lequel s'y pensa perdre, à ce qu'il 
nous dit, pour ce qu'il n'y peut prendre fonds, ny ne 
sçauoit comment en sortir, ses anchres ne lui seruans 
de rien, ny toutes les industries humaines, sans l'as- 
sistance particulière de Dieu , qui seul le sauua, et 
47 II empescha de briser son infortuné nauire. 

A la rade de Tadoussac , au lieu appelé la Poincte 
aux Vaches, estoit dressé au haut du mont, vn village 
de Canadiens , fortifié à la façon simple et ordinaire 
des Hurons , pour crainte de leurs ennemis. Le na- 
uire y ayant ietté l'anchre, attendant le vent et la ma- 
rée propre pour entrer au port ie descendis à terre , 
fus visiter le village , et entray dans les cabannes des 
Saunages , lesquels ie trouuay assez courtois , m'as- 
seant par fois auprès d'eux , ie prenois plaisir à leurs 
petites façons de faire, et à voir trauailler les femmes, 
les vnes à matachier et peinturer leurs robes , et les 

autres à coudre leurs escuelles d*escorces], et faire 
plusieurs autres petites ioliuetez auec des poinctes de 
porc-espicsj teintes en rouge cramoisi. A ia vérité ie 
trouuai leur manger maussade et fort à contre-cœur, 
comme n'estant accoustumé à ces mets saunages, quoy 
que leur courtoisie et ciuilité non saunage m'en offrit, 
comme aussi d'vn peu d'eau de riuiere à boire , qui 
estoit là dans vn chaudron fort mal net, de quoy ie 
les remerciay humblement. Apres, ie m'en allay au 
port parle chemin , delà forest, auec quelques Fran- 48 
çois que i'auois de compagnie : mais à peine y fusmes- 
nous arriuez, et entrez dans nostre barque, qu'il pensa 
nous y arriuer quelque disgrâce. Ce fut que le prin- 
cipal Capitaine des Saunages , que nous nommons la 
Forière , estant venu nous voir dans nostre barque , 
et n'estant pas content du petit présent de figues que 
nostre Capitaine luy auoit faict au sortir du vaisseau, 
il les ietta dans la riuiere par despit, et aduisa ses Sau- 
nages d'entrer tous fil-à-fil dans nostre barque, et d'y 
prendre et emporter toutes les marchandises qui leur 
faisoient besoin , et d'en donner si peu de pelleteries 
qu'ils voudroient, puis qu'on ne l'auoit pas contenté. 
Ils y entrèrent donc tous auec tant d'insolence et de 
brauade, qu'ayans eux-mesmes ouuert l'escoutille, et 
tiré hors de dessous les tillacs ce qu'ils voulurent , ils 
n'en donnèrent pour lors de pelleterie qu'à leur vo- 
lonté , sans que personne les en peust empescher où 
résister . Le mal pour nous fut d'y en auoir trop lais- 
sé entrer à la fois, veu le peu de gens que nous es- 
tions, car nous n'y estions lors que six ou sept , le 
reste de l'équipage ayant esté enuoyé ailleurs : c'est 
ce qui fit || filer doux à nos gens , et les laisser ainsi 49 

faire , de peur d'estre assommez ou iettez dans la ri- 
uière, comme ils en cherchoient l'occasion , ou quel- 
que couuerture honneste pour le pouuoir librement 
faire sans en estre blasmez. 

Le soir , tout nostre équipage estant de retour , les 
Sauuages ayant crainte, ou marris du tort qu'ils 
auoient faict aux François, tindrent conseil entr'eux, 
et aduiserent en quoy et de combien ils les pouuoient 
auoir trompez , et s'estans cotisez apportèrent autant 
de pelleteries, et plus que ne valloit le tort qu'ils a- 
uoient faict, ce que l'on receut , auec promesse d'ou- 
blier tout le passé, et de continuer tousjours dans Ta- 
mitié ancienne, et pour asseurance et confirmation de 
paix, on tira deux coups de canon, et les fit-on boire 
vn peu de vin, ce qui les contenta fort, et nous encor 
plus : car à dire vray, on craint plusdemescontenter 
les Sauuages, qu'ils n*ont d'offenser les Marchands. 

Ce Capitaine Sauvage m'importuna fort de luy 
donner nostre Croix et nostre Chapelet, qu'il appeloit 
Iesus (du nom mesme qu'ils appellent le Soleil) pour 
5o pendre à son col ; mais ie ne pus lui accor- 1| der, pour 
estre en lieu où ie n'en pouuois recouurer un autre. 
Pendant ce peu de iours que nous fusmes là, on pes- 
cha grande quantité de Harengs et des petits Oursins, 
que nous amassions sur le bord de l'eau^ et les man- 
gions en guise d'Huitres Quelques-vns croyent en 
France que le Hareng frais meurt à mesme temps 
qu'il sort de son élément, l'en ay veu neantmoins sau- 
ter vifs sur le tillac vn bien peu de temps, puis mou- 
roient ; les Loups marins se gorgeoient aussi par-fois 
en nos filets des Harengs que nous y prenions, sans 
les en pouucnr empescher , et estoient si fins et si ru- 

sez, qu'ils sortoient par -fois leurs testes hors de Teau, 
pour se donner garde d'estre surpris , et voir de quel 
costé estoient les pescheurs, puis rentroient dans Teau, 
et pendant la nuict nous oyons souuent leurs voix, 
qui ressembloient presqu'à celles des Chats huans 
(chose contraire à Topinion de ceux qui ont dict et 
escrit que les poissons n'auoient point de voix). 

Proche de là, sur le chemin de Kebec, et Tlsleaux 
Allouettes, ainsi nommée, pour le nombre infiny qui 
s'y trouue par-fois. Pen ay eu quelques-vnes en vie , 
Il elles ont leurpetit capuce en teste comme les nostres, 5 1 
mais elles sont vn peu plus petites, et de plumage vn 
peu plus gris et moins obscur, mais le goust de la 
chair en est de mesme. Cette isle presque couuerte , 
pour la pluspart, que de sable, qui faict que l'on en 
tue vn grand nombre d'vn seul coup d'arquebuse : 
car donnant à fleur de terre, le sable en tue plus que . 
ne faict la poudre de plomb , tesmoin celuy qui en 
tua trois cens et plus d'vn seul coup. 

Sur ce mesme chemin de Kebec, nous trouuasmes 
aussi en diuers endroicts plusieurs grandes troupes de 
Marsouins, entièrement et parfaictement blancs com- 
me neige par tout le corps, lesquels proche les vns 
des autres, se ioûoyent, et se sousleuant monstroient 
ensemblement vne partie de leurs grands corps 
hors de l'eau, qui est, à peu prés, gros comme celuy 
d'vne vache, et long à proportion, et à cause de cette 
pesanteur, et que ce poisson ne peut seruir que pour 
en tirer de l'huile : l'on ne s'amuse pas à cette pesche, 
partout ailleurs nous n'en auons point veu de blancs 
ny de si gros : car ceux de la mer sont noirs, bons à 
manger, et beau- || coup plus petits. Il y a aussi en 52 

chemin des Echos admirables, qui répètent et sonnent 
tellement les paroles, et si distinctement, qu'ils n'en 
obmettent vne seule syllabe, et diriez proprement que 
ce soient personnes qui contrefont ou répètent ce que 
vous dites et chantez. 

Nous passasmes après, ioignans l'IsleauxCoudres, 
laquelle peut contenir enuiron vne lieuë et demie de 
long, elle est quelque peu vnie, venant en diminuant 
par les deux bouts, assez agréable, à cause des bois 
qui Tenuironnent, distante de la terre du Nord d'en- 
uiron demye lieue. De l'Isle aux Coudres, costoyans 
la terre, nous fusmes au Cap de Tourmente, distant 
de Kebec sept ou huict lieues : Il est ainsi nommé, 
d'autant que pour peu qu'il fasse de vent la mer s'y 
esleue comme si elle estoit pleine, en ce lieu Teau 
commence à estre douce, et les Hyuernaux de Kebec 
• y vont prendre et amasser le foin en ces grandes prai- 
ries (en la saison) pour le bestailde Thabitation. De là 
nous fusmes à l'Isle d*Orleans, oti il y a deux lieues, 
en laquelle du costé du Su, y a nombre d'Isles qui 
sont basses, couuertes d*arbres, et fort agréables, rem- 
53 plies jj de grandes prairies et force gibier, contenans 
les vues enuiron deux lieues, et les autres vn peu plus 
ou moins. Autour d'icelles y a force rochers et basses, 
fort dangereuses à passer, qui sont esloignées enuiron 
de deux lieues de la grand'terre du Su. Ce lieu est le 
commencement du beau et bon pays de la grande ri- 
uiere. Au bout de Tlsle il y a vn saut ou torrent 
d'eau, appelle de Montmorency, du costé du Nord , 
qui tombe dans la grand'riuiere, auec grand bruit et 
impétuosité. Il vient d'vn lac qui est quelques dix 
ou douze lieues dans les terres, et descend de dessus 

vne coste qui a prés de 25. toises de haut, au dessus 
de laquelle la terre est vnie et plaisante à voir, bien 
que dans le pays on voye des hautes montagnes qui 
paroissent, mais esloignées de plusieurs lieues. 




Il De KebeCy demeure des François^ et des Pères Recollets. 54 

Chapitre III. 

E risle d*Orleans nous voyons à plein Ke- 
bec deuant nous^ basty sur le bord d*vn 
destroit, de la grande riuiere Sainct Lau- 
rent, qui n*a en cet endroict qu'enuiron 
vn bon quart de lieuë de largeur, au pied d'vne mon- 
tagne, au sommet de laquelle est le petit fort de bois, 
basty pour la deffence du pays, pour Kebec, ou mai- 
son des Marchands : il est à présent vn assez beau lo- 
gis, enuironné d'vne muraille en quarré, auec deux 
petites tourelles aux coins que Ton y a faictes depuis 
peu pour la seureté du lieu. Il y a vn autre logis au 
dessus de la terre haute, en lieu fort commode, oti 
Ton nourrit quantité de bestail qu'on y a mené de 
France, on y semé aussi tous les ans force bled d'Inde 
et des pois que Ton traicte par après aux Saunages 
pour des pelleteries : le vis en cedesert vn ieune || pom- 5 5 
mier, qui y auoit esté apporté de Normandie, chargé 
de fort belles pommes, et des ieunes plantes de vignes 
qui y estoient bien belles, et tout plein d'autres peti- 

tes choses qui tesmoignoient la bonté de la terre. Nos- 
tre petit couûent est à demye lieuë de là, en vn très- 
bel endroict, et autant agréable qu'il s*en puisse trou- 
uer, proche vne petite riuiere, que nous appelions de 
Sainct Charles, qui a flux et reflux, là oti les Sauuages 
peschent vne infinité d'anguilles en Automne, et les 
François tuent le gibier qui y vient à foison : les pe- 
tites prairies qui la bordent sont esmaillées en Esté de 
plusieurs petites fleurs, particulièrement de celles que 
nous appelions Cardinales et des Mattagons, qui por- 
tent quantité de fleurs en vne tige, qui a prés de six , 
sept et huict pieds de haut, et les Sauuages en man- 
gent l'oignon cuit sous la cendre qui est assez bon. 
Nous en auions apporté en France, auec des plantes 
de Cardinales, comme fleurs rares, mais elles n*y ont 
point profité, ny paruenu à la perfection, comme 
elles sont dans leur propre climat et terre natale. 
56 Nostre jardin et verger est aussi très- 1| beau, et d'vn 
bon fond de terre; car toutes nos herbes et racines y 
viennent très-bien, et mieux qu*en beaucoup de jar- 
dins que nous auons en France, et n'estoit le nombre 
infiny de Mousquites et Cousins qui s*y retrouuent, 
comme en tout autre endroict de Canada pendant 
l'Esté, ie ne sçay si on pourroit rencontrer vne plus 
agréable demeure : car outre la beauté et bonté de la 
contrée auec le bon air, nostre logis est fort commode 
pour ce qu'il contient, ressemblant neantmoins plus- 
tost à vne petite maison de Noblesse des champs, que 
non pas à vn Monastère de Frères Mineurs, ayans esté 
contraincts de le bastir ainsi , tant à cause de nostre 
pauureté, que pour se fortifier en tout cas contre les 
Sauuages, s'ils vouloientnous en dechasser. Le corps 

de logis est au milieu de la court, comme vn donjon , 
puis les courtines et rempars faicts de bois, auec qua- 
tre petits bastions faicts de mesme aux quatre coins, 
esleuez enuiron de douze à quinze pieds du raiz de 
terre, sur lequel on a dressé et accommodé des petits 
iardins, puis la grand' porte auec vne tour quarréeau 
dessus faictede pierre, laquelle nous sert de Chapelle, 
et vn beau fossé || naturel, qui circuit tout Falentour Sy 
de la maison et du iardin qui est ioignant, avec le 
reste de Tenclos, qui contient quelques six ou sept 
arpens de terre, ou plus à mon aduis. Les Framboi- 
siers qui sont là es enuirons, y attirent tant de Tour- 
terelles (en la saison) que c'est vn plaisir d'y en voir 
des arbres tous couuerts, aussi les François de l'habi- 
tation y vont souuent tirer, comme au meilleur en- 
droict et moins pénible. Que si nos Religieux veulent 
aller à Kebec, ou ceux de Kebec venir chez nous, il y 
a à choisir de chemin, par terre ou par eau, selon le 
temps et la saison, qui n'est pas vne petite commodité 
de laquelle les Saunages se seruent aussi pour nous 
venir voir, et s'instruire auec nous du chemin du Ciel, 
et de la cognoissance d'vn Dieu faict homme, qu'ils 
ont ignoré iusques à présent. On tient que ce lieu 
de Kebec est par les 46. degrez et demy plus sud que 
Paris, de prés de deux degrez, et neantmoinsl'Hy- 
ver y est plus long et le pays plus froid, tant à cause 
d'vn vent de Nor-ouest qui y ameine ces furieuses 
froidures quand il donne, que pour n'estre pas le pays 
encoreguereshabitéet déserté, et ce parla || négligence 58 
et peu d'afiection des Marchans qui se sont contentez 
iusques à présent d'en tirer les pelleteries et le profit, 
sans y auoir voulu employer aucune despense, pour 

la culture, peuplade ou aduance du pays, c'est pour- 
quoy ils n'y sont gueres plus avancez que le premier 
iour, par crainte, disent -ils, que les Espagnols ne les 
en missent dehors, s'ils y auoient faict valoir la con- 
trée. Mais c'est une excuse bien foible,.et qui n*est 
nullement receuable entre gens d'esprit et d'expé- 
rience qui sauent très-bien qu'on s'y peut tellement 
accommoder et fortifier , si on y vouloit faire la 
despense nécessaire, qu'on n'en pourroit estre chassé 
par aucun ennemy; mais si on n'y veut rien faire 
davantage que du passé, la France Antarctique aura 
tousiours vn nom en Tair, et nous vne possession 
imaginaire en la main d'autruy, et si la conuersion 
des Saunages sera tousiours imparfaicte, qui ne se 
peut faire-que par l'assistance de quelques colonnes 
de bons et vertueux Chrestiens, auec la doctrine et 
l'exemple des bons Religieux. 
Apres nous estre rafraischis deux ou trois iours 
59 auec nos Frères dans nostre pe-|| tit Couuent, nous 
montasmes auec les barques par la mesme riuiere 
Sainct Laurent, iusques au Cap de Victoire, que les 
Hurons appellent Onthrandéen^ pour y faire la traicte : 
car là s'estoient cabanez grand nombre de Saunages 
de diuerses Nations; mais auant que d'y arrîuer nous 
passasmes par le lieu appelé de Saincte Croix , puis 
par les Trois Riuieres, qui est vn pays très-beau, et 
remply de quantité de beaux arbres, et toute la 
route vnie et fort plaisante, iusques à l'entrée du 
Saut Sainct Louis, où il y a de Kebec plus de 60. ou 
70. lieues de chemin. Des Trois Riuieres nous pas- 
sasmes par le lac Sainct Pierre, qui contient quelques 
huict lieues de longueur, et quatre de large, duquel 

l'eau y est presque donnante, et fort poissonneuse; 
puis, nous arriuasmes au Cap de Victoire le iour de 
la Saincte Magdeleine. 




Il Du Cap de Victoire aux Hurons^ et comme les Saunages se 60 
gouuernent allans en voyage et par pays. 

Chapitre IIII. 

E lieu du Cap de Victoire ou de Massacre, 
est à douze ou quinze lieues au deçà de la 
Riuiere des Prairies, ainsi nommée, pour 
la quantité d'Isles plates et prairies agréa- 
bles que cette riuiere, et vn beau et grand lac y con- 
tiennent; la riuiere des Yroquois y aboutit à main 
gauche, comme celle des Ignierhonons, qui est en- 
core vne Nation d'Yroquois, aboutit à celle du Cap . 
de Victoire : toutes ces contrées sont tres-agreables, 
et propres à y bastir des villes, les terres y sont plates 
et vnies, mais vn peu sablonneuses, les riuieres y sont 
poissonneuses, et la chasse et l'air fort bons, ioint 
que pour la grandeur et profondeur de la riuiere, les 
barques y peuuent aller à la voile quand les || vents 61 
sont bons, et à faute de bon vent on se peut seruir 
d'auirons. 

Pour reuenir donc au Cap de Victoire, la riuiere 
en cet endroict, n'a enuiron que demyelieuë de large, 
et dés rentrée se voyent tout d'vn rang 6. ou 7. Isles 
fort agréables et couuertes de beaux bois; les Hurons 

y ayans faict leur traite, et agréé pour quelques pe- 
tits presens de nous conduire en leur pays le Père 
Joseph, le Père Nicolas et moy , nous partismes en 
mesme temps auuec eux, après auoir premièrement 
inuoqué l'assistance de nostre Seigneur, à ce qu'il 
nous conduisist et donnast vn bon et heureux succez 
à nostre voyage, le tout à sa gloire, à nostre salut, et 
au bien etconuersion de ces pauures peuples. 

Mais pour ce que les Hurons ne s'associent que 
cinq à cinq, ou six à six pour chacun canot, ces pe- 
tits vaisseaux n'en pouuans pour le plus, contenir 
qu'vn dauantage auec leurs marchandises : il nous 
fallut nécessairement séparer, et nous accommoder à 
part, chacun auec vne de ces societez ou petit canot, 
qui nous conduisirent iusques dans leur pays, sans 
nous plus reuoir en chemin que les deux premiers 
62 II iours que nous logeasmes auec le Père Joseph , et 
puis plus, iusques à plusieurs sepmaines après nostre 
arriuée au pays des Hurons ; mais pour le Père Ni- 
^ colas, ie le trouuay pour la première fois, enuiron 
deux cens lieues de ICebec, en vne Nation que nous 
appelions Epicerinys ou Sorciers, et en Huron Sque- 
kaneronons. 

Nostre premier giste fut à la riuiere des Prairies, 
qui est à cinq lieues au dessous du Saut Saint Louis, 
où nous trouuasmesdesia d'autres Saunages cabanez, 
qui faisoient festin d'vn grand Ours, qu'ifs auoient 
pris et poursuiuy dans la riuiere, pensant se sauuer 
aux Jsles voysines, mais la vitesse des Canots Tatai- 
gnit, et fut tué à coups de flesches et de massue. Ces 
Saunages en leur festin, et caressans la chaudière, 
chantoient tous ensemblement, puis alternatiuement 

d'vn chant si doux et agréable, que i'en demeuray 
tout estonné, et rauy d'admiration : de sorte que de- 
puis ie n'ay rien ouy de plus admirable entr'eux ; 
car leur chant ordinaire est assez mal-gracieux. 

Nous cabanasmes assez proche d'eux, et fismes 
chaudière à la Huronne, mais ie ne pu encore man- 
ger de leur S^g^mzf^ Il pour ce coup, pour n'y estre 63 
pas ^ccoustumé, et me fallut ainsi coucher sans sou- 
per, car ils auoient aussi mangé en chemin vn petit 
sac de biscuit de mer que i'auois pris aux barques, 
pensant qu'il me deust durer iusques aux Hurons, 
mais ils n'y laissèrent rien de reste pour le lendemain, 
tant ils letrouuerent bon. Nostre lict fut la terre nuë, 
auec vne pierre pour mon cheuet, plus que n'auoient 
nos gens, qui n'ont accoustumé d'auoir la teste plus 
haute que les pieds; nostre maison estoitdeux escor- 
ces de Bouleau, posées contre quatre petites perches 
fichées en terre, et accommodées, en panchans, au 
dessus de nous. Mais pour ce que leur façon de faire, 
et leur manière de s'accommoder allans en voyage, 
est presque tousiours de mesme, ie diray succincte- 
ment cy-aprés comme ils s'y gouuernent. 

C'est, que pour pratiquer la patience à bon escient, 
et patir au delà des forces humaines, il ne faut qu'en- 
treprendre des voyages auec les Saunages, et spécia- 
lement long-temps, comme nous fismes : car il se faut 
résoudre d'y endurer et patir, outre le danger de pé- 
rir en chemin, plus que l'on ne sçauroit penser, tant 
de la faim, || que de la puanteur que ces salles maus- 64 
sades rendent presque continuellement dans leurs 
Canots, ce qui seroit capable de se desgouter du tout 
de si désagréables compagnies, que pour coucher 

D 

tousiours sur la terre nuë par les champs, marcher 
auec grand trauuail dans les eaux et lieux fangeux, 
et en quelques endroicts par des rochers et bois obs- 
curs et touffus, souffrir les pluyes sur le dos, toutes 
les iniures des saisons et du temps, et la morsure 
dVne infinie multitude de Mousquites et Cousins, 
auec la difficulté de la langue pour pouuoir s'expli- 
quer suffisamment, et manifester ses necessite;z, et 
n'auoir aucun Chrestien auec soy pour se communi- 
quer et consoler au milieu de ses trauaux, bien que 
d ailleurs les Saunages soient toutesfois assez humains 
(au moins Festoient les miens) voire plus que ne sont 
beaucoup de personnes plus polies et moins sauna- 
ges ; car me voyant passer plusieurs iours sans pou- 
uoir presque manger de leur Sagamité, ainsi sallement 
et pauurement accommodée, ils auoient quelque 
compassion de moy, et m'encourageoient et assis - 
toient au mieux qu'il leur estoit possible, et ce qu'ils 
63 pouuoient estoit peu de chose : || cela alloit bien pour 
moy, qui m'estois resous de bonne heure à endurer 
de bon cœur tout ce qu'il plairoit à Dieu m'enuoyer ; 
ou la mort, ou la vie : c'est pourquoy ie me mainte- 
nois assez ioyeux, nonobstant ma grande débilité, et 
chantois souuent des Hymnes pour ma consolation 
spirituelle, et le contentement de mes Saunages, qui 
m'enprioientpar-fois, car ils n'ayment point avoir les 
personnes tristes et chagrines, ny impatientes, pour 
estre eux-mesmes beaucoup plus patiens que ne sont 
communément nos François, ainsi l'ay-ie veu en vne 
infinité d'occasions : ce qui me faisoit grandement 
rentrer en moy mesme, et admirer leur constance, et 
le pouuoir qu'ils ont sur leurs propres passions, et 



-45- 

comme ils scauent bien se supporter les vns les au- 
tres, et s'entresecourir et assister au besoin ; et peux 
dire auec vérité, que i'ay trouué plus de bien en eux, 
que ie ne m'estois imaginé, et que l'exemple de leur 
patience estoit cause que ie m'esforçois dauantage à 
supporter ioyeusement et constamment tout ce qui 
m'arriuoit de fascheux, pour Tamour de mon Dieu, 
et l'édification de mon prochain. 

Il Estans donc par les champs, l'heure de se cabaner 66 
venue, ils cherchoient à se mettre en quelque endroict 
commode sur le bord de la riuiere, ou autre part, oîi 
se pust aysement trouuer du bois sec à faire du feu, 
puis vn auoit soin d'en chercher et amasser, vn autre 
de dresser la Cabane, et le bois à pendre la chau- 
dière au feu, vn autre de chercher deux pierres pla- 
tes pour concasser le bled d'Inde sur vne peau esten- 
due contre terre, et après le verser et faire bouillir 
dans la chaudière; estant cuit fort clair, on dressoit 
le tout dans les escuelles d'escorces, que pour cet ef- 
fect nous portions quant-et-nous auec des grandes 
cueilliers, comme petits plats, desquelles on se sert à 
manger cette Menestre et Sagamité soir et matin, qui 
sont les deux fois seulement que Ton fait chaudière 
par iour, sçauoir quand on est cabane au soir, et au 
matin auant que partir, et encore quelquesfois ne le 
faisions-nous point, de haste que nous auions de 
partir, et par-fois la faisions-nous auant iour : que 
si nous nous rencontrions deux mesnages en vne 
mesme Cabane, chacun faisoit sa chaudière à part, 
puis tous ensemblement les mangions Tvne après 
l'autre, sans au || cun débat ny contention, et chacun 67 
participoit et à l'vne et à l'autre : mais pour moy ie 

me contentois, pour l'ordinaire, de la Sagamité des 
deux qui m'agreoit dauantage, bien qu'à Tvne et à 
l'autre il y eust tousiours des salletez et ordures, à 
cause, en partie, qu'on se seruoit tous les iours de nou - 
uelles pierres, et assez mal-nettes, pour concasser le 
bled, ioint que les escuelles ne pouuoient sentir gue- 
res bon : car ayans nécessité de faire de Teau en leur 
Canot, ils s'en seruoient ordinairement en cette ac- 
tion : mais sur terre ils s'accroupissoient en quelque 
lieu à l'escart auec de l'honnesteté et de la modestie 
qui n'auait rien de saunage. 

Ils faisoient par-fois chaudière de bled d'Inde non 
concassé, et bien qu'il fust tousiours fort dur, pour 
la difficulté qu'il y a: à le faire cuire, il m'agreoit 
dauantage au commencement, pour ce que ie le pre- 
nois grain à grain, et par ainsi ie le mangeois nette- 
ment et à loisir en marchant, et dans nostre Ganot. 
Aux endroits de la riuiere et des lacs où ils pen- 
soient auoir du poisson, ils y laissoient traisner après 
eux vne ligne, à l'ain de laquelle ils auoient accom- 
68 mode et lié de la peau || de quelque grenouille qu'ils 
auoient escorchée, et par-fois ils y prenoient du pois- 
son, qui seruoit à donner goust à la chaudière : mais 
quand le temps ne les pressoit point, comme lors 
qu'ils descendoient pour la traicte, le soir ayans ca- 
bane, vne partie d'eux alloient tendre leurs rets dans 
la riuiere, en laquelle ils prenoient souuent de bons 
poissons, comme Brochets, Esturgeons et des Carpes, 
qui ne sont neantmoins telles, ny si bonnes, ny si 
grosses que les nostres, puis plusieurs autres espèces 
de poissons que nous n'auons pas par deçà. 

Le bled d'Inde que nous mangions en chemin, ils 

l'alloient chercher de deux en deux iours en de cer- 
tains lieux escarteZy où ils Pauoient caché en descen- 
dans, dans de petits sacs d'escorces de Bouleau : car 
autrement ce leur seroit trop de peine de porter tous- 
îours quant-et-eux tout le bled qui leur est nécessaire 
en leur voyage, et m'estonnois grandement comme 
ils pouuoient si bien remarquer tous les endroicts où 
ils l'auoient caché, sans se mesprendre aucunement, 
bien qu'il fust par-fois fort esloigné du chemin, et 
bien auant dans les bois, ou enterré dans le sable. 

Il Lamaniereetl'inuention qu'ils auoient à tirer du 69 
feu, et laquelle est pratiquée par tous les peuples 
Saunages, est telle. Ils prenoient deux bastons de 
bois de saulx, tillet, ou d'autre espèce, secs et légers, 
puis en accommodoient vn d enuiron la longueur 
d'vne coudée, ou peu moins, et espaiz.d'vn doigt ou 
d'enuiron, et ayans sur le bord de sa largeur vn peu 
caué de la poincte d'vn cousteau, ou de la dent d'vn 
Castor, vne petite fossette auec vn petit cran à costé, 
pour faire tomber à bas sur quelque bout de meiche, 
ou chose propre à prendre feu, la poudre réduite en 
feu, qui deuoit tomber du trou : ils mettoient la 
poincte d'vn autre baston du mesme bois, gros 
comme le petit doigt, ou peu moins, dans ce trou 
ainsi commencé, et estans contre terre le genotiil sur 
le bout du baston large, ils tournoient l'autre entre 
les mains si soudainement et si longtemps, que les 
deux bois estans bien eschaufifez, la poudre qui en 
sortoit à cause de cette continuelle agitation, se con- 
uertissoit en feu, duquel ils allumoient vn bout de 
leur corde seiche, qui conserue le feu comme meiche 
d'arquebuze : puis après auec vn peu de menu bois 

70 sec ils faisoient || du feu pour faire chaudière. Mais 
il faut noter que tout bois n*est propre à en tirer du 
feu, ains de particulier que les Sauuages sçauent 
choisir. Or, quand ils auoient de la difficulté d'en 
tirer, ils deminçoient dans ce trou vn peu de charbon, 
ou vn peu de bois sec en poudre qu'ils prenoient à 
quelque souche : s'ils n'auoient vn baston large, 
comme i*ay dict, ils en prenoient deux ronds, et les 
lioient ensemble par les deux bouts, et estans cou- 
chez le genoUil dessus pour les tenir, mettoient en • 
tre-deux la poincte d'vn autre baston de ce bois, 
faict de la façon d'vne nauette de tissier, et le tour- 
noient par l'autre bout entre les mains, comme i'ay 
dict. 

Pour reuenir donc à nostre voyage, nous ne fai- 
sions chaudière que deux fois le iour, et n'en pouuant 
gueres manger à la fois, pour n'y estre encore ac- 
coustumé, il ne faut pas demander si ie patissois 
grandement de nécessité plus que mes Sauuages, qui 
estoient accoustumez à cette manière de viure, ioint 
que petunant assez souuent durant le iour, cela leur 
amortissoit la faim. 

L'humanité de mon hoste estoit remarquable, en 

71 ce que n'ayant pour toute cou- [| uerturequ'vne peau 
d'Ours à se couurir, encore m'en faisoit-il part quand 
il pieuuoit la nuict, sans que ie l'en priasse, et mesme 
me disposoit la place le soir, oti ie deuois reposer la 
nuict, y accommodant quelques petits rameaux, et 
vne petite natte de jonc qu'ils ont accoustumé de 
porter quant-et-eux en de longs voyages, et compa- 
tissant à ma peine et foiblesse, il m'exemptoit de na- 
ger et détenir l'auiron, qui n'estoit pas me deschar- 

ger d'vne petite peine, outre le seruice qu'il me fai- 
soit de porter mes hardes et mon pacquetauxSaults, 
bien qu'il fust desia assez chargé de sa marchandise, 
et du Canot qu'il portoit sur son espaule parmy de 
si fascheux et pénibles chemins. 

Vn iour ayant pris le deuant, comme ie faisois or- 
dinairement, pendant que mes Saunages deschar- 
geoient le Canot, pource qu'ils alloient (bien que 
chargea) d'vn pas beaucoup plus viste que moy, et 
m'approchant d'vn lac, ie sentis la terre bransler 
sous moy, comme vne Isle flottante sur les eauês ; et 
de faict, ie m'en retiray bien doucement, et allay 
attendre mes gens sur vn grand Rocher là auprès , 
de peur que quelque inconuenient ne m'arri- 1| uast : 72 
il nous falloit aussi par- fois passer par de fascheux 
bourbiers, desquels à toute peine pouuions-nous reti- 
rer, et particulièrement en vn certain marais ioignant 
vn lac, où l'on pourroit facilement enfoncer iusques 
par-dessus la teste, comme il arriua à vn François 
qui s'enfonça tellement^ que s'il n'eust eu les jambes 
escarquillées au large, il eust esté en grand danger, 
encore enfonça-il iusques aux reins. On a aussi quel- 
ques-fois bien de la peine à se faire passage auec la 
teste et les mains parmy les bois touffus, où il s'y en 
rencontre aussi grand nombre de pourris et tombez 
les vns sur les autres, qu'il faut enjamber, puis des 
rochers, pierres, et autres incommoditez qui aug- 
mentent le trauail du chemin, outre le nombre infiny 
de Mousquites qui nous faisoient incessamment vne 
tres-cruelle et fascheuse guerre, et n'eust esté le soin 
que ie portois à me conseruer les yeux, par le moyen 
d'vne estamine que i'auois sur la face, ces mes- 

chants animaux m'auroient rendu aueugle beaucoup 
de fois, comme on m'auoit aduerty, et ainsi en estoit- 
il arriué à d'autres, qui en perdirent la veuë par plu- 

73 siurs iours, tant leur picqueure et morsure est || veni- 
meuse à l'endroict de ceux qui n'ont encore pris 
Tair du pays. Neantmoins pour toute diligence que 
ie pus apporter à m'en deffendre, ie ne laissay pas 
d'en auoir, le visage, les mains et les iambes offen- 
cés. Aux Hurons, à cause que le pays est ^escou- 
uert et habité, il n'y en a pas si grand nombre, sinon 
aux forests et lieux où les vents ne donnent point pen- 
dant les grandes chaleurs de l'Esté. 

Nous passasmes par plusieurs Nations Saunages ; 
mais nous n'arrestions qu'vne nuict à chacune, pour 
tousiours aduancer chemin, excepté aux Epicerinys 
et Sorciers, otx nous seioumasmes deux iours, tant 
pour nous reposer de la fatigue du chemin, que pour 
traicter quelque chose auec cette Nation. Ce fut là où 
ie trouuay le Père Nicolas proche le lac, où il m'at- 
tendoit. Cette heureuse rencontre et entre-veuë nous 
resiouyt grandement, et nous nous consolasmes auec 
quelques François, pendant le peu de seiour que nos 
gens firent là. Nostre festin fut d'vn peu de poisson 
que nousauions, et des Citrouilles cuittes dans l'eau, 
que ie trouuay meilleures que viande que i'aye ia- 
mais mangée, tant i'estois abbatu et exténué de ne- 

74 cessité. Il et puis fallut partir chacun séparément à 
l'ordinaire auec ses gens. Ce peuple Epicerinyen est 
ainsi surnommé Sorcier, pour le grand nombre qu'il 
y en a entr'eux, et des Magiciens, qui font profession 
de parler au Diable en des petites tours fondes et sé- 
parées à l'escart, qu'ils font à dessein, pouryreceuoîr 

les Oracles, et prédire ou apprendre quelque chose de 
leur Maîstre. Ils sont aussi coustumiers à donner des 
sorts et de certaines maladies, qui ne se guérissent 
que par autre sort et remède extraordinaire, dont il y 
en a, du corps desque's sortent des serpents et des 
longs boyaux, et quelquefois seulement à demy, .puis 
rentrent, qui sont toutes choses diaboliques, et in- 
ventées par ces malheureux Sorciers : et hors ces 
sorts magiques, et la communication qu'ils ont auec 
les Démons, ie les trouuois fort humains et cour- 
tois. 

Ce fiit en ce village, o\i par mesgard, ie perdis, à 
mon très-grand regret, tous les mémoires que i'avois 
faits, des pays, chemins, rencontres et choses remar- 
quables que nous auions veuës depuis Dieppe en 
Normandie, iusques-là, et ne m'en apperceuz qu'à la 
rencontre de deux Canots || de Saunages, de la Nation y 5 
du Bois : cette Nation est fort esloignée et dépendante 
des Cheueux Releuez, qui ne couurent point du tout 
leur honte et nudité, sinon pour cause de grand froid 
et de longs voyages, qui les obligent à se seruir d'vne 
couuerture de peau. Ils auoient à leur col de petites 
fraises de plumes, et leurs cheueux accommodez de 
mesme parure. Leur visage estoit peint de diuerses 
couleurs en huile, fort ioliuement, les vnsestoient dVn 
costé tout vert, et de l'autre rouge : autres sembloient 
auoir tout le visage couuert de passements naturels, 
et autres tout autrement. Ils ont aussi accoustumé de 
se peindre et matachier, particulierenïent quand ils 
doivent arriver, ou passer par quelqu'autre Nation, 
comme auoient faict mes Sauvages arriuans aux Sque- 
kaneronons : c'est pour ce suiect qu'ils portent de ces 

peintures et de Thuile auec eux en voyageans, et 
aussi à cause des festins, dances, ou autres assemblées, 
afin de sembler plus beaux, et attirer les yeux des 
regardans sur eux. 

Vne iournée, après auoir trouué ces Sauuages, 
nous nous arrestames quelque temps en vn village 

76 d'AlgoumeijuinSy et || y entendant vn grand bruit, ie fus 
curieux de regarder par la fente d'vne Cabane, pour 
sçauoir que c'estoit, là où ie vis au dedans (ainsi que 
i'ay veu du depuis par plusieurs fois aux Hurons, 
pour semblables occasions) vne quantité d'hommes, 
my-partis en deux bandes, assis contre terre, et ar- 
rangez des deux costez de la Cabane, chaque bande 
auoit deuant soy vne longue perche plate, large de 
trois ou quatre doigts, et tous les hommes ayans 
chacun vn baston en main, en frappoient continuel- 
lement ces perches plates, à la cadence du son des 
Tortuëes, et de plusieurs chansons qu'ils chantaient 
de toute la force de leur voix. Le Loki ou Médecin, 
qui estoit au haut bout auec sa grande Tortue en 
main, commençoit, et les autres à pleine teste 
poursuyuoient, et sembloit vn sabbat et vne vraye 
confusion et harmonie de Démons. Deux femmes ce- 
pendant tenoient l'enfant tout nud, le ventre en haut 
proche d'eux, vis à vis du Loki, à quelque temps de 
là le Loki à quatre pattes, s'approchoit de l'enfant, 
auec des cris et hurlemens comme d'vn furieux Tau- 
reau, puis le souffloit enuiron les parties naturelles, 

77 et après recommençoient II leur tintamarre et leur 
cérémonie, qui finit par vn festin qui se disposait au 
bout de la Cabane : de sçauoir que deuint l'enfant, 
et s'il fut guery ou non, ou si on y adiousta encore 

quelqu 'autre cérémonie, ie n'en ay rien sceu depuis, 
pour ce qu'il nous fallut partir incontinent, après 
auoir repeu, et vn peu reposé. 

De cette Nation nous allasmes cabaner en vn village 
d'AndatahouaiSy que nous disons Cheueuxou Poil leué, 
qui s'estoient venus poser proche la mer douce , à 
dessein de traicteravec les Hurons et autres qui re- 
tournoient de la traicte de Kebec, et fusmes deux iours 
à traicter et negotierauec eux. Ces Sauuages, sont 
vne certaine Nation qui portent leurs cheueux rele- 
uez sur le front, plus droicts que les perruques des 
Dames, et les font tenir ainsi droicts par le moyen 
d'vn fer, ou d'vne hache chaude, ce qui n'est point 
autrement de mauuaise grâce; ouy bien de ce que les 
hommes ne couurent point du tout leurs parties na- 
turelles, qu'ils tiennent à descouuert, auec tout le 
reste du corps, sans honte ny vergongne; mais pour 
les femmes, elles ont vn petit cuir à peu près grand 
comme vne seruiette, ceint à l'entour || des reins, et 78 
descend iusques sur le milieu des cuisses, à la façon 
des Huronnes. Il y a vn grand peuple en cette Na- 
tion, et la pluspart des hommes sont grands guer- 
riers, chasseurs et pescheurs. Je vis là beaucoup de 
femmes et filles qui faisoient des nattes de ioncs, 
grandement bien tissuês, et embellies de diuerses 
couleurs, qu'elles traictaient par après pour d'au- 
tres marchandises, des Sauuages de diuerses con- 
trées, qui abordoient en leur village. Ils sont er- 
rans, sinon que quelques villages d'entr'eux sèment 
des bleds d'Inde, et font la guerre à vne autre Na- 
tion, nommée Assitagueronon y qui veut dire gens de 
feu : car en langue Huronne Assista^ signifie du feu, 

et Eronon, signifie Nation. Ils sont esloignez d'eux 
d*enuiron deux cens lieues et plus; ils vont par 
troupes en plusieurs régions et contrées, esloignées 
de plus de quatre cens lieues (à ce qu'ils m'ont dit) 
où ils trafiquent de leurs marchandises, et eschangent 
pour des pelleteries, peintures, pourceleines, et autres 
fatras. 

Les femmes viuent fort bien auec leurs marys, et 
ont cette coustume auec toutes les autres femmes des 
79 peuples errans, que |; lors qu'elles ont leurs mois^ 
elles se retirent d'auec leurs marys, et la fille d'auec 
ses père et mère, et autres parents, et s'en vont en de 
certaines Cabanes escartées et esloignées de leur vil- 
lage, oïl elles séjournent et demeurent tout le temps 
de ces incommoditez, sans auoir aucune compagnie 
d'hommes, lesquels leur portent des viures et ce qui 
leur est nécessaire, iusqu'à leur retour, si elles-mesmes 
n'emportent suffisamment pour leur prouision, comme 
elles font ordinairement. Entre les Hurons, et autres 
peuples sédentaires, les femmes ny les filles ne sor- 
tent point de leur maison ou village, pour semblables 
incommoditez : mais elles font leur manger en de 
petits pots à part pendant ce temps-là, et ne permet- 
tent à personne de manger de leurs viandes et me- 
nestres : de sorte qu'elles semblent imiter les luisues, 
lesquelles s'estimoient immondes pendant le temps de 
leurs fleurs. le n'ay peu apprendre d'où leur estoit 
arriué cette coustume de se séparer ainsi, quoy que 
ie l'estime pleine d'honnesteté. 

II Denostre arrivée au pays des Murons y quels esioient nos exer^ 80 
cices, et de nostre manière de viure et gouuernement dans le 
pays. 

Chapitre V. 

VIS, qu'auec la grâce du bon Dieu, nous 
sommes arriuez iusques-là, que d'auoisiner 
le pays de nos Hurons, il est maintenant 
temps que ie commence à en traicter plus 
amplement, et de la façon de faire de ses habitans, 
non à la manière de certaines personnes, lesquelles 
descriuans leurs Histoires, ne disent ordinairement 
que les choses principales, et les enrichissent encore 
tellement, quand on en vient à l'expérience, on n'y 
voit plus la face de l'Autheur : car i'escris non-seu- 
lement les choses principales, comme elles sont, mais 
aussi les moindres et plus petites, auec la mesme 
naïfueté et simplicité que i'ay accoustumé. 

Il C'est pourquoy ie prie le Lecteur d'auoir pour 81 
agréable ma manière de procéder, et d'excuser si 
pour mieux faire comprendre l'humeur de nos Sauna- 
ges, i'ay esté contrainct insérer icy plusieurs choses in- 
ciuiles et extrauagantes, d'autant que l'on ne peut-pas 
donner vne entière cognoissance d'vn pays estranger, 
ny ce qui est de son gouuernement, qu'en faisant 
voir auec le bien, le mal et l'imperfection qui s'y 
retrouue : autrement il ne m'eust fallu descrire les 
mœurs des Saunages, s'il ne s'y trouuoit rien de sau- 
nage, mais des mœurs polies et ciuiles, comme les 
peuples qui sont cultiués par la religion et pieté, ou 
par des Magistrats et Sages, qui par leurs bonnes 

lois eussent donné quelque forme aux mœurs si dif- 
formes de ces peuples barbares, dans lesquels onvoid 
bien peu reluire la lumière de la raison, et la pureté 
dVne nature espurée. 

Deux iours auant nostre arriuée aux Hurons, nous 
trouuasmes la mer douce, sur laquelle ayanstrauersé 
d'Isle en Isle, et pris terre au pays tant désiré, par 
vn iour de Dimanche, feste sainct Bernard, enuiron 
midy, que le Soleil donnoit à plomb^ mes Saunages 

82 ayans serré leur Canot en || un bois là auprès me 
chargèrent de mes hardes et pacquets, qu*ils auaient 
auparauant tousiours portez par le chemin : la cause 
fut la grande distance qu'il y auait de là au Bourg, 
et qu'ils estoient desia plus que suffisamment char- 
gés de leurs marchandises. le portay donc mon pac- 
quet auec vne très-grande peine, tant pour sa pesan- 
teur, et de Texcessiue chaleur qu'il faisoit, que pour 
une foiblesse et débilité grande que ie ressentois ea 
tous mes membres depuis vn long temps, ioinct que 
pour m'auoir fait prendre le deuant^ comme ils 
auoient accoustumé (à cause que ie ne pouuois les 
suyure qu'à toute peine) ie me perdis du droict che- 
min, et me trouuay long temps seul, sans sçauoir où 
i'allois. A la fin, après auoir bien marché et trauersé 
pays, ie trouuay deux femmes Huronnes proche d'vn 
chemin croizé, et leur demanday par où il falloit al- 
ler au Bourg où ie me deuois rendre, ie n'en sçauois 
pas le nom, et moins lequel ie deuois prendre des 
deux chemins : ces pauures femmes se peinoient as- 
sez pour se faire entendre, mais il n'y auoit encore 
moyen. Enfin, inspiré de Dieu, ie pris le bon che- 

83 min, et au bout de quelque temps ie || trouuay mes 

Sauuages assis à Tombre sous vn arbre en vne belle 
grande prairie, où ils m'attendoient, bien en peine 
que i'estois deuenu ; ils me firent seoir auprès d*eux, 
et me donnèrent des cannes de bled d'Inde à succer 
qu'ils auoient cueillies en vn champ tout proche de 
là. le pris garde comme ils en vsoient, et les trou- 
uay d'vn assez bon suc : après, passant par vn autre 
champ plein de FezoUes l'en cueillis vn plein plat, que 
ie fis par après cuire dans nostre Cabane auec de l'eau, 
quoyque l'escorce en fust desia assez dure : cela nous 
seruit pour vn second festin après nostre arriuée. 

A mesme temps que ie fus apperceu de nostre 
ville de Quieuindahian, autrement nommée Téqueunon- 
Idayé, lieu assez bien fortifié à leur mode, et qui pou- 
uoit contenir deux ou trois cens mesnages, en trente 
ou quarante Cabanes qu'il y auoit, il s^esleua vn si 
grand bruit par toute la ville, que tous sortirent 
presque de leurs Cabanes pour me venir voir, et fus 
ainsi conduit auec grande acclamation iusque dans 
la Cabane de mon Saunage, et pour ce que la presse 
y estoit fort grande, ie fus contrainct de gaigner le 
Il haut de Testablie, et me desrober de leur presse. 84 
Les père et mère de mon Saunage me firent vn fort 
bon accueil à leur mode, et par des caresses extraor- 
dinaires, me tesmoignoient l*ayse et le contentement 
qu'ils avoient de ma venue, ils me traitèrent aussi 
doucement que leur propre enfant, et me donnèrent 
tout suiect de louer Dieu, voyant l'humanité et fidé- 
lité de ces pauvres gens, priuez de sa cognoissance. 
Ils prirent soin que rien ne se perdist de mes petites 
hardes, et m'aduertirent de me donner garde des 
larrons et des trompeurs, particulièrement des Quieu- 

nontaterononSy qui me venoient souuent voir, pour ti- 
rer quelque chose de moy : car entre les Nations 
Sauuages celle-cy est l'vne des plus subtiles de tou- 
tes, en faict de tromperie et de vol. 

Mon Sauuage, qui me tenoit en qualité de frère, 
me donna aduis d*appeller sa mère Sendoué, c'est à 
dire, ma mère, puis luy et ses frères Ataqueriy mon 
frère, et le reste de ses parents en suite, selon les de- 
grez de consanguinité, et eux de mesme m*appeloient 
leur parent. La bonne femme disoit Ayein, mon fils, 
et les autres Ataquoriy mon frère, Earasséj mon cousin, 
85 Hi\\uoittan, mon nepveu, Houatinoron y mon oncle, 
Aystariy mon père : selon Taage des personnes i'estois 
ainsi appelle oncle ou nepueu, etc., et des autres qui 
ne me tenoient en qualité de parent, Xatoro^ mon 
compagnon, mon camarade, et de ceux qui m'esti- 
moient dauantage, Ganhouanne, grand Capitaine. 
Voylà comme ce peuple n'est pas tant dans la rudesse 
et la rusticité qu'on l'estime. 

Le festin qui nous fut faict à nostre arriuée, fut de 
bled d'Inde pilé, qu'ils appellent Ottet, auec vn petit 
morceau de poisson boucané à chacun, cuit en l'eau, 
car c'est toute la saulce du pays, et mes Fezolles me 
servirent pour le lendemain : dés lors ie trouuay 
bonne la Sagamité qui estoit faicte dans nostre Ca- 
bane, pour estre assez nettement accommodée, ie 
n'en pouuois seulement manger lorsqu'il y auoit du 
poisson puant demincé parmy, ou d'autres petits, 
qu'ils appellent Auhaitsique, ni aussi de Leindohy^ qui 
est vn bled qu'ils font pourrir dans les fanges et 
eauës croupies et marescageuses, trois ou quatre mois 
durant, duquel ils font neantmoins grand estât : 



1 

nous mangîons par-fois de Citrouilles du pays, cui- 
tes Il dans l'eau, ou bien sous la cendre chaude, que 86 
ie trouuois fort bonnes, comme semblablement des • 
espics de bled d'Inde que nous faisions rostir deuant 
le feu, et d'autre esgrené, grillé comme pois dans les 
cendres : pour des Meures champestres nostre Sau- 
uagesse m'en appôrtoit souuent au matin pour mon 
desieuner^ ou bien des Cannes d'Honneha à succer, et 
autre chose qu'elle pouuoit, et auoit ce soin de faire 
dresser ma Sagamité la première, dans l'escuelle de 
bois ou d*escorce la plus nette large comme vn plat- 
bassin, et la cueillier auec laquelle ie mangeois, 
grande comme vn petit plat ou saucière. Pour mon 
département et quartier, ils me donnèrent à moy 
seul, autant de place qu'en pouuoit occuper un petit 
mesnage, qu'ils firent sortir à mon occasion, dés le 
lendemain de mon arriuée : en quoy ie remarquay 
particulièrement leur bonne affection, et comme ils 
desiroient de me contenter, et m'assister et seruir 
auec toute l'honnesteté et respect deus à vn grand 
Capitaine et chef de guerre, tel qu'ils me tenoient. 
Et pour ce qu'ils n'ont point accoustumé de se ser- 
vir de cheuet, ie me seruois la nuict d'vn billot de 
bois, ou d'v- Il ne pierre, que ie mettois sous ma 87 
teste, et au reste couché simplement sur la natte 
comme eux, sans couuerture ny forme de couche, et 
en lieu tellement dur, que le matin me leuant, ie 
me trouuois tout rompu et brisé de la teste et du 
corps. 

Le matin, après estre esueillé, et prié vn peu Dieu, 
ie desieunois de ce peu que nostre Sauuagesse m^a- 
uoit apporté, puis ayant pris mon Cadran solaire, iQ 

E 



— 6o — 

sortoîs de la ville en quelque lieu escarté, pour pou- 

uoir dire mon seruice en paix, et faire mes prières 

, et méditations ordinaires : estant enuiron midy ou 

vne heure, ie retoumois à nostre Cabane pour disner 

d'vn peu de Sagamité, ou de quelque Citrouille 

cuite; après disner ie lisois dans quel que petit liure 

que i'auois apporté, ou bien i'escriuois, et obseruant 

soigneusement les mots de la langue, que i'appre- 

nois, i'en dressois des mémoires que i'estudîois, et 

repetois deuant mes Saunages, lesquels y prenoient 

plaisir, et m'aydoient à m'y perfectionner auec vne 

assez bonne méthode, m'y disant souuent, Aaiel^ au 

lieu de Gabriel, qu'ils ne pouuoient prononcer, à 

cause de la lettre B, qui ne se trouue point en toute 

88 leur langue, non || plus que les autres lettres labiales, 

Assékoudj Agnonray et Séatonqua : Gabriel, prends ta 

plume et escris, puis ils m'expliquoient au mieux 

qu'ils pouuoient ce que ie desîrois sçauoir d'eux. 

Et comme ils ne pouuoient par-fois me faire enten- 
dre leurs conceptions, ils me les démons troient par 
figures, similitudes et démonstrations extérieures, 
par-fois par discours, et quelquesfois auec vn baston, 
traçant la chose sur la terre, au mieux qu'ils pou- 
uoient, ou par le mouuement du corps, n'estans pas 
honteux d'en faire de bien indécents, pour se pou- 
uoir mieux donner à entendre par ces comparaisons, 
plustost que par longs discours et raisons qu'ils 
eussent pu alléguer, pour estre leur langue assez 
panure et disetteuze de mots en plusieurs choses, et 
particulièrement en ce qui est des mystères de nostre 
saincte Religion, lesquels nous ne leur pouuions ex- 
pliquer, ny mesme le Pater noster^ sinon que par péri- 

phrase, c'est à dire que pour vn de nos mots, il en 
falloit vser de plusieurs des leurs : car entr'eux ils 
ne sçauent que c'est de Sanctification, de Règne ce- 
leste, du tres-sainct Sacrement, ny d'induire en ten- 
tation. Les II mots de Gloire, Trinité, Sainct Esprit, 89 
Anges, Résurrection, Paradis, Enfer, Eglise, Foy, 
Espérance et Charité, et autres infinis, ne sont pas 
en vsage chez eux. De sorte qu'il n'y a pas besoin de 
gens bien sçauants pour le commencement; mais 
bien de personnes craignans Dieu, patiens, et pleins 
de charité : et voilà en quoy il faut principalement 
exceller pour conuertir ce pauure peuple, et le tirer 
hors du péché et de son aueuglement. 
. le sortois aussi fort souuent par le Bourg, et les vi- 
sitois en leurs Cabanes et mesnages , ce qu'ils trou- 
uoient tres-bon, et m'en aymoient dauantage, 
voyans que ie traictois doucement et affablement 
auec eux, autrement ils ne m'eussent point veu de 
bon œil^ et m'eussent creu superbe et desdaigneux, 
ce qui n'eust pas esté le moyen de rien gaigner sur- 
eux; mais plustost d'acquérir la disgrâce d'vn cha- 
cun, et se faire hayr de tous : car à mesme temps 
quVn Estranger a donné à l'vn d'eux quelque petit 
suiect ou ombrage de mescontentement ou fascherie, 
il est aussi-tost sceu par toute la ville de Fvn à l'au- 
tre : et comme le mal est plustost creu que le bien, 
ils vous estiment tel pour vntemps^ que le || mescon- 90 
tent vous a dépeint. 

Nostre bourg estoit de ce costé-là le plus proche 
voisin des Yroquois, leurs ennemys mortels, c'est 
pourquoy on m'aduertissoit souuent de me tenir sur 
mes gardes, de peur de quelque surprise pendant 

que i'allois au bois pour prier Dieu, ou aux champs 
cueillir des Meures champestres : mais ie n'y rencon- 
tray iamais aucun danger ny bazard (Dieu mercy) il 
y eut seulement vn Huron qui banda son arc contre 
moy, pensant que ie fusse ennemy : mais ayant parlé 
il se rasseura, et me salua à la mode du pays, Quaye^ 
puis il passa outre son cbemin, et moi le mien. 

le visitois aussi par-fois leur Cimetière, qu'ils ap- 
pellent Agosayé, admirant le soin que ces panures 
gens ont des corps morts de leurs parens et amis def- 
functs^ et trouuois qu'en cela ils surpassoient la 
pieté des Chrestiens, puis qu'ils n'espargnent rien 
pour le soulagement de leurs âmes, qu'ils croyent 
immortelles, et auoir besoin du secours des viuans. 
Que si par 'fois i'auois quelque petit ennuy, ie me 
recreois et consolois en Dieu par la prière, ou en 
91 chantant des Hymnes et Cantiques spirituels à la 
louange de sa diuine Majesté^ lesquels les Saunages 
escoutoient auec attention et contentement, et me 
prioyent de chanter souuent, principalement après 
que ie leur eus dict, que ces chants et Cantiques spi- 
rituels estoient des prières que ie faisois et adressois 
à Dieu i^iostre Seigneur, pour leur salut et conuer- 
sion. 

Pendant la nuict i'entendois aussi par-fois la mère 
de mon Saunage pleurer, et s'affliger grandement, à 
cause des illusions du Diable. l'interrogeay mon Sau- 
nage pour en sçauoir le suiect, il me fit response que 
c'estoit le Diable qui la tràuailloit et affligeoit, par 
des songes et représentations fascheuses delà mort'de 
ses parens^, et autres imaginations. Cela est particu- 
lièrement commun aux femmes plustost qu'aux hom* 

mes, à qui cela arriue plus rarement, bien qu*il s'y 
en trouue par-fois quelques-vns qui en deuiennent 
fols et furieux, selon leur forte imagination, et la foi- 
blesse de leur esprit, qui leur fait adiouster foy à ces 
resueries diaboliques. 

Il se passa vn assez long temps après mon arriuée, 
auaat que i'eusse aucune co- || gnoissance ny nou* 92 
uelle du lieu où estoient arriuez mes Confrères, ius- 
ques à vn certain iour que le Père Nicolas, accompa- 
gné dVn Saunage, me vint trouuer de son village, 
qui n'estoit qu'à cinq lieues du nostre. le fus fort 
resiouy de le voir en bonne santé et disposition, non- 
obstant les pénibles trauaux et disettes qu'il auait 
souffertes depuis nostre département de la traicte; 
mes Sauudges le receurent aussi volontiers à coucher 
en nostre Cabane, et luy firent festin de ce qu'ils 
purent, à cause qu'il estoit mon Frère, et à nos autres 
François , pour estre nos bons amysi Apres donc 
nous estre congratulez de nostre heureuse arriuée, et 
vn peu discouru de ce qui nous estoit arriué pen- 
dant vn si long et pénible chemin, nous aduisas- 
mes d'aller trouuer le Père loseph, qui estoit demeu- 
rant en vn autre village, à quatre ou cinq lieues de 
nous; car ainsi Dieu nous avoit-il faict la grâce, que 
sans l'auoir prémédité, nous nous mismes à la con- 
duite de personnes qui demeurassent si proches les 
vues des autres : mais pource que i'estois fort aymé 
de Oonckiarey mon Saunage, et de la pluspart de ses 
parens, ie ne sçauois comment Taduertir || de nostre 93 
dessein, sanr le mescontenter grandement. Nous 
trouuasmes enfin moyen de luy persuader que i'auois 
quelque affaire à communiquer à nostre Frère la- 

seph, et qu'allant vers luy il falloît nécessairement- 
que i'y portasse tout ce que i'auois, qui estoit autant 
à luy comme à moy, afin de prendre chacun ce qui 
luy appartenoit, ce qu'ayant dict, ie pris congé 
d'eux, leur donnant espérance de reuenir en bref, 
ainsi ie partis auec le bon Père Nicolas, et fusmes 
trouuer le Père loseph, qui demeuroit à Quieanonas" 
carariy où ie ne vous sçaurois expliquer la ioye et le 
contentement que nous eusmes de nous reuoir tous 
trois ensemble, qui ne fût pas sans en rendre grâces 
à Dieu, le priant de bénir nostre entreprise pour sa 
gloire, et conuersion de ces pauures Infidèles : en 
suite nous fismes bastir vne Cabane pour nous loger, 
où à grand* peine eusmes-nous le loisir de nous 
entre-caresser, que ie vis mes Saunages (ennuyez de 
mon absence) nous venir visiter, ce qu'ils réitérèrent 
plusieurs fois, et nous nous estudions à les receuoir 
et traicter si humainement et civilement,, que nous 
les gaignasmes, en sorte, qu'ils sembloient de- 
94 11 battre de courtoisie à receuoir les François en leur 
Cabane, lorsque la nécessité de leurs affaires les iet- 
toit à la mercy de ces Saunages, que nous experi- 
mentasmes auoir esté vtiles à ceux qui doiuent traic- 
ter auec eux, espérant par ce moyen de nous insinuer 
au principal dessein de leur conuersion, seul motif 
d'vn si long et fascheux voyage. 

Or nous voyans parmy eux nous nous resolusmes 
d'y bastir un logement, pour prendre possession, au 
nom de lesus Christ, de ce pays, afin d'y faire les 
fonctions, et exercer les ministères de nostre Mis- 
sion : ce qui fut cause que nous priasmes le Chef, 
qu'ils nomment Garihoùa Andionxra^ c'est à dire, Capi- 

taine et Chef de la police, de nous le permettre, ce 
qu'il fit, après auoir assemblé le Conseil des plus no- 
tables, et ouy leur aduis : et après qu'ils se furent 
efforcez de nous dissuader ce dessein, nous persua- 
dans de prendre plustost logement en leurs Cabanes 
pour y estre mieux traitez. Nous obtinsmes ce que 
nous desirions, leur ayans faict entendre qu'il estoit 
ainsi nécessaire pour leur bien; car estans venus de 
si loing pays pour leur faire entendre ce qui concer- 
noit le salut de leurs || âmes, et le bien de la félicité qS 
éternelle, auec la cognoissance d'vn vray Dieu, par 
la prédication de l'Euangile, il n'estoit pas possible 
d'estre assez illuminez du Ciel, pour les instruire 
parmy le tracas de la mesnagerie de leurs Cabanes, 
ioint que desirans leur conserver Tamitié des Fran- 
çois qui traictoient auec eux, nous aurions plus de 
crédit à les conseruer ainsi à part, que non pas quand 
nous serions cabanez parmy eux. De sorte que s'es- 
tans laissez persuader par ces discours et autres sem- 
blables, ils nous dirent que nous fissions cesser les 
pluyes (qui pour lors estoient fort grandes et impor- 
tunes) en priant ce grand Dieu, que nous appelions 
Père, et nous disions ses seruiteurs, afin qu'il les 
fist cesser, pour pouuoir nous accommoder la Cabane 
que nous desirions : si bien que Dieu fauorisant nos 
prières (après auoir passé la nuict suyvante à le solli- 
citer de ses promesses) il nous exauça, et les fit cesser 
si parfaictement, que nous eusmes vn temps fort se- 
rain; dequoy ils furent si estonnez et rauis, qu'ils le 
publièrent pour miracle, dont nous rendismes grâces 
à Dieu. Et ce qui les confirma dauantage, ce fut 
qu^apres auoir || employé quelques iours à ce pieux 96 

trauail, et après Tauoir mis à sa perrection, lespluyes 
recommencèrent : de sorte qu'ils publièrent par tout 
la grandeur de nostre Dieu. 

le ne puis obmettre vn gentil débat qui arriua en- 
tr'eux, à raison de nostre bastiment, d'vn ieune gar- 
çon lequel n'y trauaillant pas de bonne volonté, se 
plaignoit aux autres de la peine et du soin qu'ils se 
donnoient, de bastir vne Cabane à des gens qui ne 
leur estoient point parens, et eust volontiers désiré 
qu'on eust délaissé la chose imparfaite, et nous en 
peine de loger auec eux dans leurs Cabanes, ou d'es- 
tre exposez à Tiniure de l'air, et incommodité du 
temps : mais les autres Sauuages portez de meilleure 
volonté, ne luy voulurent point acquiescer, et le re- 
prirent de sa paresse, et du peu d'amitié qu'il tesmoi- 
gnoit à des personnes si recommandables, qu'ils de- 
uoient chérir comme parents et amys, bien qu'estran- 
gers, puis qu'ils n'estoient venus que pour leur pro- 
pre bien et profit. 

Ces bons Sauuages ont cette louable coustume en- 
tr'eux, que quand quelques-vns de leurs Conci- 
97 toyens n'ont point de || Cabane à se loger, tous vna- 
nimement prestent la main, et luy en font vne, et 
ne l'abandonnent point que la chose ne soit mise en 
la perfection, ou du moins que celuy bu ceux pour 
qui elle est destinée, ne la puissent aysement para- 
cheuer : et pour obliger vn chacun à vn si pieux et 
charitable office, quand il est question d'y trauailler, 
la chose se décide tousiours en plein conseil, puis le 
cry s'en faict tous les iours par le Bourg, afin quVn 
chacun s'y trouue à l'heure ordonnée, ce qui est vn 
tres-bel ordre, et fort admirable pour des personnes 

sauuages que nous croyons, et sont en effect, moins 
policées que nous. Mais pour nous, qui leur estions 
estrangers, et arriuez de nouueau, c'estoit beaucoup, 
de se monstrer si humains que de nous en bastir 
auec vne si commune et vniuerselle affection, veu 
qu'ils ne donnent ordinairement rien pour rien aux 
estrangers, si ce n'est à des personnes qui le méri- 
tent, ou qui les ayent bien obligez, quoy qu'ils de- 
mandent tousiours, particulièrement aux François, 
qu'ils appellent Agnonha, c'est à dire gens de fer, en 
leur langue, et les Canadiens et Montagnais nous 
sur- nomment Mistigochey qui || signifie en leur lan- 98 
gue Canot ou Basteau de bois : ils nous appellent 
ainsi, à cause que nos Nauires et Basteaux sont faicts 
de bois, et non d'escorces comme les leurs : mais 
pour le nom que nous donnent les Hurons, il vient 
de ce qu'auparauant nous, il ne sçauoient que c'es- 
toit de fer, et n?en auoient aucun vsage, non plus que 
de tout autre métal ou minerai. 

Pour reuenir au paracheuement de nostre Cabane, 
ils la dressèrent enuiron à deux portées de flesche loin 
du Bourg, en vn lieu que nous-mesmes auions choisi 
pour le plus commode, sur le costeau d'vn fond, oti 
passoit vn beau et agréable ruisseau, de l'eau duquel 
nous nous semions à boire, et à faire nostre Saga- 
mité, excepté pendant les grandes neiges de l'hyuer, 
que pour*cause du fascheux chemin , nous prenions 
de la neige proche de nous pour faire nostre manger, 
et ne nous en trouuasmes point mal. Dieu mercy. Il 
est vray qu'on passe d'ordinaire les sepmaines et les 
mois entiers sans boire : car ne mangeant iamais rien 
de salé ny espicé, et son manger quotidien n'estant 

que de ce bled d'Inde boûilly en eau, cela sert de 
99 boisson et de mangeaiUe, et nous || nous trouuions 
fort-bien de ne point manger de sel, aussi estions- 
nous près de trois cens lieues loin de toute eau salée^ 
de laquelle eussions pu espérer du sel. Et à mon re- 
tour en Canada, ie me trouuois mal au commence- 
ment d'en manger, pour l'avoir discontinué trop 
long temps; ce qui me faict croire que le sel n'est pas 
nécessaire à la conseruation de la vie, ny à la santé 
de l'homme. 

Nostre pauure Cabane pouuoit aouoir enuiron 
vingt pieds de longueur , et dix ou douze de large, 
faicte en forme d'vn berceau de jardin, couuerte d'es- 
corce par tout, excepté au faiste, oti on auoit laissé 
vne fente et ouuerture exprez pour sortir la fumée : 
estant ainsi acheuée de nous-mesmes au mieux qu'il 
nous fut possible, et auec quelques haches que nous 
auions apportées, nous fismes vne cloison de pièces 
de bois^ séparant nostre Cabane en deux : du costé 
de la porte estoit le lieu où nous faisions nostre mes- 
nage , et prenions nostre repos , et la chambre inté- 
rieure nous seruoit de Chapelle, car nous y auions 
dressé vn Autel pour dire la saincte Messe , et y ser- 
rions encore nos ornemens et autres petites commo- 
100 ditez, et || de peur de la main larronnesse des Sauua- 
gcs nous tenions la petite porte d'escorce, qui estoit à 
la cloison/ fermée et attachée auec vne cordelette. A 
l'entour de nostre petit logis nous accommodasmes vn 
petit jardin , fermé d'vne petite palissade , pour en 
oster le libre accez aux petits enfants Saunages , qui 
ne cherchent qu'à mal faire pour la plus-part : les 
pois, herbes, et autres petites choses que nous auions 

semées en ce petit jardin , y profitèrent assez bien , 

ncore que la terre en fust fort maigre^ comme l'vn 
.les pires et moindres endroîcl s du pays. 

Mais, pour auoir faict nostre Cabane hors de sai- 
son , elle fut couuerte de tres-mauuaise escorce , qui 
se decreua et fendit toute, de sorte qu'elle nousgaran- 
tissoit peu ou point des pluyes qui nous tomboient 
par tout, et ne nous en pouuions deffendre ny le iour 
ny la nuict, non plus que des neiges pendant Thyucr, 
de laquelle nous nous trouuions par-fois couuerts le 
matin en nous leuant. Si la pluye estoit aspre , elle 
esteignoit nostre feu, nous priuoit du disner, et nous 
causoit tant d'autres incommoditez , que ie puis dire 
auec vérité , que iusqu'à ce que nous | y eussions vn 
peu remédié, qu'il n'y auoit pas vn seul petit coin en 
nostre Cabane, où il ne pleust comme dehors, ce qui 
nous contraignait d'y passer les nuicts entières sans 
dormir , cherchans à nous tenir et ranger debout ou 
assis en quelque petit coin pendant ces orages. 

La terre nue ou nos genoUils , nous seruoieht de 
table à prendre nostre repas, ainsi comme les Sauna- 
ges, et n'auions non plus de nappes ny seruiettes à es- 
suyer nos doigts, ny decousteau à couper nostre pain 
ou nos viandes : car le pain nous estoit înterdict , et 
la viande nous estoit si rare, que nous-auons passé des 
6 sepmaines , et deux ou trois mois entiers sans en 
manger, encore n'estoi-ce quelque petit morceau de 
Chien, d'Ours ou de Renard, qu'on nous donnoit en 
festin , excepté vers Pasques et en l'Automne , que 
quelques François nous firent part de leur chasse et 
gibier. La chandelle de quoy nous nous semions la 
nuict, n'estoitque de petits cornets d'escorce de Bou- 

leau y qui estoient de peu de durée , et la clairté du 
feu nous seruoit pour lire, escrire, et fafre autres pe- 
tites choses pendant de longues nuicts de rhyuer, ce 
qui n'estoit vne petite incommodité. 
I02 ii Nostre vie et nourriture ordinaire estpitdes mes- 
mes mets et viandes que celles que les Sauuages vsent 
ordinairement , sinon que celles de nos Sagamités 
estoient vn peu plus nettement accommodées, et que 
nous y meslions encore par-fois de petites herbes , 
comme de la Marjolaine saunage, et autres, pour luy 
donner goust et saveur , au lieu de sel et d'espice ; 
mais les Sauuages s*apperceuants qu'il y enauoit, ils 
n'en vouloient nullement gouster, disant que cela sen- 
toit mauuais, et par ainsi ils nous la laissoient man- 
ger en paix, sans nous en demander , comme ils a- 
uoient accoustumé de faire lors qu'il n'y en auoit 
point, et nous leur en donnions volontiers , aussi ne 
nous en refusoient-ils point en leurs Cabanes quand 
nous leur en demandions, et eux-mesmes nous en 
ofTroient souuent. 

Au temps que les bois estoient en seue , nous fai- 
sions par-fois vne fente dans l'escorce de quelque gros 
Fouteau, et tenans au-dessous une escuelle, nous en 
receuions le ius et la liqueur qui en distilloit, laquelle 
nous seruoit pour nous fortifier le cœur lorsque nous 
nous en sentions incommodez : mais c'est neantmoins 
io3 vn reme- |1 de bien simple et de peu d'effect, et qui 
affadist plustost qu'il ne fortifie , et si nous nous en 
semions , c'estoit faute d'autre chose plus propre et 
meilleure. 

Auant que de partir pour aller à la mer douce , le 
vin des Messes, que nous auions porté en un petit ba- 

ril de deux pots, estant failly, nous en fismes d'autre 
auec des raisins du pays, qui estoit tres-bon, et bouil- 
lit en nostre petit baril , et en deux autres bouteilles 
que nous auions, de mesme qu'il eust pu faire en des 
plus grands vaisseaux , et si lious en eussions encore 
eu d'autres , il y auoit moyen d'en faire une assez 
bonne prouision , pour la grande quantité de vignes 
et de rasins qui sont en ce pays-là. Les Sauvages en 
mangent bien le raisin , mais ils ne les cultiuent ny 
n'en font aucun vin, pour n'en auoir l'inuention, ny 
les instruments propres : Nostre mortier de bois , et 
vneseruiettede nostre Chapelle nous seruirent de pres- 
soir, et vn Anderoqua, ou sceau d'escorce, nous ser- 
uit de cuue : mais nos petits vaisseaux n'estans ca- 
pables de contenir tout nostre vin nouueau, nous fus- 
mes contraincts , pour ne point perdre le reste , d'en 
faire du raisiné, qui fut aussi || bon que celui que l'on 104 
faict en France , lequel nous seruit aux iours de récréa- 
tion et bonne feste de l'année, à en prendre vn petit 
sur la poincte d'vn cousteau. 

Pendant les neiges nous estions contraincts de nous 
attacher des raquettes sous les pieds , aussi bien que 
les Saunages, pour aller quérir du bois pour nous 
chauffer, qui est une très-bonne inuention : car auec 
icelles on n'enfonce point dahsles neiges, et si on faict 
bien du chemin en peu de temps. Ces raquettes, que nos 
Saunages Hurons appellent Agnonra , sont deux ou 
trois fois grandes comme les nostres. Les Montagnais, 
Canadiens et Algoumequins, hommes, femmes, filles 
et enfans auec icelles suiuent la piste des animaux, et 
la beste estant trouuée, et abattue à coups de flesches 
et espées emmanchées au bout d'vne demye picque , 

qu'ils savent dextrement darder : ils se cabanent, et 
là se consolent, et iouïssent du fruict de leur trauail, 
et sans ces raquettes ils ne pourroient courir l'Eslan 
ny le Cerf, et par conséquent il faudroit qu'ils mou- 
russent de faim en temps d'hyuer. 
Pendant le iour nous estions contii^uellement visi- 

io5 tez d'vn bon nombre deSau || uages, et à diuerses in- 
tentions; car les vns y venoient pour l'amitié qu'ils 
nousportoienty et pour s'instruire et entretenir de dis- 
cours auec nous : d'autres pour voir s'ils nous pour- 
roientrien desrober, ce qui arriuoit assez souuent, ius- 
qu'àprendrede nos cousteaux, cueilliers, escuellesd'es- 
corce ou de bois, et autres choses qui nous faisoient 
besoin : et d'autres plus charitables nous apportoient 
depetis presens, comme du bled d'Inde, des Citrouil- 
les, des Fezolles, et quelquesfois des petits Poissons 
boucanez, et en recompense nous leur donnions aussi 
d'autres petits presens, comme quelques aleines , fer à 
fiesches, ou vn peu de rassade à pendre à leur col, ou. 
à leurs oreilles; et comme ils sont panures en meubles, 
empruntants quelqu'vnde nos chaudrons, ils nous le 
rendoient tousiours auec quelque reste de Sagamité 
dedans , et quand il arrivoit de faire festin pour un 
deffunct, plusieurs de ceux qui nous aymoient nous 
en enuoyoient, comme ils faisoient au reste de leurs 
parenset amys, selon leur coustume. Us nous venoient 
aussi souuent prier de festin ; mais nous n'y allions 

io6 que le plus rarement qu'il nousestoit possible, |[ pour 
ne nous obliger à leur en rendre , et pour plusieurs 
autres bonnes raisons. 

Quand quelque particulier Saunage de nos amys 
venoit nous visiter, entrant chez-nous , la salutation 

estoit ho, ho, ho, qui est vne salutation de ioye, et 
la seule voix ho, ho , ne se peut faire que ce ne soit 
quasi en riant, tesmoignans par là la ioye et le con- 
tentement qu'ils auoient de nous voir; car leur autre 
salutation Quoye, qui est comme si ondisoit : Qu'est- 
ce , que dites-vous ? se f>eut prendre en divers sens , 
aussi est-elle commune enuers les amys, comme en- 
uers les ennemys, qui respondent en la mesme manière 
Quoye , ou bien plus gracieusement Yatoro , qui est à 
dire, mon amy, mon compagnon, mon camarade, ou 
disent Atlaquen^ mon frère, et aux filles Eadsé^ ma bon- 
ne amie, ma compagne, et quelquesfoisaux vieillards 
Yaisîan^ mon père, Honratinoron^ oncle, mon oncle, etc. 
Ils nous demandoient aussi à petuner, et plus sou- 
uent pour espargner le petun qu'ils auoient dans leur 
sac ; car ils n'en sont iamais desgarnis : mais comme 
la foule y estoit souuent si grande, qu'à peine auions- 
nous place en nostre Cabane, nous {| ne pouuions pas j^- 

leur en fournir à tous , et nous en excusions , en ce 
qu'eux-mesmes nous traictoient ce peu que nous en 
auions et cette raison les rendoit contens. 

Vne grande invention du Diable, qui fait du singe 
par tout est que comme entre nous on salue de quel- 
que dévote prière celui ou celle qui esternuë , eux au 
contraire , poussez de Satan , et d'yn esprit de ven- 
geance, entendans esternuer quelqu'vn, leur salut or- 
dinaire n'est que dés imprécations , des iniures et la 
mort mesme qu'ils souhaitent et désirent aux Yro- 
quois , et à tous leurs ennemys, dequoy nous les re- 
prenions , mais il n'estoit pas encore entré en leur 
esprit que ce fustmal faict, d'autant que la vengeance 
leur est tellement coustumiere et ordinaire , qu'ils la 

tiennent comme vertu à Tendroict de l'ennemy es- 
tranger , et non toutefois enuers ceux de la propre 
Nation, desquels ils sçauent assez bien dissimuler , 
et supporter vn tort ou iniure quand il faut. Et à ce 
propos de la vengeance ie diray que comme le Gene- 
ral de la flotte assisté des autres Capitaines de naui- 
res, eussent par certaine cérémonie, ieté vne espée dans 

io8 la rivière Sainct Laurens au temps de la || traicte, en 
la présence de tous les Sauuages , pour asseurance 
aux meurtriers Canadiens qui auoienttué deux Fran- 
çois, que leur feute leur estoit entièrement pardonnée, 
et enseuelie dans l'oubly, en la mesme sorte que cette 
espée estoit perdue et enseuelie au fonds des eauës. 
Nos Hurons, quisauent bien dissimuler, et qui tien- 
nent bonne mine en cette action , estans de retour 
dans leur pays tournèrent toute cette cérémonie en 
risée, et s'en mocquerent , disans que toute la coJere 
des François auoit esté noyée en cette espée , et que 
pour tuer un François on en seroit dores nauant 
quitte pour vne douzaine de castors. 

Pendant l'hyuer, que lesEpicerinys se vindrent ca- 
baner au pays de nos Hurons, à trois lieues de nous, 
ils venoient souuent nous visiter en nostre Cabane 
pour nous voir, et pour s'entretenir de discours auec 
nous : car comme i'ay dict ailleurs, ils sont assez bon- 
nes gens, et sçauent les deux langues, la Huronne et 
la leur, ce que n'ont pas les Hurons, lesquels ne sça- 
uent ny n'apprennent autre langue qu« la leur , soit 
par négligence, ou pour ce qu'ils ont moins affaire de 

109 leurs voysins, que leurs || voysins n'ont affaire d'eux. 
Ils nous parlèrent par plusieurs fois d'vne certaine 
Nation à laquelle ils vont tous les ans vne fois à la 

traite, n'en estans esloignez qu'enuiron vne Lune et 
demye , qui est. vn mois ou six sepmaines de chemin 
tant par terre que par eau et riuiere. A laquelle vient 
aussi trafiquer vn certain peuple qui y aborde par 
mer , auec des grands basteaux ou nauires de bois , 
chargez de diuerses marchandises , comme haches, 
faictes en queue de perdrix, des bas de chausses, auec 
les souliers attachez ensemble . souples neantmoins 
comme vn gand, et plusieurs autres choses qu'ils es- 
changent pour des pelleteries. Ils nous dirent aussi 
que ces personnes -là ne portoient point de poil, ny à 
la barbe ny à la teste, (et pour ce par nous sur-nom- 
mez Testes pelées) et nous asseurerent que ce peu- 
ple leur auoit dict qu'il seroit fort ayse de nous voir, 
pour la façon de laquelle on nous avoit dépeinct en 
son endroict , ce qui nous fit coniecturer que ce pou- 
uoit estre quelque peuple et nation policée et habi- 
tuée vers la mer de la Chine , qui borne ce pays vers 
l'Occident, comme il est aussi borné de la mer Océa- 
ne, enuiron les 40. degrez vers l'Orient, || et espérions 110 
y faire vn voyage à la première commodité auec ces 
Epicerinys, comme ils nous en donnoient quelque es- 
pérance, moyennant quelque petit présent, si Tobe- 
dience ne m'eust rappelle trop tost en France : car 
bien que ces Epicerinys ne veulent pas mener de 
François séculiers en leur voyage , non plus que les 
Montagnais et Hurons n'en veulent point mener 
au Saguenay, de peur de descouurir leur bonne et 
meilleure traicte , et le pays où ils vont amasser quantité 
de pelleteries : ils ne sont pas si resserrez en nostre en- 
droict , sçachans desia par expérience , que nous ne 
nous meslons d'aucun autre trafic que de celui des 

F 



À 



-76- 

âmes y que nous nous efforçons de gaigner à lesus- 
Christ. 

Quand nous allions voir et visiter nos Sauuages 
en leurs Cabanes, ils en estoient pour la pluspart 
bien ayses, et le tenoient à honneur et faueur, se 
plaignans de ne nous y voir pas assez souuent, et 
nous faisoient par-fois comme font ordinairement 
les Merciers et Marchands du Palais de Paris, nous 
appelans chacun à son foyer, et peut-estre sous es- 
pérance de quelque aleine, ou d'vn petit bout de 
III ras- Il sade, de laquelle ils sont fort curieux à se parer. 
Ils nous faisoient aussi bonne place sur la natte au- 
près d'eux au plus bel endroict, puis nous offroient 
à manger de leur Sagamité, y en ayant souuent 
quelque reste dans leur pot : mais pour mon parti- 
culier l'en prenois fort rarement, tant à cause qu*il 
sentoit pour l'ordinaire trop le poisson puant, que 
pour ce que les chiens y mettoient souuent leur nez, 
et les enfants leur reste. Nous auions aussi fort à 
dégoust et à contre-cœur de voir les Sauuagesses 
manger les pouls d'elles et de leurs enfants; car elles 
les mangent comme si c'estoit chose fort excellente 
et de bon goust. Puis comme par-deçà que l'on boit 
l'vn à Tautre, en présentant le verre à celuy à qui on 
a beu, ainsi les Sauuages qui n'ont que de l'eau à 
boire, pour toute boisson, voulans festoyer quel- 
qu'vn, et luy monstrer signe d'amitié, après auoir 
petuné luy présentent le petunoir tout allumé, et 
lious tenans en cette qualité d'amis et de parens, ils 
nous en offroient et presentoient de fort bonne grâce : 
Mais, comme ie ne me suis iamais voulu habituer 
au petun, ie les en remerciois, et n'en prenois nul- 

lement, dequoy ils estoient au com- || mencement 1 1 2 
tous estonnez, pour n'y auoir personne en tous ces 
pays-là, qui n'en prenne et vse, pour à faute de vin 
et d'espices eschauffer cet estomach, et aucunement 
corrompre tant de cruditez prouenantes de leur mau- 
uaise nourriture. 

Lorsque, pour quelque nécessité ou affaire, il nous 
falloit aller dVn village à vn autre, nous allions li- 
brement loger et manger en leurs Cabanes, aus- 
quelles ils nous recevoient et traictoient fort humai- 
nement, bien qu'ils ne nous eussent aucune obliga- 
tion : car ils ont cela de propre d'assister les passans, 
et receuoir courtoisement entr'eux toute personne 
qui ne leur est point ennemie : et à plus forte rai- 
son, ceux de leur propre Nation, qui se rendent 
l'hospitalité réciproque, et assistent tellement l'vn 
l'autre, qu'ils pouruoyent à la nécessité d'vn cha- 
cun, sans qu'il y ait aucun panure mendiant parmy 
leurs villes et villages, et trouuoient fort mauuais 
entendans dire qu'il y auait en France grand nombre 
de ces nécessiteux et mendians, et pensoient que cela 
fust faute de charité qui fust en nous, et nous en 
blasmoient grandement. 

1 1 3 \\Du pays des Hurons, et de leurs villes y villages et cabanes. 

Chapitre VL 

Aïs, pour parler en gênerai du pays des 
Hurons, de sa situation, des mœurs de 
ses habitants, et de leurs principales cé- 
rémonies et façons de faire, disons pre- 
mièrement, qu'il est situé sous la hauteur de qua- 
rante-quatre degrez et demy de latitude, et deux 
cens trente lieues de longitude à l'Occident, et dix 
de latitude; pays fort déserté, beau et agréable, et 
trauersé de ruisseaux qui se desgorgent dedans le 
grand lac. On n'y voit point vne face hydeuse de 
grands rochers et montagnes stériles, comme on voit 
en beaucoup d'autres endroicts es contrées Cana- 
diennes et Algoumequines. 

Le pays est plein de belles collines, campagnes, et 
de très-belles et grandes prairies, qui portent quan - 
1 14 tité de bon foin, i| qui ne sert qu'à y mettre le feu 
par plaisir, quand il est sec : et en plusieurs endroicts 
il y a quantité de froment saunage, qui a Tespic 
comme seigle, et le grain comme de l'auoine : i'y 
fust trompé, pensant au commencement que i'en vis, 
que ce fussent champs qui eussent esté ensemencez 
de bon grain : ie fus de mesme trompé aux pois sau- 
nages, oti il y en a en diuers endroicts aussi espais, 
comme s'ils y auoient esté semez et cultiuez : et pour 
monstrer la bonté de la terre, vn Saunage de Toën- 
chen ayant planté vn peu de pois qu'il auoît appor- 

tez de la traicte, rendirent leurs fruicts deux fois plus' 
gros qu'à l'ordinaire, dequoy ie m'estonnay, n'en 
ayant point veu de si gros, ny en France, ny en Ca- 
nada. 

Il y a de belles forests, peuplées de gros Chesnes, 
Fouteaux, Herables, Cèdres, Sapins, Ifs et autres 
sortes de bois beaucoup plus beaux, sans comparai- 
son, qu'aux autres prouinces de Canada que nous 
ayons veues : aussi le pays est-il plus chaud et plus 
beau, et plus grasses et meilleures sont les terres, 
que plus on aduance tirant au Sud : car du costé du 
Nord les terres y sont plus pierreuses et sablonneuses, 
ainsi || que ie vis allant sur la mer douce, pour la 1 1 5 
pesche du grand poisson. 

Il y a plusieurs contrées ou prouinces- au pays de 
nos Hurons qui portent diuers noms, aussi bien que 
les diuerses prouinces de France : car celle où corn- 
mandoit le grand Capitaine Atironîa^ s'appelle Enarho- 
noriy celle cPEntauaque s'appelle Atigagnongueha^ et la 
Nation des Ours, qui est celle oîi nous demeurians, 
sous le grand Capitaine Auoindaon, s'appelle Atingya- 
hoinîariy et en cette estendue de pays, il y a enuiron 
vingt-cinq tant villes que villages, dont une partie 
ne sont point clos ny fermez, et les autres sont forti- 
fiez de fortes palissades de bois à triple rang, entre- 
lassez les vns dans les autres, et redoublez par de- 
dans de grandes et grosses escorces^ à la hauteur de 
huict à neuf pieds, et par dessous il y a de grands 
arbres posez de leur long, sur des fortes et courtes 
fourchettes des troncs des arbres : puis au dessus de 
ces palissades il y a des galeries ou guérites, qu'ils 
appellent Ondaqua^ qu'ils garnissent de pierres en 

temps de guerre, pour ruer sur Tennemy, et d'eau 
pour esteîndre le feu qu'on pourroit appliquer contre 
ii6 leurs palissades; nos Hurons||y montent par v ne 
eschelle assez mal façonnée et difficile, et defFendent 
leurs rempars auec beaucoup de courage et d'in- 
dustrie. 

Ces vingt-cinq villes et villages peuuent estre peu- 
plez de deux ou trois mille hommes de guerre, au 
plus, sans y comprendre le commun, qui peut faire 
en nombre enuiron trente ou quarante mille âmes 
en tout. La principale ville auoit autre fois deux cens 
grandes Cabanes, pleines chacune de quantité de 
mesnages; mais, depuis peu, à raison que les bois 
leur manquoient, et que les terres commençoient à 
s'amaigrir, elle est diminuée de grandeur, séparée en 
deux, et bastie en vn autre lieu plus commode. 

Leurs villes frontières et plus proches des ennemis, 
sont tousiours les mieux fortifiées, tant en leurs en- 
ceintes et murailles, hautes de deux lances ou enui- 
ron, et les portes et entrées qui ferment à barres, 
par lesquelles on est contrai net de passer de costé, 
et non de plein saut, qu'en l'assiette des lieux qu'ils 
sçauent assez bien choisir, et aduiser que ce soit ioi- 
gnant quelque bon ruisseau, en lieu vn peu esleué, 
1 17 et enuironné d'vn fossé naturel, s'il se |I peut, et que 
l'enceinte et les murailles soient basties en rond, et 
la ville bien ramassée, laissans neantmoins vne 
grande espace vuide entre les Cabanes et les mu- 
railles, pour pouuoir mieux combattre et se deffen- 
dre contre les ennemis qui les attaqueroient sans 
laisser de faire des sorties aux occasions. 

Il y a de certaines contrées oti ils changent leurs 

villes et villages, de dix, quinze ou trente ans, plus 
ou moins, et le font seulement lorsqu'ils se trouuent 
trop esloignez des bois; qu'il faut qu'ils portent sur 
leur dos , attaché et lié auec vn collier, qui prend et 
tient sur le front ; niais en hyuer ils ont accoinstumé 
de faire de certaines traisnées qu'ils appellent Arochay 
faictes de longues planchettes de bois de Cèdre blanc, 
sur lesquelles ils mettent leur charge, et ayans des ra- 
quettes attachées sous leurs pieds, traisnent leur far- 
deau par-dessus les neiges, sans aucune difficulté, ils 
changent leur ville ou village , lors que par succession 
de temps les terres sont tellement fatiguées , qu'elles 
ne peuuent plus porter leur bled avec la perfection 
ordinaire, faute de fumier , et pour ne sçauoir culti- 
uer la terre, ny semer dans || d'autres lieux, que dans 1 18 
les trous ordinaires. 

Leurs Cabanes, qu'ilsappellentG^/20/2c/iw, sont faic- 
tes, comme i'ay dict, en façon de tonnelles ou berceaux 
de jardins, couuertesd*escorces d'arbres, de la longueur 
de25.à 3o. toises, plus ou moins (car elles ne sont pas 
toutes égales en longueur), et six de large, laissans par 
le milieu vne allée de lo. à 12. pieds de large, qui va 
d'vn bout à l'autre; aux deux costez il y a vne ma- 
nière d'establie de la hauteur de quatre ou cinq pieds; 
qui prend d'yn bout de la Cabane à Tautre , oti ils 
couchent en esté , pour euiter l'importunité des pu- 
ces, dont ils ont grande quantité, tant à cause de leurs 
chiens qui leur en fournissent à bon escient, que pour 
l'eau que les enfants y font , et en hyuer ils couchent 
en bas sur des nattes proches du feu, pour estre plus 
chaudement, et sont arrangez les vns proches des 
autres , les enfans au lieu plus chaud et eminent , 

pour l'ordinaire , et les père et merc après , et n'y a 
point d'entre-deux ou de séparation, ny de pied, ny [ 

de cheuet], non plus en haut qu'en bas , et ne font 
autre chose pour dormir, que de se coucher en la mes - 
1 19 me place oîi ils sont || assis, et s'affubler la teste auec 
leur robe, sans autre couuerture ny lict. 

Ils emplissent de bois sec, pour brusler en hyuer, 
tout le dessous de ces establies, qu'ils appellent GânVi^- 
gueu et Eindichaguet : mais pour les gros troncs ou ti- 
sons appeliez i4/i«nci//iy, qui seruent à entretenir le feu, 
esleuez vn peu en haut par vn des bouts, ils en font 
des piles deuant leurs Cabanes, ou les serrent au de- 
dans des porches , qu'ils appellent Aque. Toutes les 
femmes s'aydent à faire cette prouision de bois , qui 
se fait dès le mois de Mars, et d'Auril, et auec cet or- 
dre en peu deiours chaque mesnage est fourny de ce 
qui luy est nécessaire. 

Us ne se seruent que de tres-bon bois, aymant 
mieux l'aller chercher bien loin, que d'en prendre de 
vert , ou qui fasse fumée ; c'est pourquoy ils entre- 
tiennent tousiours vn feu clair auec peu de bois : que 
s'ils ne rencontrent point d'arbres bien secs , ils en 
abattent de ceux qui ont les branches seiches , les- 
quelles ils mettent par esclats, et couppent d'vne égale 
longueur, comme les cotrays de Paris. .Ils ne se ser- 
uent point du fagotage , non plus que du tronc des 
X20 plus gros arbres || qu'ils abattent ; car ils les laissent 
là pourrir sur la terre, pource qu'ils n'ont point de 
scie pour les scier, ny l'industrie de les mettre en 
pièces qu'ils ne soient secs et pourris. Pour nous qui 
n'y prenions pas garde de si prés, nous nous conten- 
tions de celuy qui estoit plus proche de nostre Ca- 

bane, pour n'employer tout nostre temps à cette oc- 
cupation . 

En vne Cabane il y a plusieurs feux, et à chaque 
feu il y a deux mesnages, l'vn d vn costé, Tautre de 
l'autre, et telle Cabane aura iusqu'à huict, dix ou 
douze feux,qui font 24. mesnages, et les autres moins, 
selon qu'elles sont longues ou petites, et où il fume 
à bon escient, qui faict que plusieurs en reçoiuent de 
très-grandes incommoditez aux yeux, n'y ayant fe- 
nestre ny ouuerture, que celle qui est au dessus de 
leur Cabane, par où la fumée sort. Aux deux bouts il 
y a à chacun vn porche, et ces porches leur seruent 
principalement à mettre leurs grandes cuues ou ton- 
nes d'escorce, dans quoy ils serrent leur bled d'Inde, 
après qu'il est bien sec et esgrené. Au milieu de leur 
logement il y a deux grosses perches suspendues 
qu'ils appellent Ouaronta, 011 ils pen- 1| dent leur cra- 121 
maliere, et mettent leurs habits, viures et autres cho- 
ses, depeur des souris,et pour tenir les choses seiche- 
ment : Mais pour le poisson duquel ils font prouision 
pour leur hiuer, après qu'il est boucané, ils le serrent 
en des tonneaux d'escorce, qu'ils appellent Acha, ex- 
cepté Leinchaîaon, qui est "vn poisson qu'ils n'e&uen- 
trent point, et lequel ils pendent au haut de leur 
Cabane auec des cordelettes, pource qu'enfermé en 
quelque tonneau il sentiroit trop mauuais, et se 
pourriroit incontinent. 

Crainte du feu, auquel ils sont assez suiets, ils 
serrent souuent en des tonneaux ce qu'ils ont de plus 
précieux, et les enterrent en des fosses profondes 
qu'ils font dans leurs Cabanes, puis les couurent de 
la mesme terre, et cela les conserue non seulement 

du feu, mais aussi de la main des larrons, pour n'a- 
uoir autre coffre ny armoire en tout leur mesnage, 
que ces petits tonneaux. Il est vray qu'ils se font peu 
souuent du tort les vns aux autres; mais encore s*y 
en trouue-t-il par-fois de meschans, qui leur font du 
desplaisir quand ils ne pensent estre descouuerts, et 
que ce soit principalement quelque chose à man- 
ger. 

Exercice ordinaire des hommes et des femmes. 
Chapitre VII. 




E bon Législateur des Athéniens, Solon, 
fit une Loy, dont Amasis, Roi d*Egypte, 
auait esté jadis Autheur : Que chacun 
monstre tous les ans d'où il vit, par de- 
uant le Magistrat, autrement à faute de ce faire qu'il 
soit puny de mort. L'occupation de nos Sauuages est 
la pesche, la chasse et la guerre; aller à la traicte, 
faire des Cabanes et des Canots, ou les outils propres 
à cela. Le reste du temps ils le passent en oisiueté, à 
jotier, dormir, chanter, dancer, petuner, ou aller en 
festins, et ne veulent s'entremettre d'aucun autre ou- 
vrage qui soit du deuoir de la femme, sans grande 
nécessité. 

L'exercice du jeu est tellement fréquent et coustu- 
mier entr'eux, qu'ils y employent beaucoup de temps, 
et par-fois tant les hommes que les femmes ioûent 

tout ce qu'elle? ont, et perdent aussi gayement, et 
Il patiemment, quand la chance ne leur en dict i23 
point, que s'ils n'auoient rien perdu, et en ay veu 
s'en retourner en leur village tous nuds, et chantans, 
après auoir tout laissé aux nostres, et est arriué vne 
fois entre les autres, quVn Canadien perdit et sa 
femme et ses enfants au jeu contre un François, qui • 
lui furent neantmoins rendus après volontaire- 
ment. 

Les hommes ne s'addonnent pas seulement au Jeu 
de paille, nommé Aescara^ qui sont trois ou quatre 
cens de petits joncs blancs également couppez^ de la 
grandeur d'vn pied ou enuiron ; mais aussi à plu- 
sieurs autres sortes de jeu; comme de prendre vne 
grande escuelle de bois, et dans icelle auoir cinq ou 
six noyaux ou petites boulettes un peu plattes, de la 
grosseur du bout du petit doigt, et peintes de noir 
d'vn costé, et blanches et jaunes de l'autre : et estans 
tous assis à terre en rond, à leur accoustumée, pren- 
nent tour à tour, selon qu'il eschet, cette escuelle, 
auec les deux mains, qu'ils esleuent vn peu de terre, 
et à mesme temps l'y reposent, et frappent un peu 
rudement, de sorte que ces boulettes sont contrain- 
tes de se remuer et sauter, et voyent comme au jeu 
Il de dez, de quel costé elles se reposent^ et si elles 124 
font pour eux, pendant que celuy qui tient l'escuelle 
la frappe, et regarde à son jeu, il dit continuellement 
et sans intermission, Teî^ tet, tet, tety pensant que cela 
excite et faict bon jeu pour luy. Mais le jeu des fem- 
mes et filles , auquel s'entretiennent aussi par-fois des 
hommes et garçons auec elles , est particulièrement 
auec cinq ou six noyaux, comme ceux de nos abri- 

cots, noirs d*vn costé, lesquels elles prennent auec la 
main, comme on faict les dez, puis les iettent vn peu 
en haut, et estans tombez sur vn cuir, ou peau es- 
tenduë contre terre exprez, elles voyent ce qui faict 
pour elles, et continuent à qui gaignera les colliers, 
oreillettes, ou autres bagatelles qu'elles ont, et non 
• iamais aucune monnoye; car ils n'en ont nulle co- 
gnoissance ny vsage; ains mettent, donnent et es- 
changent vne chose pour vne autre, en tout le pays 
de nos Saunages. 

le ne puis obmettre aussi qu'ils pratiquent en 
quelques'vns de leurs villages, ce que nous appelons 
en France porter les momons : car ils defEent et in- 
uitent les autres villes et villages de les venir voir, 
125 jouer auec eux, et gaigner leurs || vstensilles s'il esche t 
et cependant les festins ne manquent point : car 
pour la moindre occasion la chaudière est tousiours 
preste, et particulièrement en hyuer, qui est le temps 
auquel principalement ils se festinent les vns les 
autres. Ils aiment la peinture et y reûsissent assez 
industrieusement, pour des personnes qui n'y ont 
point d'art ny d'instrumens propres, et font neant- 
moins des représentations d'hommes, d'animaux, 
d'oyseaux et autres grotesques, tant en relief de 
pierres, bois et autres semblables matières, qu'en 
platte peinture sur leurs corps, qu'ils font non pour 
idolâtrer; mais pour se contenter la veuë, embellir 
leurs Calumets et Petunoirs, et pour orner le deuant 
de leurs Cabanes. 

Pendant l'hyuer, du filet que les femmes et filles 
ont filé, ils font les rets et filets à pescher et prendre 
le poisson en esté, et mesme en hyuer sous la glace 

à la ligne, ou à la seine, par le moyen des trous qu'ils 
y font en plusieurs endroiçjs. Ils font aussi des 
Resches auec le coùsteau, fort droictes et longues, et 
n'ayans point de cousteaux, ils se seruent de pierres 
trenchantes, et les empennent de plumes || de queues 126 
et d'aisles d'Aigles, parce qu'elles sont fermes et se 
portent bien en l'air ; la poincte auec vne colle forte 
de poisson, ils y accommodent vne pierre acérée, ou 
vn os, pu des fers, que les François leur traictent. 
Ils font aussi des masses de bois pour la guerre, et 
des pauois qui couurent presque tout le corps, et 
auec des boyaux ils font des cordes d'arcs et des 
raquettes, pour aller sur la neige, au bois et à la 
chasse. 

Ils font aussi des voyages par terre, aussi bien que 
par mer, et les riuieres, et entreprendront (chose in- 
croyable) d'aller dix, vingt, trente et quarante lieues 
par les bois, sans rencontrer ny sentiers ny Cabanes, 
et sans porter aucuns viures sinon du petun et vn 
fuzil, auec lare au poing, et le carquois sur le dos. 
S'ils sont pressez de la soif, et qu'ils n'ayent point 
d'eau, ils ont l'industrie de succer les arbres, parti- 
culièrement les Fouteaux, d'où distile vne douce et 
fort agréable liqueur, comme nous faisions aussi, au 
temps que les arbres estoient en seue. Mais lors qu'ils 
entreprennent des voyages en pays loingtain, ils ne 
les font point pour l'ordinaire inconsidérément, et 
sans en auoir eu la || permission des Chefs, lesquels 127 
en vn conseil particulier ont accoustumé d'ordonner 
tous les ans, la quantité des hommes qui doiuent 
partir de chaque ville ou village, pour ne les laisser 
desgarnis de gens de guerre, et quiconque voudroit 

partir autrement, le pourroit faire à toute rigueur;, 
mais il seroit blasmé, et estimé fol et imprudent. 

Tay veu plusieurs Sauuages des villages circon- 
uoysinsy venir à Quieunonascarariy demander congé à 
Onorotandi, frère du grand Capitaine Âaoindaony pour 
auoir la permission d aller au Saguenay : car il se 
disoit Maistre et Supérieur des chemins et riuieres 
qui y conduisent, s*entend iusques hors le pays des 
Hurons. De mesme il falloit auoir la permission 
d'Auoindaon pour aller à Kebec, et comme chacun 
entend d'estre maistre en son pays, aussi ne laissent- 
ils passer aucun dVne autre Nation Saunage par 
leur pays, pour aller à la traicte, sans estre recogneus 
et gratifiez de quelque présent : ce qui se faict sans 
difficulté, autrement on leur pourroit donner de 
Tempeschement, et faire du desplaisir. 
128 Sur l'hyuer, lors que le poisson se retire |1 sentant 
le froid, les Sauuages errans^ comme sont les Cana- 
diens, Algoumequins et autres, quittent les riues de 
la mer et des riuieres, et se cabanent dans les bois, là 
oti ils sçauent qu'il y a de la proye. Pour nos Hurons, 
Honqueronons et peuples Sédentaires, ils ne quit- 
tent point leurs Cabanes, et ne transportent point 
leurs villes et villages ( que pour les raisons et cau- 
ses que i'ay déduites cy-dessus au Chapitre sixiesme.) 

Lors qu'ils ont faim, ils consultent l'Oracle, et 
après ils s'en vont l'arc en main, et le carquois sur le 
dos, la part que leur Oki leur a indiqué, ou ailleurs 
où ils pensent ne point perdre leur temps. Ils ont 
des chiens qui les suyuent, et nonobstant qu'ils ne 
jappent point , toutesfois ils sauent fort bien descou- 
urir le giste de la beste qu'ils cherchent, laquelle es- 

tant trouuée ils là poursuyuent courageusement, et 
ne l'abandonnent iamais qu'ils ne Payent terrassée : 
et enfin Tayant naurée à mort ils la font tant harce- 
ler par leurs chiens, qu'il faut qu'elle tombe. Lors ils 
luy ouurent le ventre, baillent la curée aux chiens, 
festinent, et emportent le reste. Que si la beste, pres- 
sée de trop prés, || rencontre vne riuiere, la mer ou 129 
vn lac, elle s'eslance librement dedans : mais nos 
Saunages agiles et dispos sont aussi tost après auec 
leurs Canots, s'il s'y en trouue, et puis lui donnent 
le coup de la mort. 

Leurs Canots sont de 8. à 9. pas de long, et en- 
uiron vn pas, ou pas et demy de large par le milieu, 
et vont en diminuant par les deux bouts, comme la 
nauette d'vn Tessier, et ceux-là sont des plus grands 
qu'ils fassent; car ils en ont encore d'autres plus pe- 
tits, desquels ils se ^eruent selon l'occasion et la dif- 
ficulté des voyages qu'ils ont à faire. Ils sont fort 
suiets à tourner, si on ne les sçait bien gouuerner, 
comme estans faits d'escorce de Bouleau, renforcés 
par le dedans de petits cercles de Cèdre blanc, bien 
proprement arrangez, et sont si légers quVn homme 
en porte aysement vn sur sa teste, ou sur son es- 
paule, chacun peut porter la pesanteur d'une pipe, 
et plus ou moins, selon qu'il est grand. On faict aussi 
d'ordinaire par chacun iour, quand l'on est pressé, 
25. ou 3o. lieues dans lesdits Canots, pourueu qu'il 
n'y ait point de saut à passer, et qu'on aille au gré 
du vent et de l'eau : car ils vont d'vne vitesse et lege- 
II reté si grande, que ie m'en estonnois, et ne pense f 3o 
pas que la poste peust aller jplus viste, quand ils sont 
conduits par de bons Nageurs. 

De mesme que les hommes ont leur exercice par- 
ticulier, et sçauent ce qui est du deuoir de Thomme, 
les femmes et les filles aussi se maintiennent dans 
leur condition, et font paisiblement leurs petits ou- 
urages, et les œuures seruiles : elles trauaillent ordi- 
nairement plus que les hcmmes, encore qu'elles n'y 
soient point forcées ny contraintes. Elles ont le soin 
de la cuisine et du mesnage, de semer et cueillir les 
bleds, faire les farines, accommoder le chanure et 
les escorces, et de faire la prouision de bois nécessaire. 
Et pource qu'il leur reste encore beaucoup de temps 
à perdre, elle Pemployent à ioûer, aller aux dances 
et festins, à deuiser et passer le temps, et faire tout 
ainsi comme il leur plaist du temps qu'elles ont de 
bon, qui n'est pas petit, puis que tout leur mesnage 
consiste à peu, veu mesmes qu'elles ne sont admises 
en plusieurs de leurs festins, ny en aucun de leurs 
conseils, ny à faire leurs Cabanes et Canots, entre 
nos Hurons. 
i3i Elles ont Tinuention de filer le chanvre || sur leur 
cuisse, n'ayans pas Tvsage de la quenouille et du fu^ 
seau, et de ce filet les hommes en lassent leurs rets et 
filets, comme i'ay dit. Elles pilent aussi le bled pour 
la cuisine, et en font rostir dans les cendres chaudes^ 
puis en tirent la farine pour leurs marys, qui vont 
l'esté trafiquer en d'autres Nations esloignées. Elles 
font de la poterie, particulièrement des pots tous 
ronds, sans ances et sans pieds, dans quoy elles font 
cuire leurs viandes, chair ou poisson. Quand l'hyuer 
vient, elles font des nattes de joncs, dont elles gar- 
nissent les portes de leurs Cabannes, et en font d'au- 
tres pour s'asseoir dessus, le tout fort proprement. 

Les femmes des Cheueux Releuez mesmes, baillent 
des couleurs aux joncs, et font des compartîmens 
d'ouurages auec telle mesure qu'il n'y a que redire. 
Elles couroyent et adoucissent les peaux des Castors 
et d'Eslans, et autres, aussi bien que nous sçaurions 
faire icy, dequoy elles font leurs manteaux ou cou- 
uertures, et y peignent des passements et bigarures, 
qui ont fort bonne grâce. 

Elles font semblablement des paniers de jonc^ et 
d'autres auec, des escorces de || Bouleaux pour mettre i32 
des fezoles, du bled et des pois, qu'ils appellent 
Acointa^ de la chair, du poisson et autres petites pro- 
uisions : elles font aussi comme vne espèce de gibe- 
siere de cuir, ou sac à petun, sur lesquels elles font 
des ouurages dignes d'admiration, auec du poil de 
porc espic, coloré de rouge, noir, blanc et bleu, qui 
sont les couleurs qu'elles font si viues, que les nos- 
très ne semblent point en approcher. Elles s'exercent 
aussi à faire des escuelles d'escorce pour boire et 
manger, et mettre leurs viandes et menestres. De 
plus, les escharpes, carquans et brasselets qu'elles et 
les hommes portent, sont de leurs ouurages : et non- 
obstant qu'elles ayent beaucoup plus d'occupation 
que les hommes, lesquels tranchent du Gentil- 
homme entr'eux, et ne pensent qu'à la chasse, à la 
pesche, ou à la guerre, encore ayment-elles commu- 
nément leurs marys plus que ne font pas celles de 
deçà : et s'ils estoient Chrestiens ce seroient des fa- 
milles auec lesquelles Dieu se plairoit et demeu- 
reroit. 

i33 II Comme ib défrichent, sèment et cultiuent les terres y et après 
comme ils accommodent le bled et les farines^ et de la façon 
d^apprester leur manger. 

Chapitre VIII. 

EVR coustume est, que chaque mesnage 
vit de ce qu'il pesche, chasse et semé, 
ayans autant de terre comme il leur est 
nécessaire : car toutes les forests, prairies 
et terres non defrischées sont en commun, et est per- 
mis à vn chacun d'en defrischer et ensemencer au- 
tant qu'il veut, qu'il peut, et qu'il luy est néces- 
saire; et cette terre ainsi défrichée demeure à la per- 
sonne autant d'années qu'il continue de la cultiuer 
et s'en seruir, et estant entièrement abandonnée du 
maistre, s'en sert par après qui veut, et non autre- 
ment. Ils les défrichent auec grand peine, pour n'a- 
uoir des instrumens propres : ils coupent les arbres 
à la hauteur de deux ou trois pieds de terre, puis ils es- 
1 34 II mondent toutes les branches, qu'ils font brusler 
au pied d'iceux arbres pour les faire mourir, et par 
succession de temps en ostent les racines ; puis les 
femmes nettoyent bien la terre entre les arbres, et 
beschent de pas en pas vne place ou fossé en rond, 
oti ils sèment à chacune 9. ou 10. grains de Maiz, 
qu'ils ont premièrement choisy, trié et fait tremper 
quelques iours en l'eau, et continuent ainsi, iusques à 
ce qu'ils en ayent pour deux ou trois ans de proui- 
sion; soit pour la crainte qu'il ne leur succède quel- 

que mauuaise année, ou bien pour l'aller traic- 
ter en d'autres Nations pour des pelleteries ou autres 
choses qui leur font besoin, et tous les ans sèment 
ainsi leur bled aux mesmes places et endroits, qu'ils 
rafraischissent auec leur petite pelle de bois, faicte en 
la forme d'vne oreille, qui a vn manche au bout; le 
reste de la terre n'est point labouré, ains seulement 
nettoyé des meschantes herbes : de sorte qu'il semble 
que ce soient tous chemins, tant ils sont soigneux de 
tenir tout net, ce qui estoit cause qu'allant par- fois 
seul de village à autre, ie m'esgarois ordinairement 
dans ces champs de bled, plustost que dans les prai- 
ries et forests. 

Il Le bled estant donc ainsi semé, à la façon que i35 
nous faisons les febues, d'vn grain sort seulement 
vn tuyau ou canne, et la canne rapporte deux ou 
trois espics, et chaque espic rend cent, deux cents, 
quelquefois 400 grains, et y en a tel qui en rend plus. 
La canne croist à la hauteur de l'homme, et plus, et 
est fort grosse, (il ne vient pas si bien et si haut, ny 
Tespic si gros, et le grain si bon en Canada ny en 
France que là.) Le grain meurit en quatre mois, et 
en de certains lieux en trois : après ils le cueillent, 
et le lient par les fueilles retroussées en haut, et l'ac- 
commodent par pacquets, qu'ils pendent tous arran- 
gez le long des Cabanes, de haut-en-bas, en des per- 
ches qu'ils y accommodent en forme de rattelier, des- 
cendant iusqu'au bord deuant l'establie, et tout cela 
est si proprement aiancé, qu'il semble que ce soient 
tapisseries tendues le long des Cabanes, et le grain 
estant bien sec et bon à serrer, les femmes et filles 
l'esgrenent, nettoyent et mettent dans leurs grandes 



— 94 — 

cuues ou tonnes à ce destinées, et posées en leur por- 
che, ou en quelque coin de leurs Cabanes. 

1 36 Pour le manger en pain, ils font pre- 1| mierement 
vn peu bouillir le grain en Teau, puis Tessuyent, et 
le font vn peu seicher : en après ils le broyent, le 
pestrissent auec de Teau tiède, et le font cuire sous la 
cendre chaude , enueloppé de fueilles de bled , et 
à fa[ute de fueilles le lauent après qu'il est cuit : 
s*ils ont des Fezoles ils en font cuire dans vn petit 
pot, et en meslent parmy la paste sans les esca- 
cher, ou bien des fraizes, des blues (i); framboises, 
meures champestres, et autres petits fruicts secs et 
verts, pour lui donner du goust et le rendre meilleur; 
car il est fort fade de soy, si on n'y mesle de ces petits 
ragousts. Ce pain, et toute autre sorte de biscuit que 
nous vsons, il rappellent Andataroni, excepté le pain 
mis et accommodé comme deux balles iointes en- 
semble, enueloppé entre des fueilles de bled d'Inde, 
puis boûilly et cuit en Teau, et non sous la cendre, 
lequel ils appellent dVn nom particulier Coinkia. Ils 
font encore du pain d'vne autre sorte, c'est qu'ils 
cueillent vne quantité d'espics de bled, auant qu'il 
soit du tout sec et meur, puis les femmes, filles et 
enfans auec les dents en destachent les grains, qu'ils 
reiettent par après auec la bouche dans de grandes 

i37 escuelles [qu'elles tiennent auprès d'elles, et puis 
on l'acheue de piler dans le grand Mortier : et pour 
ce que cette paste est fort molasse, il faut nécessaire- 



(0 Le bluet ou bleuet du Canada (espèce du genre airelle), sorte d'ar- 
brisseau qui produit une baie d'un bleu foncé, excellente à manger. (Note 

Dl L'tfDITBUR.) 

ment Tenuelopper dans des fueîlles pour là faire 
cuire sous les cendres à Faccoustumée; ce pain mas- 
ché est le plus estimé entr'tux, mais pour moy ie 
n'en mangeois que par nécessité et à contre cœur, à 
cause que le bled auoit esté ainsi à demy masché, 
pilé et pestry auec les dents des femmes, filles et pe- 
tits enfans. 

Le pain de Maiz, et la Sagamité qui en est faicte^ 
est de fort bonne substance, et m'estonnois de ce 
qu'elle nourrit si bien qu'elle faict : car pour ne 
boire que de Teau en ce pays-là, et ne manger que 
fort peu souuent de ce pain, et encore plus rarement 
de la viande, n'vsans presque que des seuls Sagami- 
tés, auec vn bien peu de poisson, on ne laisse pas de 
se bien porter, et estre en bon poinct, pourueu qu'on 
en ait suffisamment, comme on n'en manque point 
dans le pays; mais seulement en de longs voyages, 
oti Ton souffre souuent de grandes nécessitez. 

Ils diuersifient et accommodent en plusieurs façons 
leur bled pour le manger; [j car comme nous som- i38 
mes curieux de diuerses saulces pour contenter nos- 
tre appétit, aussi sont-ils soigneux de faire leur 
Menestre de diuerses manières, pour la trouuer 
meilleure, et celle qui me sembloit la plus agréable, 
estoit la Neintahouy ; puis l'Eschionque. La Nein- 
tahouy se faict en cette façon ; les femmes font rôstir 
quantité d'espics de bled, auant qu'il soit entière- 
ment meur, les tenans appuyez contre vn bastôn 
couché sur deux pierres deuant le feu, et les re- 
tournent de costé et d'autre, iusqu'à ce qu'ils soient 
suffisamment rostis^ ou pour auoir plustost faict, 
elles les mettent et retirent de dedans vn monceau de 

sable, premièrement bien eschauffé d'vn bon feu qui 
aura esté faict dessus, puis en destachent les grains, 
et les font encore seichei; au Soleil, espandus sur des 
escorces, après qu'il est assez sec ils le serrent dans 
vn tonneau, auec le tiers ou le quart de leur Fezole, 
appellée Ogaressa^ qu'ils meslent parmy ; et quand ils 
en veulent manger ils le font bouillir ainsi entier en 
leur pot ou chaudière, qu'ils appellent Anoi\ auec vn 
peu de viande ou de poisson, fraiz ou sec, s'ils en 
ont. 
i39 II Pour faire de l'Eschionque, ils font griller dans 
les cendres de leur foyer, meslées de sable, quantité 
de bled sec, comme si c'estoient pois, puis ils pilent 
ce Maiz fort menu, et après auec vn petit vent d'es- 
corce ils en tirent la fine fleur, et cela est l'Eschion- 
que : cette farine se mange aussi bien seiche que 
cuite en vn pot, ou bien destrempée en eau, tiède ou 
froide. Quand on la veut faire cuire, on la met dans le 
bouillon, où Ton aura premièrement fait cuire quel- 
que viande ou poisson qui y sera demincé, auec 
quantité de citrouilles, si on veut, sinon dans le 
bouillon tout clair, et en telle quantité que la Saga- 
mité en soit suffisamment espaisse, laquelle on remue 
continuellement auec vne Espatule, par eux appellée 
Estoqua^ de peur qu'elle ne se tienne par morceaux; 
et incontinent après qu'elle a vn peu boûilly on la 
dresse dans les escuelles, auec vn peu d'huile ou de 
graisse fondue par-dessus, si Ton en a, et cette Saga- 
mité est fort bonne^ et rassasie grandement* Pour le 
gros de cette farine, qu'ils appellent Acoinîa^ c'est à 
dire pois (car ils lui donnent le mesme nom qu'à nos 
pois) ils le font bouillir à part dans l'eau, auec du 

poisson^ sHl y en a, puis le || mangent. Ils font de 140 
mesme du bled qui n'est point pilé; mais il est fort 

dur à cuire. 

Pour la Sagamité ordinaire, qu'ils appellent Ottet, 
c'est du Maiz cru, mis en farine, sans en separçr ny 
la fleur ny les pois, qu'ils font bouillir assez clair, 
auec vn peu de viande ou poisson, s'ils en ont, et y 
meslent aussi par-fois des citrouilles découpées par 
morceaux, s'il en est la saison, et assez souuent rien 
du tout : de peur que la farine ne se tienne au fond 
du pot, ils la remuent souuent auec l'Estoqua, puis 
la mangent; c'est le potage,la viande et le mets quoti- 
dien, et n'y a plus rien à attendre pour le repas ; car 
lors mesmes qu'ils ont quelque peu de viande ou 
poisson à départir entr'cux (ce qui arriue rarement, 
excepté au temps de la chasse ou de la peschej il est 
partagé, et mangé le premier, auparauant le potage 
ou Sagamité. 

Pour Leindohy ou bled puant, ce sont grande 
quantité d'espics de bled, non encore du tout sec et 
meur, pour estre plus susceptible à prendre odeur, 
que les femmes mettent en quelque mare ou eau 
puante, par l'espace de deux ou trois mois, au bout 
desquels elles les en retirent, et || cela sert à faire des 141 
festins de grande importance, cuit comme la Neinta- 
houy^ et aussi en mangent de grillé sous les cendres 
chaudes, lechans leurs doigts au maniement de ces 
espics puants, de mesme que si c'estoient cannes de 
sucre, quoy que le goust et Todeur en soit tres- 
puante, et infecte plus que ne font les esgouts mes- 
mes, et ce bled ainsi pourry n'estoit point ma viande, 
quelque estime qu'ils en fissent, ny ne le maniois 

pas volontiers des doigts ny de la main, pour la mau- 
uaise odeur qu*il y imprimoit et laissoit par plu- 
sieurs iours : aussi ne m'en presenterent-ils plus lors 
qu*ils eurent recogneu le degoust que l'en auois. Ils 
font aussi pitance de glands, qu'ils font bouillir en 
plusieurs eauës pour en oster l'amertume, et les trou- 
uois assez bons : ils mangent aussi d'aucunes fois 
d'vne certaine escorce de bois crue, semblable au 
saulx, de laquelle i'ay mangé à Timitation des Sau- 
uages; mais pour des herbes ils n'en mangent point 
du tout, ny cuites ny crues, sinon de certaines raci- 
nes qu'ils appellent Sondhratatie, et autres semblables. 

Auparauant Tarriuée des François au pays des Ca- 
142 nadiens, et des autres peu- 1| pies errans, tout leur 
meuble n'estoit que de bois, d'escorces ou de pierres; 
de ces pierres ils en faisoient des haches et cousteaux, 
et du bois et de l'escorce ils en fabriquoient toutes les 
autres vstensiles et pièces de mesnage, et mesme les 
chaudières, bacs ou auges à faire cuire leur viande, 
laquelle ils faisoient cuire, ou plustost mortifier en 
cette manière. 

Ils faisoient chauffer et rougir quantité de graiz et 
cailloux dans vn bon feu, puis les iettoient dans la 
chaudière pleine d'eau, en laquelle estoit la viande 
ou le poisson à cuire, et à mesme temps les en reti- 
roient et en remettoient d'autres en leur place, et à 
succession de temps l'eauë s'eschauffoit, et cuisoit 
ainsi aucunement la viande. Mais pour nos Hurons, 
et autres peuples et nations Sédentaires, ils auoient 
(comme ils ont encore) Tvsage et l'industrie de faire 
des pots de terre, qu'ils cuisent en leur foyer, et 
sont forts bons, et ne se cassent point au feu, encore 

qu'il n*y ait point d*eau dedans; mais ils ne peuuent 
aussi souffrir long-temps d'humidité et Teau froide, 
qu'ils ne s'attendrissent et cassent au moindre heurt 
qu'on leur donne, autrement ils durent fort \\ long 14^ 
temps. Les Sauuagesses les font, prenant de la terre 
propre, laquelle ils nettoyent et pestrissent très-bien, 
y meslans parmi un peu de graiz, puis la masse es- 
tant réduite comme une boule, elles y font un trou 
auec le poing, qu'ils agrandissent tousiours, en frap- 
pant par dedans auec une petite palette de bois, tant 
et si long temps qu'il est nécessaire pour les parfaire : 
ces pots sont faits sans pieds et sans ances, et tous 
ronds comme vne boule, excepté la gueule qui sort 
vn peu en dehors. 



De leurs festins et conuiues. 
Chapitre IX. 

E grand Philosophe Platon cognoissant le 
domînage que le vin apporte à l'homme, 
disoit qu'en partie les dieux l'auoient en- 
uoyé çà-bas pour faire punition des hom- 
mes, et prendre vengeance de leurs offences, les fai- 
sans (après qu'ils sont yures) tuer et occire l'vn 
l'autre. 

Il Quand quelqu'vn de nos Hurons veut faire fes- 144 
tin à ses amys, il les enuoye inuiter de bonne heure, 
comme l'on faict icy ; mais personne ne s'excuse en- 
tr'eux, et tel sort d'vn feslin, qui du mesme pas s'en 

Ta à vn autre ; car ils tîendroient à affront d'estre es- 
conduitSy 8*il n'y auoit excuse vrayement légitime. 
Le monde estant inuité, on met la chaudière sur le 
feu, grande ou petite, selon le nombre des personnes 
qu'on doit auoir : tout estant cuit et prest à dresser, 
on va diligemment aduertir ses gens de venir, leur 
disans à leur mode, Saconcheta, SaconchetUy c'est à dire, 
venez au festin, venez au festin (qui est vn mot 
qui ne deriue point pourtant du mot de festin, car 
Agochiriy entr'eux , veut dire festin) lesquels s'y 
en vont à mesme temps, et y portent grauement 
chacun deuant soy en leurs deux mains, leur es- 
cuelle et la cueillier dedans : que si c'estoient Al- 
goumequins qui fissent le festin, les Hurons y porte- 
roient chacun vn peu de farine dans leurs escuelles, 
à raison que ces Aquanaques en sont panures et diset- 
teux. Entrans dans la Cabane, chacun s'assied sur 
les Nattes de costé et d'autre de la Cabane, les hom- 
T45 mes au haut bout, et les femmes et enfans||plus 
bas tout de suite. Estans tous entrez on dit les mots» 
après lesquels il n'est loisible à personne d'y plus 
entrer, fust-il vn desconuiez ou non, ayans opinion 
que cela apporteroit mal-heur, ou empescheroit l'ef- 
fect du festin, lequel est tousiours faîct à quelque in- 
tention, bonne ou mauuaise. 

Les mots du festin sont, Nequarréy la chaudière est 
cuite (prononcez hautement et distinctement par le 
Maistre du festin, ou par vn autre député par luy), 
tout le monde respond, //o, et frappent du poing 
contre terre, Gagnenon Youry, il y a vn chien de cuit : 
si c'est du cerf, ils disent, Sconoton Youryy et ainsi des 
autres viandes, nommant l'espèce ou les choses qui 

sont dans la chaudière les vnes après les autres, et 
tous respondent Ho à chaque chose, puis frappent et 
donnent du poing contre terre, comme demonstrans 
et approuuans la valeur d'vn tel festin : cela estant 
dict, ceux qui doiuent seruir, vont de rang en rang 
prendre les escuelles d'vn chacun, et les emplissent 
du brotiet avec leurs grandes cueilliers, et recom- 
mencent et continuent tousiours à remplir, tant que 
la chaudière soit vuide, il faut || aussi que chacuil 146 
mange ce qu'on luy donne, et s'il ne le peut, pour 
estre trop saoul, il faut qu'il se racheté de quelque 
petit présent enuers le Maistre du festin, et auec 
cela il faut qu'il fasse acheuer de vuider son escuelle 
par vn autre, tellement qu'il s'y en trouue qui ont 
le ventre si plein, qu'ils ne peuuent presque respirer. 
Apres que tout est faict, chacun se retire sans 
boire; car on n'en présente iamais si on n'en de- 
mande particulièrement, ce qui arriue fort rarement; 
aussi ne mangent-ils rien de trop salé ou espicé, qui 
les peust prouoquer à boire de l'eau, qu'ils ont pour 
toute boisson, ce qui est vn grand bien, pour euiter 
les dissolutions, noises et querelles que le vin, ou 
autre boisson enyvrante leur pourroit causer, comme 
à beaucoup d^ nos beuueurs et yurongnes : car ils 
ont cela par-dessus eux, qu'ils sont plus retenus et 
graues, auec vn peu de superbe pourtant, vont aux 
festins d'vn pas modeste, Ql representans des Magis- 
trats, s'y comportent auec la mesme modestie et si- 
lence; et s'en retournent en leurs maisons et cabanes 
avec la mesme sagesse : de manière que vous diriez 
voir en ces Messieurs-là, les vieillards || de l'ancienne 147 
Lacedemone, allans à leur brotiet. 

Ils font quelquesfois des festins oti l'on ne prend 
rien que du petun, auec leur pipe ou calumet, qu'ils 
appellent i4no/2iâ/2oi/z: et en d^autres oti Ton ne mange 
rien que du pain ou foûasse pour tout mets, et 
pour l'ordinaire ce sont festins de songeries, ou qui 
ont esté ordonnez par le Médecin; les songes resue- 
ries et ordonnances duquel sont tellement bien ob- 
seruéeSy qu'ils n'en obmettroient pas vn seul iota, 
qu'ils n'y fassent toutes les façons, pour l'opinion 
et croyance qu'ils y ont. Aucunesfois il faut que tous 
ceux qui sont au festin soient à plusieurs pas l'vn 
de l'autre, sans s'entre-toucher. Autresfois quand 
les festinez sortent, l'adieu et remerciement qu'ils 
doiuent faire, est vne laide grimace au Maistre du 
festin, ou au malade, à l'intention duquel le festin 
aura esté faict. A d'autres il ne leur est permis de 
lascher du vent 24. heures, dans lequel temps s'ils 
faisoient au contraire, ils se persuaderoient qu'ils 
mourroient, tant ils sont ridicules et superstitieux à 
leurs songes, quoy qu'ils mangent de VAndataroniy 
c'est à dire fouasse ou galette, qui sont choses fort 
148 venteu- 1| ses. Quelquefois il faut qu'après qu'ils sont 
bieh saouls^ et ont le ventre bien plein, qu'ils ren- 
dent gorge, et reuomissent auprès d'eux tout ce qu'ils 
ont mangé, ce qu'ils font facilement Ils en font de 
tant d'autres sortes, et de si impertinents, que cela 
seroit ennuyeux à lire, et trop long à escrire; c'est 
pourquoy ie m'en déporte, et me contente de ce que 
l'en ay escrit, pour contenter aucunement les plus 
curieux des cérémonies estrangeres. 

De quelque animal que se fasse le festin, la teste en- 
tière est tousiours donnée et présentée au principal 

Capitaine, ou à vn autre des plus vaiilans de la trouppe, 
à la volonté du Maistre du festin, pour tesmoigner 
que la vaillance et la vertu sont en estime; comme 
nous remarquons chez Homère aux festins des Hé- 
ros, qu'on leur enuoyait quelque pièce de bœuf pour 
honorer leur vertu, ce qui semble estre un témoi- 
gnage tiré de la Nature, puisque ce que nous trou- 
uons auoir esté pratiqué es festins solennels des 
Grecs, peuples polis, se rencontre en ces Saunages, 
par l'inclination de la Nature, sans cette politesse. 

Pour les autres conuiez, qui sont de || moindre 149 
considération, si la beste est grosse, comme d'vn 
Ours, d'vn Eslan, d'vn Esturgeon, ou bien de quel- 
que homme de leurs ennemis, chacun a vn morceau 
du corps, et le reste est demincé dans le broûet 
pour le rendre meilleur. C*est aussi la coustume 
que celuy qui faict le festin ne mange point pen- 
dant iceluy; ains petune, chante, ou entretient 
la compagnie de quelques discours : l'y en ay veu 
quelques-vns manger, contre leur coustume, mais 
peu souuent. 

Et pour dresser la ieunesse à l'exercice des armes, 
et à les rendre recommandables par le courage et la 
prouesse qu'ils estiment grandement, ils ont accous- 
tumé de faire des festins de guerre^ et de resiouys- 
sance, ausquels les vieillards mesmes, et les ieunes 
hommes à leur exemple, les vns après les autrçs^ 
ayans une hache en main, ou quelqu'autre instru- 
ment de guerre, font des merueilles de s'escrimer et 
combattre d'un bout à l'autre de la place oti se faict 
le festin, comme si en effect ils estoient aux prises 
auec l'ennemy : et pour s'exciter et esmouuoir en- 

core dauantage à cet exercice, et faire voir que dans 
1 5o l'occasion ils ne manqueroient pas de courage; || ils 
chantent dVn ton menaçant et furieux, des iniures, 
imprécations et menaces contre leurs ennemis, et se 
promettent vne entière victoire sur eux. Si c'est vn 
festin de victoire et de resiouyssance, ils chantent 
d'vn ton plus doux et agréable, les louanges de leurs 
braues Capitaines qui ont (2ien tué de leurs ennemis, 
puis se rassoient, et vn autre prend la place, iusqu'à 
la fin du festin. 




Des danceSy chansons et autres cérémonies ridUules, 

Chapitre X. 

os Saunages, et généralement tous les 
peuples des Indes Occidentales, ont de 
tout temps l'vsage des dances; mais ils 
l'ont à quatre fins : ou pour agréer à leurs 
Démons, qu'ils pensent leur faire du bien, ou pour 
faire festeàquelqu'vn, ou pour se resiouyr de quelque 
signalée victoire, ou pour preuenir et guérir les ma- 
ladies et infirmitez qui leur arriuent. 
i5i II Lorsqu'il se doit faire quelques dances, nuds, 
ou couuerts de leurs brayers, selon qu'aura songé le 
malade, ou ordonné le Médecin, ou les Capitaines 
du lieu , le cry se faict par toutes les rues de la ville 
ou du village, aduertissant et inuitant les ieunes 
gens de s'y porter au iour et heure ordonnez, le 
mieux matachié et paré qu'il leur sera possible, ou 

en la manière qu'il aura esté ordonné, et qu'ils pren- 
nent courage, que c'est pour vne telle intention, 
nommant le suiet de la dance : ceux des villages cir- 
conuoysins ont le mesme aduertissement, et sont 
aussi priez de s'y trouuer, comme ils font, à la vo- 
lonté d'vn chacun : car l'on n'y contraint personne. 

Cependant on dispose vne des plus grandes Ca- 
banes .du lieu, et là estans tous arriuez, ceux qui ne 
sont là que pour estre spectateurs, comme les vieil- 
lards, les vieilles femmes et les enfans se tiennent 
assis sur les nattes contre les establies, et les autres 
au dessus, du long de la Cabane, puis deux Capitaines 
estant debout, chacun vne Tortue en la main (de 
celles qui seruent à chanter et souffler les malades) 
chantent ainsi au milieu de la dance, vne chanson, à 
laquelle ils accordent le son || de leur Tortue ; puis i52 
estant finie ils font tous vne grande acclamation di- 
sans, Héééé, puis en recommencent vne autre, ou 
répètent la mesme iusques au nombre des reprises 
qui auront esté ordonnées, et n'y a que ces deux Ca- 
pitaines qui chantent, tout le reste dit seulement, 
Het, het, het, comme quelqu'un qui aspire avec vé- 
hémence : et puis tousiours à la fin de chaque chan- 
son vne haute et longue acclamation, disans Héééé. 

Toutes ces dances se font en rond, du moins en 
oualle, selon la longueur et largeur des Cabanes; 
mais les danceurs ne se tiennent point par la main 
comme par deçà, ains ils ont tous les poings fermez; 
les filles les tiennent l'vn sur l'autre, esloignez de 
leur estomach, et les hommes les tiennent aussi fer- 
mez, esleuez en l'air, et de toute autre façon, en la 
manière d'vn homme qui menace, auec mouuement 

et du corps et des pieds, leuans l'vn et puis Tautre, 
desquels ils frappent contre terre à la cadence des 
chansons, et s'esleuans comme en demysauts, et les 
filles branslans tous le corps, et les pieds de mesme 
se retournent au bout de quatre ou cinq petits pas, 

i53 vers celuy ou celle qui les suit, || pour lui faire la 
révérence dVn hochement de teste. Et ceux ou celles 
qui se demeinent le mieux, et font plus à propos tou- 
tes les petites chimagrées, sont estimez entr^eux les 
meilleurs danceurs, c'est pourquoy ils ne s'y espar- 
gnent pas. 

Ces dances durent ordinairement vne, deux et 
trois apres-disnées, et pour n'y receuoir d'empesche- 
ment à y bien faire leur deuoir, quoy que ce soit au 
plus fort de Thyuer, ils n'y portent iamais autres 
vestemens ou couuertures que leurs brayers, pour 
couurir leur nudité, si ainsi il est permis, comme il 
Pest ordinairement, sinon que pour quelqu'autre su- 
iet il soit ordonné de les mettre bas, n'oublians 
neantmoins iamais leurs colliers, oreillettes et bras- 
selets, et de se peinturer par-fois; comme au cas pa- 
reil les hommes se parent de colliers, plumes, pein- 
, tures et autres fatras, dont l'en ai veu estre accom- 
modez en Mascarades ou Caresme-prenans, ayans 
vne peau d'Ours qui leur couuroit tout le corps, les 
oreilles dressées au haut de la teste, et la face cou- 
uerte> excepté les yeux, et ceux-cy ne seruoient que 
de portiers ou bouffons, et ne se mesloient dans la 

1 54 dance que par interualle, à cause qu'ils || estoient 
destinez à autre chose. le vis vn iour vn de ces bouf- 
fons entrer processionnellement dans la Cabane où 
se deuoit faire la dance^ auec tous ceux qui estoient 

de la feste, lequel portant sur ses espaules vn grand 
chien lié et garotté- par les pattes et le museau, le 
prit par les deux jambes de derrière au milieu de la 
Cabane, et le rua contre terre par plusieurs fois, 
iusqu'à ce qu'estant mort il le fist prendre par vn 
autre, qui Talla- apprester dans vne autre Cabane 
pour le festin à Tissuë de la dance. 

Si la danee est ordonnée pour vnè malade, à la 
troisiesme ou dernière apres-disnée, s'il est trouué 
expédient, ou ordonné par Loki, elle y est portée, et 
en l'vne des reprises ou tour de chanson on la porte, 
en la seconde on la faict vn peu marcher et dancer, 
la soustenant par sous les bras : et à la troisiesme, 
si la force Lui peut permettre, ils la font vn peu dan*- 
cer d'elle-mesme, sans ayde de personne, luy criant 
cependant tousiours à pleine teste, Etiagon outsahonne, 
aehieteq anateUence, c'est à dire: prend courage femme, 
et tu seras demain guérie, et après les dances finies 
ceux qui sont destinés pour le festin y || vont, et les i55 
autres s'en retournent en leurs maisons. 

Il se fit vn iour vne dance de tous les ieunes hom- 
mes, femmes et fille toutes nues en là présence d'me 
malade, à laquelle il fallut (traict que je ne scar 
commen excuser, ou passer sous silence) qu'vn dé 
ces ieunes hommes luy pissast dans la bouche, et 
qu'elle auallast et beust cette eau, ce qu'elle fit avec 
un grand coarage, espérant en receuœr guerison : 
car clle-mesme désira que le tout se fit de la sorte, 
pour accomplir et ne rien obmettre du songe qu'elle 
en avoit eu : que si pendant leur songe ou resuerié 
il leur vient encore en la pensée qu'il faut qu'oa 

K 

leur fasse présent d'vn chien noir ou blanc, ou dVn 
grand poisson pour festiner, ou bien de quelque 
chose à autre vsage, à mesme temps le cry en est 
faict par toute la ville, afin que si quelqu'vn a vne 
telle chose qu'on spécifie, qu*il en fasse présent à vn 
tel malade, pour le recouurement de sa santé : ils 
sont si secourables qu'ils ne manquent point de la 
trouuer, bien que la chose soit de valeur ou d'impor- 
tance entr*eux; aymans mieux souffrir et auoir di- 
sette des choses, que de manquer au besoin à vn 
1 56 malade; || et pour exemple, le Père loseph auoit 
donné vn chat à vn grand Capitaine, comme vn 
présent très-rare (car ils n'ont point de ces animaux;. 
Il arriua quVne malade songea que si on lui auoit 
donné ce chat qu'elle seroit bien-tost guérie. Ce Ca- 
pitaine en fut aduerty, qui aussi tost luy enuoye son 
chat bien qu'il Taymast grandement, et sa fille en- 
core plus, laquelle se voyant priuée de cet animal, 
qu'elle aymoit passionnément, en tombe malade, 
et meurt de regret, ne pouuant vaincre et surmon- 
ter son affection, bien qu'elle ne voulust manquer 
au secours et ayde de son prochain. Trouuons beau- 
coup de Chrestiens qui vueillent ainsi s'incommo- 
der pour le seruice des autres, et nous en loue- 
rons Dieu. 

Pour recouurer nostre dé à coudre, qui nous auoit 
esté desrobé par vn ieune garçon, qui depuis le 
donna à vne fille, ie fus au lieu où se faisoient les 
dances, et ne manquay point de Ty remarquer, et le 
r'auoir de la fille qui l'auoit pendu à sa ceinture, 
auec ses autres matachias, et en attendant l'issue de 

la dance, ie me fis repeter par un Sauuage vne des 
chansons qui s'y disoient, dont en voicy vne partie 
que i*ay icy escrite. 

Il Ongyata éuhaha ho ho ho ho ho , iSj 

Eguyotonuhaton on on on on on 

Eyontara éientet onnet onnet onniî 

Eyontara éientet àà à onnet, onnet, onnet, ho ho ho. 

Ayant escrit ce petit eschantillon d'vne chanson 
Huronne, i ay creu qu'il ne seroit pas mal à propos 
de descrire encore icy vne partie de quelque chan- 
son, qui se disoit un iour en la Cabane du grand Sa* 
gamo des Souriquois, à la louange du Diable qui 
leur auoit indiqué de la chasse, ainsi que nous ap-. 
prist vn François qui s*en dist tesmoin auriculaire, 
et commence ainsi. 

Haloet ho ho hé hé ha ha haloct ho ho h , 

ce qu'ils chantent par plusieurs fois : le chant est 
sur ces notes, 

Refa sol sol re sol sol fa fa re re sol sol fa fa. 

Vne chanson finie, ils font tous vne grande exclama- 
tion, disans hé. Puis recommencent vne autre chan- 
son, disans, 

Egrigna hau, egrigna héhéhuhu ho ho ho, égrigna hau hau hau. 

Le chant de cette-cy estoit : Fa fa fa, sol sol, fa fa, re 
re^ sol sol, fa fa fa^ re, fa fa, sol sol, fa. Âyans faict Tcx- 

clamation tccoustumée^ilsen commencèrent vne au- 
i58 trequi chan- 1| toit : Tameia alleluidy tameia à don yeni, hau 
hau^ hé hé. Le chant en estoit : Sol sol sol^fa fa^ re re re^ 
fa fa^ sol sol soly fa fa^ re te. 

Les Brasiliens en leurs Sabats, font aussi de bons 
accords, comme : hi hé hé hé hé hé hé hé hé héy auec cette 
note, fa fa sol fa fa sol sol sol sol soL Et cela faict s^es- 
crioyent d'vne façon et hurlement espouuentable 
Pespace d'vn quart d'heure, et sautoient en Tair auec 
violence, iusqu'à en escumer par la bouche, puis re- 
commencèrent la musique, disans ; Heu heàraàre heàra 
heùraùre heàra heàra ouek. La note est : Fa mi re sol sol 
sol fa mi re mi re mi ut re. 

Dans le pays de nos Huron, il se faict aussi des 
assemblées de toutes les filles d'vn bourg auprès 
d'vne malade, tant à sa prière, suyuant la resuerie 
ou le songe qu'elle en aura eue, que par l'ordonnance 
de Loki, pour sa santé et guerison. Les filles ainsi 
assemblées, on leur demande à toutes, les vues après 
les autres, celuy qu'elles veulent des ieunes hommes 
du bourg pour dormir auec elles la nuict prochaine : 
elles en nomment chacune vn, qui sont aussi tost 
aduertis par les Maistres de cérémonie, lesquels vien- 
1 59 nent tous au soir en la présence de la malade, || dor- 
mir auec celle qui l'a choysi, d'vn bout à l'autre de - 
la Cabane, etpassent ainsi toute la nuict pendant que 
deux Capitaines aux deux bouts du logis chantent et 
sonnent de leur Tortue du soir au lendemain matin, 
que la cérémonie cesse. Dieu vueille abolir vne si 
damnable et mal-heureuse cérémonie, auec toutes 
celles qui sont de mesme aloy, et que les François 
qui les fomentent par leurs mauuois exemples, ou-^ 

urent les yeux de leur esprit pour voir le compté 
tres-estroict qu'ils en rendront un iour deuant Dieu. 




De leur mariage et concubinage. 
Chapitre XL 



ovs lisons^ que César louait grandement 
les Allemans, d'auoir eu en leur ancienne 
vie saunage telle continence, qu'ils repu- 
toient chosetres-vilaineàvn ieune homme, 
d'auoir la compagnie d'vne femme ou fille auant 
l'aage de vingt ans. Au contraire des garçons et ieu- 
nés hommes de || Canada, et particulièrement du pays i6o 
de nos Hurons, lesquels ont licence de s'adonner au 
mal si tost qu'ils peuuent/et les ieunes filles de se pros* 
tituer si tost qu'elles en sont capables, voir mesmé 
les pères et mères sont souuent maquereaux de leurs 
propres filles : bien que ie puisse dire auec vérité, 
n'y auoir iamais veu donner un seul baiser, ou faire 
aucun geste ou regard impudique : et pour cette rai- 
son i'ose affirmer qu'ils sont moins suiets à ce vice 
que par deçà, dont on peut attribuer la cause, partie 
à leur nudité, et principalement de la teste, partie 
au défaut des espiceries, du vin, et partie à l'vsage 
ordinaire qu'ils ont du petun, la fumée duquel es« 
tourdit les sens, et monte au cerueau. 

Plusieurs ieunes hommes au lieu de se marier, 
tiennent et ont souuent des filles à pot et à feu , qu'ils 
appellent non femmes Aténonhdj par ce que la céré- 
monie du mariage n'en a point esté faicte; aLinsAsqua^ 
c'est à dire compagne, ou plustost concubine, et vi- 
uent ensemble pour autant longtemps qu'il leur 
plaist, sans que cela empesche le ieune homme ou la 
fille, d'aller uoir par-fois leurs autres amis ou amies 
i6i II librement, et sans crainte de reproche ny blasme, 
telle estant la coustume du pays. 

Mais leur première cérémonie du mariage est ; Que 
quand vn ieune homme veut auoir vne fille en ma- 
riage, il faut qu'il la demande à ses père et mère, 
sans le consentement desquels la fille n'est point à 
luy (bien que le plus souuent la fille ne prend point 
leur consentement et aduis, sinon les plus sages et 
mieux aduisées). Cet amoureux voulant faire l'amour 
à sa maistresse, et acquérir ses bonnes grâces, se pein- 
turera le visage, et s'accommodera des plus beaux 
Matachias qu'il pourra auoir, pour sembler plus beau, 
puis présentera à la fille quelque collier, brasselet ou 
oreillette de Pourcelaine : si la fille a ce seruiteur 
agréable, elle reçoit ce présent, cela faict, cet amou- 
reux viendra coucher auec elle trois ou quatre nuicts, 
et iusques là il n'y a encore point de mariage parfait, 
ny de promesse donnée, pource qu'après ce dormir il 
arriue assez souuent que l'amitié ne continue point, 
et que la fille, qui pour obeyr à son père, a souffert 
ce passe-droit, n'affectionne pas pour cela ce serui- 
teur, et faut par après qu'il se retire sans passer ou- 
162 II tre, comme ilarriua de nostre temps à vn Saunage, 
enuers la seconde fille du grand Capitaine de Quieu- 

nonascaran, comme le père de la fille mesme s'en 
plaignoît à nous, voyant l'obstination de sa fille à ne 
vouloir passer outre à la dernière cérémonie du ma- 
riage, pour n'auoir ce seruiteur agréable. 

Les parties estans d'accord, et le consentement des 
père et mère estant donné, on procède à la seconde 
cérémonie du mariage en cette manière. On dresse vn 
festin de chien, d'ours, d'eslan, de poisson ou d'autres 
viandes qui leur sont accommodées, auquel tous les 
parens et amis des accordez sont inuitez. Tout le 
monde estant assemblé, et chacun en son rang assis 
sur son séant, tout à Tentour de la Cabane ; Le père 
de la fille, ou le maistre de la cérémonie, à ce député, 
dict et prononce hautement et intelligiblement deuant 
toute l'assemblée, comme tels et tels se marient en- 
semble, et qu'à cette occasion a esté faicte cette assem- 
blée et ce festin d'ours, de chien, de poisson, etc., 
pour la resiouyssance d'vn chacun, et la perfection 
d'vn si digne ouurage. Le tout estant approuué, et 
la chaudière nette, chacun se || retire, puis toutes les 1 63 
femmes et filles portent à la nouuelle mariée, chacune 
vn fardeau de bois pour sa prouision, si elle est en 
saison qu'elle ne le peust faire commodément elle- 
mesme. 

Or, il faut remarquer qu'ils gardent trois degrez 
de consanguinité, dans lesquels il n'ont point accous- 
tumé de faire mariage : sçauoir est, du fils auec sa 
mère, du père auec sa fille, du frère auec sa sœur, et 
du cousin auec sa cousine; comme ie recogneus 
appertement vn iour, que îe monstray vne fille 
à vn Sauuage, et luy demanday si c'estoit là sa 
femme ou sa concubine, il me respondit que non, et 

qu*elle estoit sa cousine, et qu'ils n*auoient pas ac- 
coustuméile dormir auec leurs cousines; hors cela 
toutes choses sont permises. De douaire il ne s'en 
parle point, a>ttssi quand il arriue quelque diuorce, 
le mary n'est tenu de rien. 

Pour la vertu et ks richesses principales que les 
père et mère défirent de celui qui recherche leur fille 
en mariage, est^ non seulement qu'il ait vn bel entre 
gent, et soit bien matachié et enjoliué; mais il faut 
outre cela, qu'il se monstre vaillant à la chasse, à la 
164 guerre et à la pesche^ et qu'il j| scache faire quelque 
chose, comme l'exemple suyuant le monstre. 

Vn Sauuage faisoit l'amour à vne fille, laquelle ne 
pouuaat auoir du gré et consentement du père, il la 
rauit, et la prit pour femme. Là dessus grande que- 
relle, et enfin la fille luy est enleuée, et retourne auec 
son père : et la raison pourquoy le père ne vouloit 
que ce Sauuage eust sa fille, estoit, qu'il ne la vouloit 
point bailler à vn homme qui n'eust quelque indus- 
trie pour la nourrir, et les enfans qui prouiendroient 
de ce mariage. Que quant à luy il ne voyoit 4X)int 
qu'il sceust rien faire ^ qu'il s'amusoit à la cuisine 
des François , et ne s'exerçoit point à chasser : le 
garçon pour donner preuue de ce qu'il sçauoit par 
effect, ne pouuant autrement r'auoir la fille, va à la 
chasse (du poisson) et en prend quantité, et après 
cette vaillantisejla fille luy est rendue, et la reconduit 
en sa Cabane^ et firent bon mesnage par ensemble, 
comme ils auoient faict par le passé. 

Que si par succession de temps il leur prend enuîe 
de se séparer pour quelque suiet que ce soit, ou qu'ils 
n'ayent point d'enfans, ils se quittent librement, le 

mary ';' se contentant de dire à ses parens et à elle, i65 
qu'elle ne vaut rien, et qu'elle se pouruoye ailleurs, 
et dés lors elle vit en commun auec les autres, ius- 
qu'à ce que quelqu autre la recherche; et non seule- 
ment les hommes procurent ce diuorce, quand les 
femmes leur en ont donné quelque suiet; mais aussi 
les femmes quittent facilement leurs marys, quand 
ils ne leur agréent point : d'oîi il arriue souuent que 
telle passe ainsi sa ieunesse, qui aura eu plus de 
douze ou quinze marys, tous lesquels ne sont pas 
neantmoins seuls en la iouyssance de la femme, quel- 
ques mariez qu'ils soient : caria nuict venue les ieunes 
i^mmes et filles courent d'vne Cabane à autre, comme 
font, en cas pareil, les ieunes hommes de leur costé, 
qui en prennent par oU bon leur semble, sans aucune 
violence toutefois, remettant le tout à la volonté de 
la femme. Le mary fera le semblable à sa voysine, et 
la femme à son voysin, aucune jalousie ne se mesle 
entr'eux pour cela, et n'en reçoiuent aucune honte, 
infamie ou des- honneur. 

Mais lorsqu'ils ont des enfans procréez de leur ma- 
riage, ils se séparent et quittent rarement, et que ce 
ne soit pour vn grand || suiet, et lors que cela arriue, i66 
ils ne laissent pas de se remarier à d'autres, nonobs- 
tant leurs enfans, desquels ils font accord à qui les 
aura, et demeurent d'ordinaire au père, comme i'ay 
veu à quelques-vns, excepté à vne ieune femme, à la- 
quelle le mary laissa vn petit fils au maillot, et ne 
sçay s'il ne l'eust point encore retiré à soy, après estre 
sevré, si leur mariage ne se fust r'accommodé, du- 
quel nous fusmes les intercesseurs pour les remettre 
ensemble et apaiser leur débat, et firent à la fin ce 

que nous leur conseillasmeSy qui estoit de se par- 
donner l'vn l'autre, et de continuer à faire bon mes- 
nage à l'aduenir, ce qu'ils firent. 

Vne des grandes et plus fascheuses importunitez 
qu'ils nous donnoient au commencement de nostre 
arriuée en leur pays , estoit leur continuelle pour- 
suite et prières de nous marier, ou du moins de nous 
allier auec eux, et ne pouuoient comprendre nostre 
manière de vie Religieuse : à la fin ils trouuerent nos 
raisons bonnes, et ne nous en importunèrent plus, 
approuuans que ne fissions rien contre la volonté de 
nostre bon Père Iesvs; et en ces poursuites les 
167 femmes et filles estoient, || sans comparaison, pires et 
plus importunes que les hommes mesmes, qui ve- 
noient nous prier pour elles. 



De la naissance , nourriture et amour que les Sauuages 

ont enaers leurs enfans. 

Chapitre XII. 

ONOBSTANT que les femmes se donnent 
carrière auec d'autres qu'auec leurs marys, 
et les marys auec d'autres qu'auec leurs 
femmes, si est-ce qu'ils ayment tous grande- 
ment leurs enfans, gardans cette Loy que la Nature 
a entée es cœurs de tous les animaux, d'en auoir le 
soin. Or ce qui faict qu'ils ayment leurs enfans plus 
qu'on ne faict par deçà (quoy que vitieux et sans 

respect) c'est qu'ils sont le support des pères en leur 
vieillesse , soit pour les ayder à viure, ou bien pour 
les deffendre de leurs ennemis, et la Nature conserue 
en eux son droict || tout entier pour ce regard : à i68 
quoy ce qu'ils souhaitent le plus, c'est d'auoir nombre 
d'enfans, pour estre tant plus forts, et asseurez de 
support au temps de la vieillesse, et neantmoins les 
femmes n'y sont pas si fécondes que par-deçà : peut- 
estre tant à cause de leur lubricité c(ue du choix de 
tant d'hommes. 

La femme estant accouchée, suyuant la coustume 
du pays, elle perce les oreilles de son enfant auec vne 
aleine, ou vn os de poisson, puis y met vn tuyau de 
plume, ou autre chose, pour entretenir le trou, et y 
pendre par après des patinotres de Pourceleine, ou 
autre bagatelle, et pareillement à son col, quelque 
petit qu'il soit. Il y en a aussi qui leur font encore 
aualler de la graisse ou de l'huile, si tost qu'ils sont 
sortis du ventre de leur mère ; ie ne sçay à quel des- 
sein ny pourquoy, sinon que le Diable (singe des 
œuures de Dieu) leur ait voulu donner cette inuen- 
tion, pour contre-faire en quelque chose le sainct 
Baptesme, ou quelqu'autre Sacrement de TEglise. 

Pour l'imposition des noms, ils les donnent par 
tradition, c^est à dire, qu'ils ont || des noms en grande 169 
quantité, lesquels ils choisissent et imposent à leurs 
enfans : aucuns noms sont sans significations, et les 
autres auec signification, comme Yocoisse^ le vent, 
Ongyata, signifie la gorge, TochingOy grue, Sondaqua^ 
aigle, Scoutdy la teste, TonrUy le ventre, Taïhy, vn ar- 
bre, etc. l'en ay veu vn qui s'appeloit loseph ; mais 
ie n'ay pu sçauoir qui luy auoit imposé ce nom-là, et 

peut-estre que parmy vn si *grand nombre de noms 
qu'ils ont, il s'y en peut trouuer quelques-vns appro- 
chans des nostres. 

Les anciennes femmes d'Allemaigne sont louées 
par Tacite, d'autant que chacune nourrissoit ses en- 
fans de ses propres mamelles, et n'eussent voulu 
qu'vne autre qu'elles les eust allaictez. Nos Sauua- 
gesses, auec leurs propres mamelles, allaictent et 
nourrissent aussi les leurs, et n'ayant point l'vsage 
ny la commodité de la bouillie, elles leur baillent 
encore des mesmes viandes desquelles elles vsent, 
après les auoir bien maschées, et ainsi peu à peu les 
esleuent. Que si la mère vient à mourir auaht que 
l'en&nt soit sevré, le père prend de l'eau, dans la- 
quelle aura très-bien boûilly du bled d'Inde, et en 
170 emplit sa || bouche, et ioignant celle de l'enfant contre 
la sienne, luy faict receuoir et aualer cette eauê, et 
c'est pour suppléer au deffaut de la mamelle et de la 
bouillie, ainsi que i'ay vue pratiquer au mary de 
nostre Sauuagesse baptizée. De la mesme inuention 
se seruent aussi les Sauuagesses, pour nourrir les 
petits chiens, que les chiennes leur donnent, ce que 
ie trouuois fort maussade et vilain, de ioindre ainsi 
à leur bouche le museau des petits chiens, qui ne 
sont pas souuent trop nets. 

Durant le iour ils emmaillottent leurs enfans sur 
vne petite planchette de bois, où il y a à quelques- 
vnes vn arrest ou petit aîz plié en demy rond au des-' 
sous des pieds, et la dressent debout contre le plancher 
de la Cabane, s'ils ne les portent promener auec cette 
planchette derrière leur dos, attachée auec vn collier 
qui leur prend sur leur front, ou que hors du maillot 

ils ne les portent enfermez dans leur robe ceinte de- 
uant eux, ou derrière le dos presque tous droits, la 
teste de Penfant dehors, qui regarde d'vn costé et 
d'autre par dessus les espaules de celle qui le porte. 

L'enfant estant emmaillotté sur cette || planchette, 171 
ordinairement enjoliuée de petits Matachias et Cha- 
pelets de Pourceleine, ils luy laissent vne ouuerture 
deuant la nature, par où il faict son eau, et si c'est 
vne fille, ils y adioustent vne feuille de bled d*Inde 
renuersée, qui sert à porter l'eau dehors, sans que 
l'enfant soit gasté de ses eauës, et au lieu de lange 
(car ils n*en ont point) ils mettent sous-eux du duuet 
fort doux de certains roseaux, sur lesquels ils sont 
couchez fort mollement, et les nettoyent du mesme 
duuet; et la nuict ils les couchent souuent tousnuds 
entre le père et. la mère, sans qu'il en arriue, que 
très-rarement, d'accident. Tay veu en d'autres Na- 
tions, que pour bercer et faire dormir l'enfant, ils le 
mettent tout emmaillotté dans vne peau, qui est sus- 
pendue en l'air par les quatre coins, aux bois et per- 
ches de la Cabane, à la façon que sont les licts de re- 
seau des Matelots sous le Tillac des nauires, et vou- 
lans bercer l'enfant ils n'ont que fois à autre à donner 
vn bransle à cette peau ainsi suspendue. 

Les Cimbres mettoient leurs enfans nouueaux 
naiz parmy les neiges, pour les endurcir au mal, et 
nos Saunages n'en || font pas moins; car ils les 172 
laissent non seulement nuds parmy les Cabanes; mais 
mesmes grandelets ils se veautrent , courent et se 
ioûent dans les neiges, et parmy les plus grandes 
ardeurs de l'esté, sans en receuoir aucune incommo- 
ditéy comme i'ay veu en plusieurs, admirant que ces 

petits corps tendrelets puissent supporter (sans en 
estre malades) tant de froid et tant de chaud, selon 
le temps et la saison. Et de là vient qu'ils s'endur- 
cissent tellement au mal et à la peine, qu'estans de* 
uenus grands, vieils et chenus, ils restent tousiours 
forts et robustes, et ne ressentent presque aucune 
incommodité ny indisposition, et mesmesles femmes 
enceintes sont tellement fortes, qu'elles s'accouchent 
d*elles-mesmes, et n'en gardent point la chambre pour 
la pluspart. Ten ay veu arriuer de la forest, chargées 
d'vn gros faisseau de bois, qui accouchoient aussi- 
tost qu'elles estoient arriuées, puis au mesme instant 
sus pieds, à leur ordinaire exercice. 

Et pour ce que les enfans d'vn tel mariage ne se 
peuuent asseurcr légitimes, ils ont cette coustume 
entr'eux, aussi bien qu'en plusieurs autres endroicts 
173 des Indes || Occidentales, que les enfans ne succèdent 
pas aux biens de leur père ; ains ils font successeurs 
et héritiers les enfans de leurs propres sœurs, et des- 
quels ils sont asseurez estre de leur sang et paren- 
tage, et neantmoins encore les ayment-ils grande- 
ment, nonobstant le doute qu^ils soient à eux, et 
que ce soient de tres-mauuais enfans pour la plus- 
part, et qu'ils leur portent fort peu de respect, et 
gueres plus d'obeyssance : car le mal-heur est en ces 
pays là, qu'il n'y a point de respect des ieunes aux 
vieils, ny d'obéissance des enfans enuers les pères et 
mères, aussi n'y a-il point de chastiment pour faute 
aucune ; c'est pourquoy tout le monde y vit en liberté, 
et chacun faict comme il l'entend, et les pères et 
mères, faute de chastier leurs enfans, sont souvent 
contraincts souffrir d'estre iniuriez d'eux, et par-fois 

battus et esuentez au nez. Chose trop indigne et qui 
ne sent rien moins que la beste brute ; le mauuais 
exemple, et la mauuaise nourriture, sans chastiment 
et correction, est cause de tout ce desordre. 




Il De l'exercice des jeunes garçons et jeunes filles, 174 

Chapitre XIII. 

'exercice ordinaire et journalier des jeunes 

garçons, n'est autre qu'à tirer de l'arc, à 

|{ darder la flesche, qu'ils font bondir et 

glisser droict quelque peu par-dessus le 

paué : jouer auec des bastons courbez, qu'ils font 
couler par-dessus la neige, et crosser vne balle de 
bois léger, comme Ton faict en nos quartiers, ap- 
prendre à ietter la fourchette auec quoy ils har- 
ponnent le poisson, et s'addonnent à autres petits 
jeus et exercices, puis se trouuer à la Cabane aux 
heures des repas, ou bien quand ils ont faim. Que si 
vne mère prie son fils d'aller à l'eau, au bois, ou de 
faire quelqu'autre semblable seruice de mesnage, il 
lui respond que c'est vn ouurage de fille, et n'en faict 
rien : que si par-fois nous obtenions d'eux sem- 
blables seruices, c'estoit à condition qu'ils auroient 
tousiours entrée en nostre Cabane, ou pour quelque 
espingle, plu- |1 me, ou autre petite chose à séparer, 175 

dequoy ils estoient fort-contens, et nous aussi, pour 
ces petits et menus seruices que nous en receuions. 

Il y en auait pourtant de malicieux, qui se don- 
noient le plaisir de couper la corde où suspendoit 
nostre porte en l'air, à la mode du pays, pour la faire 
tomber quand on Touuriroit, et puis après le nioyent 
absolument, ou prenoient la fuite, aussi n'auoûent- 
ils iamais leurs fautes et malices ( pour estre grands 
menteurs) qu'en lieu où ils n'en craignent aucun 
blasme ou reproche : car bien qu'ils soient Saunages 
et incorrigibles, si sont-ils fort superbes et cupides 
d'honneur et ne veulent pas estre estimez malicieux 
ou meschans, quoy qu'ils le soient. 

Nous auions commencé à leur apprendre et ensei- 
gner les lettres, mais comme ils sont libertins, et ne 
demandent qu'à ioûer et se donner du bon temps, 
comme i'ay dict, ils oublioient en trois iours, ce que 
nous leur auions appris en quatre, faute de conti- 
nuer, et nous venir retrouuer aux heures que nous 
leur auions ordonnées, et pour nous dire qu'ils 
176 auoient esté empeschez à ioQer,ils en estoient | quit- 
tes; aussi n*estoitil pas encore à propos de les ru- 
doyer ny reprendre autrement que doucement, et 
par vne manière affable les admonester de bien ap- 
prendre une science qui leur deuoit tant profiter et 
apporter du contentement le temps à venir. 

De mesme que les petits garçons ont leur exercice 
particulier, et apprennent à tirer de l'arc les vns auec 
les autres, si tost qu'ils commencent à marcher, on 
met aussi vn petit baston entre les mains des petites' 
fillettes, en mesme temps qu'elles commencent de 
mettre vn pied deuant l'aiître, pour les stiler et ap- 

prendre de bonne heure à piler le bled, et estans 
grandelettes elles iotient aussi à diuers petits ieus 
auec leurs compagnes, et parmy ces petits esbats on 
les dresse encore doucement à de petits et menus 
seruices du mesnage, et aussi quelquefois au mal 
qu'elles voyent deuant leurs yeux, qui faict qu'estans 
grandes elles ne valent rien, pour la pluspart, et sont 
pires (peu exceptées) que les garçons mesmes, se 
vantans souent du mal qui les deuroit faire rougir; 
et c'est à qui fera plus d'amoureux, et si la mère n'en 
trouue pour soy, elle offre || librement sa fille, et sa 177 
fille s'offre d'tlle-mesme, et le mary offre aussi au- 
cunes fois sa femme, si elle veut, pour quelque petit 
présent et bagatelle, et y a des Maquereaux et mes- 
chans dans les bourgs et villages, qui ne s'addonnent 
à autre exercice qu'à présenter et conduire de ces 
bestes aux hommes qui en veulent, le loue nostre 
Seigneur de ce qu'elles prenoient d'assez bonne part 
nos réprimandes, et qu'à la fin elles commençoient à 
auoir de la retenue, et quelque honte de leur disso- 
lution, n'osans plus, que fort rarement, vser de leurs 
impertinentes paroles en nostre présence, et admi- 
roient, en approuuant l'honnesteté que leur disions 
estre aux filles de France, ce qui nous donnoit espé- 
rance d'vn grand amendement, et changem.ent de 
leur vie dans peu de temps : si les François qui es- 
toient montez auec nous (pour la pluspart) ne leur 
eussent dit le contraire, pour pouuoir tousiours iouyr 
à cœur saoul, comme bestes brutes, de leurs char- 
nelles voluptez, ausquelles ils se veautroient, iusques 
à auoir en plusieurs lieux des haras de garces, telle- 
ment que ceux qui nous deuaient seconder à l'ins- 

I 

lyStruction et bon exemple de ce peuple J| estoient 
ceux-là mesme qui alloient destruisans et empeschans 
le bien que nous establissions au salut de ces peu- 
ples, et à Paduancement de la gloire de Dieu. Il y 
en auoit neantmoins quelques-vns de bons, honnes- 
tes et bien viuans, desquels nous estions fort contens 
et bien édifiez; comme au contraire nous estions 
scandalisez de ces autres brutaux, athées et charnels, 
qui empeschoient la conuersion et amendement de 
ce pauure peuple. 

L'vn de nos François ayant esté à la traicte en 
vne Nation du costé du Nord, tirant à la mine de 
Cuiure, enuiron cent lieues de nous : il nous dit à 
son retour y auoir veu plusieurs filles, ausquelles on 
auoit couppé le bout du nés, selon la coustume de 
leur pays (bien opposite et contraire à celle de nos 
Hurons) pour auoir fait bresche à leur honneur, et 
nous asseura aussi qu'il auoit veu ces Sauuages faire 
quelque forme de prière, auant que prendre leur re- 
pas : ce qui donna au Père Nicolas et à moy vne 
grande enuie d'y aller, si la nécessité ne nous eust 
contraincts de retourner en la Prouince de Canada, 
et de là en France. 

Il De la forme, couleur et stature des Saunages^ et comme ils ne 179 

portent point de barbe. 

Chapitre XIV. 

lOVTES les Nations et les peuples Améri- 
cains que nous auons veus en nostre voyage, 
sont tous de couleur bazanée (excepté les 
dents qu'ils ont merueilleusement blanches) 
non qu'ils naissent tels -: car ils sont de mesme nature 
que nous ; mais c'est à cause de la nudité, de l'ar- 
deur du soleil qui leur donne à nud sur le dos, et 
qu'ils s'engraissent et oignent assez souuent le corps 
d'huile ou de graisse, auec des peintures de diuerses 
couleurs qu'ils y appliquent et meslent, pour sem- 
bler plus beaux. 

Ils sont tous généralement bien formez et propor- 
tionnez de leur corps, et sans difformité aucune, et 
peux dire auec vérité, y auoir veu d'aussi beaux en- 
fans Il qu'il y en sçauroit auoir en France. Il n'y a 180 
pas mesme de ces gros ventrus, pleins d'humeurs et 
de graisses, que nous auons par-deçà ; car ils ne sont 
ny trop gras, ny trop maigres, et c'est ce qui les 
maintient en santé^ et exempts de beaucoup de ma- 
ladies ausquelles nous sommes suiets : car au dire 
d'Aristote, il n'y a rien qui conserue mieux la santé 
de l'homme que la sobriété, et entre tant de Nations 
et de monde que i*y ay rencontré, ie n'y ay iamais 
veu ny aperceu qu'vn borgne, qui estoit des Hon- 
queronons, et vn bon vieillard Huron, qui pourestre 

tombé du haut d'vne Cabane en bas, s'estoit faict 
boiteux. 

Il ne s'y voit non plus aucun rousseau, ny blond 
de cheuueux, mais les ont tous noirs (excepté quel- 
ques-vns qui les ont chastaignez) qu'ils nourrissent 
et souffrent seulement à la teste, et non en aucune 
autre partie du corps, et en ostent mesme tous la 
cause productiue, ayans la barbe tellement en hor- 
reur, que pensans parfois nous faire iniure, nous ap- 
pelloient Sascoinronte, qui est à dire barbu, tu es vn 
barbu : aussi croyent-ils qu'elle rend les personnes 
i8i plus laides, et amoindrit leur || esprit. Et, à ce pro- 
pos, ie diray qu'vn iour vn Sauuage voyant vn Fran- 
çois auec sa barbe, se retournant vers ses compagnons 
leur dict, comme par admiration et estonnement : 
que voylà vn homme laid! est-il possible qu'aucune 
femme voulust regarder de bon œil vn tel homme, 
et luy-mesme estoit vn des plus laids Saunages de 
son pays; c'est pourquoy il auoit fort bonne grâce de 
mespriser ce barbu 1 

Que si ces peuples ne portent point de barbe, il 
n'y a de quoy s'esmerueiller, puisque les anciens 
Romains mesmes, estimans que cela leur seruoit 
d'empeschement, n'en ont point porté iusques à 
l'Empereur Adrien, qui premier a commencé à por- 
ter barbe. Ce qu'ils reputoient tellement à honneur, 
qu'vn homme accusé de quelque crime n'auoit point 
ce priuilege de faire raser son poil, comme se peut 
recueillir par le tesmoignage d'Aulus Gellius, parlant 
de Scipion, fils de Paul, et par les anciennes Mé- 
dailles des Romains et Gaulois, que nous voyons en- 
core à présent. 

Nos François auoient donné à entendre aux Sau- 
uagesses, que les femmes de || France auoient de la 182 
barbe au menton, et leur auoient encore persuadé 
tout plein d'autres choses, que par honnesteté ie 
n'escris point icy, de sorte qu'elles estoient fort desi - 
reuses d'en voir ; mais nos Hurons ayans veu Mada- 
moiselle Champlain en Canada, ils furent détrompez, 
et recogneurent qu'en effet on leur en auôit donné à 
garder. De ces particularitez on peut inférer que nos 
Saunages ne sont point velus, comme quelques-vns 
pourroient penser. Cela appartient aux habitans des 
Isles Gorgades, d'oîi le Capitaine Hanno Carthagi- 
nois, rapporta deux peaux de femmes toutes velues, 
lesquelles il mit au Temple de lurio par grande sin- 
gularité, et me semble encor' auoirotiy dire à vne 
personne digne de foy, d'en auoir veu vne à Paris 
toute semblable, qu'on y auoit apportée par grande 
rareté : et de là vient la croyance que plusieurs ont, 
que tous les Saunages sont velus, bien qu'il ne soit 
pas ainsi, et que très-rarement en trouue-t-on qui le 
soient. 

Il arriua au Truchement des Epîcerinys, qu'après 
auoir passé deux ans parmy eux, et que pensans le 
congratuler ils luy dirent : Et bien, maintenant que 
tu com-|| mences à bien parler nostre langue, si tu i83 
n'auois point de barbe, tu aurois desia presque au- 
tant d'esprit qu'vne telle Nation, luy en nommant 
vne qu'ils estimoient aiioir beaucoup moins d'esprit 
qu'eux, et les François auoir encor' moins d'esprit 
que cette Nation-là, tellement que ces bonnes gens- 
là nous estiment de fort petit esprit, en comparaison 
d'eux : aussi à tout bout de champ, et pour la moin- 

dre chose ils vous disent , Téondion, ou Tescaondion, 
c'est à dire, tu n'as point d'esprit; Àtache, mal-basty. 
A nous autres Religieux ils nous en disoient autant 
au commencement ; mais à la fin ils nous eurent en 
meilleure estime , et nous disoient au contraire : 
Cachia otindion^ vous auez grandement d'esprit : 
Hoùandate danstan téhondioriy et les Hurons n'en ont 
point ; Arondiuhanney ou Ahondiuoy issUy vous estes gens 
qui cognoissez les choses d'en-haut et surnaturelles, 
et n'auoient cette opinion ny croyance des autres 
François, en comparaison desquels ils estimoient 
leurs enfans plus sages et de meilleur esprit, tant ils 
ont bonne opinion d'eux-mesmes , et peu d'estime 
d'autruy. 



184 II Humeur des Sauuages, et comme Us ont recours aux DeuinSy 

pour recouurer les choses desrobées. 

Chapitre XV. 

NT RE toutes ces Nations il n'y en a au- 
cune qui ne diffère en quelque chose, soit 
pour la façon de se gouuerner et entrete- 
nir, ou pour se vestir et accommoder de 
leurs parures, chacune Nation se croyant la plus 
sage et mieux aduisée dt toutes (car la voye du. fol 
est tousiours droicte deuant ses yeux dict le Sage). 
Et pour dire ce qu'il me semble de quelques-vns, et 
lesquels sont les plus heureux ou misérables, ie tiens 

les Hurons, et autres peuples Sédentaires, comme la 
Noblesse : les Nations Algoumequines pour les 
Bourgeois, et les autres Saunages de deçà comme 
Montagnets et Canadiens, les villageois et panures 
du pays : et de faict, ils sont les plus panures et né- 
cessiteux de tous, car encore || que tous les Saunages i85 
soient misérables, en tant qu'ils sont priuez de la 
cognoissance de Dieu, si ne sont-ils pas tousiours 
également misérables en la iouyssance des biens de 
cette vie, et en l'entretien et embellissement de ce 
corps misérable, pour lequel seul ils trauaillent et se 
peinent, et nullement pour l'ame, ny pour le salut. 

Tous les Saunages en gênerai, on l'esprit et l'en- 
tendement assez bon, et ne sont point si grossiers et 
si lourdauds que nous nous imaginons en France. Ils 
sont d'vne humeur assez ioyeuse et contente, toutes- 
fois ils sont vn peu saturniens, ils parlent fort posé- 
ment, conrnie se voulans bien faire entendre, et s'ar- 
restent aussi-tost en songeans vn grande espace de 
temps, puis reprennent leur parole, et cette modestie 
est cause qu'ils appellent nos François femmes, lors 
que trop précipitez et boûillans en leurs actions, ils 
parlent tous à la fois, et s'interrompent l'vn l'autre. 
Ils craignent le des-honneur et le reproche, et sont 
excitez à bien faire par l'honneur; d'autant qu'en- 
tr'eux celuy est tousiours honoré, et s'acquiert du 
renom, qui a faict quelque bel exploict. 

Il Pour la libéralité, nos Saunages sont louables en i86 
l'exercice de cette vertu, selon leur pauureté : car 
quand ils se visitent les vns les autres, ils se font des 
présents mutuels : et pour monstrer leur galantise, 
ils ne marchandent point volontiers, et $e contentent 



— i3o — 

de ce qu'on leur baille honnestement et raisonnable- 
ment) mesprisans et blasmans les façons de faire de 
nos Marchands qui barguignent vne heure pour 
marchander vne peau de Castor : ils ont aussi la 
mansuétude et clémence en la victoire enuers les 
femmes et petits enfans de leurs ennemis, ausquels 
ils saunent la vie, bien qu'ils demeurent leurs pri- 
sonniers pour seruir. 

Ce n'est pas à dire pourtant qu'ils n'ayent de l'im- 
perfection : car tout homme y est suiet, et à plus 
forte raison celuy qui est priué de la cognoissance 
d'vn Dieu et de la lumière de la foy, comme sont nos 
Saunages : car si on nient à parler de l'honnesteté et 
de la ciuilité, il n'y a de quoy les lolier, puis qu^'ils 
n'en pratiquent aucun traict, que ce que la simple 
Nature leur dicte et enseigne. Ils n'vsent d'aucun 
compliment parmy-eux , et sont fort-mal propres et 
187 mal nets en î'apprest de leurs || viandes. S'ils ont les 
mains sales il les essuyent à leurs cheuueux, ou aux 
poils de leurs chiens, et ne les lauent iamàis, si elles 
ne sont extrêmement sales : et ce qui est encore plus 
impertinent, ils ne font aucune difficulté de pousser 
dehors les mauuais vents de l'estomach parmy les re- 
pas, et en présence de tous. Ils sont aussi grande- 
ment addonnez à la vengeance et au mensonge, ils 
promettent aussi assez, mais ils tiennent peu : car 
pour auoir quelque chose de vous, ils sçauent bien 
flatter et promettre, et desrobent encore mieux, si ce 
sont Hurons, ou autres peuples Sédentaires, enuers 
les estrangers, c'est pourquoy il s'en faut donner de 
garde, et ne s'y fier qu'à bonnes enseignes, si on n'y 
veut estre trompé. 

Mais si vn Huron a esté luy-mesme desrobé, et 
désire recouurer ce qu'il a perdu, il a recours à Loki 
ou Magicien, pour par le moyen de son sort auoir 
cognoissance de la chose perdue. On le faict donc ve- 
nir à la Cabane, là où après auoir ordonné des festins, 
il faict et pratique ses magies, pour descouurir et 
sçauoir qui a esté le voleur et larron, ce qu'il faict 
indubitablement , à ce qu'ils disent , si celuy qui a 
]! faict le larcin est alors présent dans la mesme Ca- i88 
bane, et non s'il est absent. C'est pourquoy le Fran • 
çois qui auoit pris des Rassades au bourg de To nchain^ 
s'enfjiten haste en nostre Cabane, quand il vitariiuer 
Loki dans son log's, pour le suiet de son larcin, sans 
que nous ayons sceu, que quelques iours après, qu'il 
s'estoit ainsi venu réfugier chez-nous pour vn si 
mauuais acte que celui-là. 

Pour ce qui est des Canadiens et Montagnets, ils 
ne sont point larrons (au moins ne l'auons-nous pas 
encore apperceu en nostre endroict) et les filles y 
sont pudiques et sages, tant en leurs paroles qu'en 
leurs actions, bien qu'il s'y en pourroit peut-estre 
trouuer entr'elles qui le seroient moins. Mais les Sau- 
uages les plus honnestes et mieux appris que i'aye 
recogneu en vne si grande estenduë de pays, sont, à 
mon aduis, ceux de la Baye et contrée de Miskou, 
parlant en gênerai ; car, en toute Nation, il y en a de 
particuliers qui surpassent en bonté et honnesteté, 
et les autres qui excédent en malice. l'y vis le Sau- 
nage, du bon Père Sebastien Recollet, Aquitanois, 
qui mourut de faim, auec plusieurs Sauua- || ges, 189 
vers sainct lean, et la Baye de Miscou, pendant vn 
hyuer que nous demeurions aux Hurons, enuiron 

quatre cens lieues esloîgnez de luy : mais il ne sen- 
toit nullement son Sauuage en ses mœurs et façons 
de faire ; ains son homme sage, graue, doux et bien 
appris, n'approuuant nullement la légèreté et in- 
constance qu'il voyoit en plusieurs de nos hommes, 
lesquels il reprenoit doucement en son silence et en 
sa retenue, aussi estoit-il vn des principaux Capitaines 
et chefs du pays. 



Des cheueux et ornemens du corps. 
Chapitre XVI. 




ES Canadiens et Montagnets, tant hommes 
que iemmes, portent tous longue cheue- 
lure, qui leur tombe et bat sur les espau- 
les, et à costé de la face, sans estre notiez 
ni attachez, et n'en couppent qu'vn bien peu du de- 
uant, à cause que cela leur empescheroit de voir en 
190 courant. Les fem- 1| mes et filles Algoumequines my- 
partissent leur longue cheuelure en trois : les deux 
parts leur pendent de costé et d'autre sur les oreilles 
et à costé des iouës ; et lautre partie est accommo- 
dée par derrière en tresse, en la forme d'vn marteau 
pendant, couché sur le dos. Mais les Huronnes et 
Petuneuses ne font qu'vne tresse de tous leurs che- 
ueux, qui leur bat de mesme sur le dos, liez et ac- 
commodez auec des lanières de peaux fort sales. Pour 

les hommes, ils portent deux grandes moustaches sur 
les oreilles, et quelques-vns n'en portent qu'vne, 
qu'ils tressent et cordelent assez souuent auec des 
plumes et autres bagatelles, le reste des cheueux est 
couppé court, ou bien par compartimens, couronnes 
cléricales, et en toute autre manière qu'il leur plaist : 
i'ai veu de certains vieillards, qui auoient desia, par 
manière de dire, vn pied dans la fosse, estre autant 
ou plus curieux de ses petites parures, et d'y accom- 
moder du duuet de plumes, et autres ornemens, que 
les plus ieunes d'entr'eux. Pour les Cheueux releuez, 
ils portent et entretiennent leur cheueux sur le front, 
fort droicts et releuez, plus que ne sont ceux de nos 
Dames || de par-deçà, couppez de mesure, allans tous- 191 
iours en diminuant de dessus le front au derrière 
de la teste. 

Generallement tous les Saunages, et particulière- 
ment les femmes et filles, sont grandement curieuses 
d'huiler leurs cheueux, et les hommes de peindre 
leur face et le reste du corps, lorsqu'ils doiuent as- 
sister à quelque festin, ou à des assemblées publi- 
ques : que s'ils ont des Matachias et Pourceleines ils 
ne les oublient point, non plus que les Rassades, 
Patinotres et autres bagatelles que les François leur 
traitent. Leurs Pourceleines sont diuersement enfi- 
lées, les vues en coliers, larges de trois ou quatre 
doigts, faicts comme une sangle de cheual qui en au- 
roit ses fisseles toutes couuertes et enfilées, et ces co- 
liers ont enuiron trois pieds et demy de tour, ou plus 
qu'elles mettent en quantité à leur col, selon leur 
moyen et richesse, puis d'autres enfilées comme nos 
Patinotres, attachées et pendues à leurs oreilles, et 

des chaisnes de grains gros comme noix, de lamesme 
Pourceleine qu^elles attachent sur les deux hanches, 
et viennent par deuant arrangées de haut en bas, par 
dessus les cuisses ou brayers qu'elles portent : et 

192 II enay veu d'autres qui en portoient encore des bras- 
selets aux bras, et de grandes plaques par deuant 
leur estomach, et d'autres par derrière, accommodez 
en rond, et comme vne carde à carder la laine, atta- 
chez à. leurs tresses de cheueux : quelqu'vnes d'en- 
tr'elles ont aussi des ceintures et autres parures, 
faictes de poil de porc-espic, teincts en rouge cra- 
moisy, et fort proprement tîssuës, puis les plumes 
et les peintures ne manquent point, et sont à la de- 
notion d'vn chacun. 

Pour les ieunes hommes, ils sont aussi curieux 
de s'accommoier et farder comme les filles : ils hui- 
lent leurs cheueux, y appliquent des plumes, et d'au- 
tres se font de petites fraises de duuet de plumes à 
Tentour du col : quelques-vns ont des fronteaux de 
peaux de serpens qui leur pendent par derrière, de 
la longueur de deux aulnes de France. Ils se pein- 
dent le corps et la face de diuerses couleurs; de noir, 
vert, rouge, violet, et en plusieurs autres façons; 
d'autres ont le corps et la face grauée en comparti- 
ments, auec des figures de serpens, lézards, escureux 
et autres animaux, et principalement ceux de la Na- 

193 tion du Petun, qui ont tous, près- || que, les corps 
ainsi figurez, ce qui les rend effroyables et hydeux à 
ceux qui n'y sont pas accoustumez : cela est picqué 
et faict de mesme, que sont faictes et grauuées dans 
la superficie de la chair, les Croix qu'ont au bras ceux 
qui reuiennent de Jérusalem, et c'est pour vn ^ia- 



— i35 — 

mais; mais on les accommode à diuerses reprises, 
pour ce que ces piqueures leur causent de grandes 
douleurs et en tombent souuent malades, jusques à 
en auoir là fièvre, et perdre Tappetit, et pour tout 
cela ils ne désistent point, et font continuer iusqu'à 
ce que tout soit acheué, et comme ils le désirent, sans 
tesmoigner aucune impatience ou dépit, dans Texcez 
de la douleur : et ce qui m'a plus faict admirer en 
cela, à esté de voir quelques femmes, mais peu, accom- 
modées de la mesme façon. l'ai aussi veu des Sau- 
uages d'vne autre Nation, qui auoient tous le milieu 
des narines percées, ausquelles pendoit vne assez 
grosse Patinotre bleue, qui leur tombait sur la lèvre 
d*en haut. 

Nos Saunages croyaient au commencement que 
nous portions nos Chappelets à la ceinture pour pa- 
rade, comme ils font leurs Pourceleines, mais sans 
comparai- || son ils faisoient fort-peu d'estat de nos 194 
Chappelets, disans qu'ils n'estoient que de bois, et 
que leur Pourceleine, qu'ils appellent Onocoiroîa^ es- 
toit de plus grande valeur. 

Ces Pourceleines sont des os de ces grandes co- 
quilles de mer, qu'on appelle Vignols, semblables à 
des limaçons, lesquels ils découpent en mille pièces, 
puis les polissent sur un graiz, les percent, et en font 
descoliers et brasselets, auec grand' peine et trauail, 
pour la dureté de ces os, qui sont toute autre chose 
que nostre yuoire, lequel ils n'estiment pas aussi à 
beaucoup prés de leur Pourceleine, qui est plus belle 
et blanche. Les Brasiliens en vsent aussi à se parer 
et attiffer comme eux. 

Tauois à mon Chappelet vne petite teste de mort 

en buys, de la grosseur dWne noix, assez bien faicte, 
beaucoup d'entr^eux la croyaient auoir esté dVn en- 
fant viuans, non que ie leur persuadasse : mais leur 
simplicité leur faisoit croire ainsi, comme aux fem- 
mes de me demander à emprunter mon capuce et 
manteau en temps de pluye, ou pour aller à quelque 
195 festin : mais elles me prioyent en vain, || comme il 
est aysé à croire. Pour nos Socquets ou Sandales, les 
Sauuag^s et Sauuagesses les ont presque tous voulu 
esprouuer et chausser, tant ils les admiroient et trou- 
uoient commodes, me disant après, Auiel^ Saracogna^ 
Gabriel, fais-moy des souliers; mais il n'y auoit point 
d'apparence, et estoit hors de mon pouuoir de hur 
satisfaire en cela, n'ayant le temps, l'industrie, ny les 
outils propres : et de plus, si l'eusse vne fois com- 
mencé de leur en faire, ils ne m'eussent donné au- 
cun relasche, ny temps de prier Dieu, et de croire 
qu'ils se fussent donné la peine d'apprendre, ils sont 
trop fainéants et paresseux : car ils ne font rien du 
tout, que par la force de la nécessité, et voudroient 
qu'on leur donnast les choses toutes faictes, sans auoir 
la peine d'y aider seulement du bout du doigt; comme 
nos Canadiens, qui ayment mieux se laisser mourir 
de faim, que de se donner la peine decultiuer la terre, 
pour auoir du pain au temps de la nécessité. 

De leurs conseils et guerres. 1 96 



Chapitre XVII. 

LiNE, en vne Epistre qu'il escrit à Fabate, 
dict que Pyrrhe, Roy des Epirotes, de- 
manda à vn Philosophe qu'il mesnoit auec 
luy, quelle estoit la meilleure Cité du 
' monde. Le Philosophe respondit, la meilleure Cité 
du monde, c'est Maserde, vn lieu de deux cens feux 
en Achaye, pour ce que tous les murs sont de pierres 
noires, et tous ceux qui la gouuernent ont les testes 
blanches. Ce Philosophe n^a rien dit (en cela) de 
luy-mesme : car tous les anciens, après le Sage Sa- 
lomon, ont dit qu'aux vieillards se trouuoit la sa- 
gesse : et en effect, on voit souuent la ieunesse d'ans, 
estrè accompagnée de celle de l'esprit. 

Les Capitaines entre nos Sauuages, sont ordinai- 
rement plustost vieux que ieunes^ et viennent par 
succession, ainsi que la Royauté par deçà^ ce qui 
s'entend, si le || fils d'vn Capitaine ensuit la vertu du 197 
père; car autrement ils font comme aux vieux siècles, 
lors que premièrement ces peuples esleurent des 
Roys : mais ce Capitaine n'a point entr'eux autho- 
rité absolue, bien qu'on luy ait quelque respect, et 
conduisent le peuple plustost par prières, exhorta- 
tions, et par exemple, que par commandement. 

Le gouuernement qui est entr'eux est tel, que les 
anciens et principaux de la ville ou du bourg s'as- 
semblent en vn conseil auec le Capitaine, oCi ils de- 

cident et proposent tout ce qui est des afifaires de leur 
Republique, non par vn commandement absolu, 
comme i'ay dict; ains par supplications et remons- 
trances, et par la pluralité des voix qu'ils coUigent, 
auec de petits fétus de joncs. Il y auoit à Quieunonas- 
caran le grand Capitaine et chef de la Prouince des 
Ours, qu'ils appelloient Garihoùa andionxra^ pour le 
distinguer des ordinaires de guerre, qu'ils appellent 
Ganhoàa doutaguéîa, Iceluy grand Capitaine de Pro- 
uince auoit encore d'autres Capitaines sous luy, tant 
de guerre que de police, par tous les autres bourgs et 
villages de sa lurisdiction , lesquels en chose de 
198 II conséquence le mandoient et aduertissoientpour le 
bien du public, ou de la Prouince : et en nostre 
bourg, qui estoit le lieu de sa résidence ordinaire, il 
y auoit encore trois autres Capitaines, qui assistoient 
tousiours aux conseils auec les anciens du lieu, outre 
son Assesseur et Lieutenant, qui en son absence, ou 
quand il n'y pouuoit vacquer, faisoit les cris et pu- 
blications par la ville des choses nécessaires et or- 
données. Et ce Garihoùa andionxra n'auoit pas si petite 
estime de luy-mesme, qu'il ne se voulust dire frçre 
et cousin du Roy, et de mesme égalité, comme les 
deux doigts démonstratifs des mains qu'il nous 
monstroit ioints ensemble, en nous faisant cette ri- 
dicule et inepte comparaison. 

Or quand ils veulent tenir conseil, c'est ordinaire- 
ment dans la Cabane du Capitaine, chef et principal 
du lieu, sinon que pour quelque raison particulière 
il soit trouué autrement expédient. Le cry et la pu- 
blication du conseil ayant estéfaicts, on dispose dans 
la Cabane, ou au lieu ordonné, vn grand feu, à 

Pentour duquel s'assizent sur les nattes tous les 
Conseillers, en suite du grand Capitaine qui tient le 
premier rang, assis en tel endroict, que || de sa place 199 
il peut voir tous ses Conseillers et assistans en face. 
Les femmes, filles et ieunes hommes n*y assistent 
point, si ce n*est en vn conseil gênerai, où les ieunes 
hommes de vingt-cinq à trente ans peuuent assister, 
ce qu'ils cognoissent par vn cry particulier qui en 
est faict. Que si c'est vn conseil secret, ou pour ma- 
chiner quelque trahison ou surprise, en guerre, ils le 
tiennent seulement la nuict entre les principaux 
Conseillers, et n'en descouurent rien que la chose 
proiettée ne soit mise en effect, s'ils peuuent. 

Estans donc tous assemblez, et la Cabane fermée, 
ils font tous vne longue pose auant que de parler, 
pour ne se précipiter point, tenans cependant tous- 
iours leur Calumet en bouche , puis le Capitaine 
commence à haranguer en terme et parole hauts et 
intelligibles vn assez longtemps, sur la matière qu'ils 
ont à traiter en ce conseil : ayant finy son discours, 
ceux qui ont à dire quelque chose, les vns après les 
autres sans s'interrompre et en peu de mots, opinent 
et disent leurs raisons et aduis, qui sont par après, 
colligez auec des pailles ou petits ioncs, et là dessus 
est conclud ce qui est iugé expédient. 

Il Plus, ils font des assemblées générales, sçauoir20o 
des régions loingtaines, d'oti il vient chacun an vn 
Ambassadeur de chaque Prouince, au lieu destiné 
pour l'assemblée, où il se faict de grands festins et 
dances, et des presens mutuels qu'ils se font les vns 
les autres^ et parmy toutes ces caresses, ces resiouys- 
sances et ces accolades ils contractent amitié de nou- 

J 

ueau, et aduisent entr'eux du moyen de leur conser- 
uation, et par quelle manière ils pourront perdre et 
ruyner tous leurs ennemis communs : tout estant 
faicty et les conclusions prises, ils prennent congé, et 
chacun se retire en son quartier auec tout son train 
et équipage, qui est à la Lacedemonienne, vn à vn, 
deux à deux, trois à trois, ou gueres d'auantage. 

Quant aux guerres qu'ils entreprennent, ou pour 
aller dans le pays des ennemis, ce seront deux ou 
trois des anciens, ou vaillans Capitaines, qui entre- 
prendront cette conduite pour cette fois, et vont de 
village en village faire entendre leur volonté, don- 
nant des presens à ceux desdits villages, pour les 
induire et tirer d'eux de Tayde et du secours en leurs 
guerres, et par ainsi sont comme Généraux d'armées. 
201 II II en vint vn en nostre bourg, qui estoit vn grand 
vieillard, fort dispos, qui incitoit et encourageoit 
les ieunes hommes et les Capitaines de s'armer, et 
d'entreprendre la guerre contre la Nation des Aîti- 
uoïndarons ; mais nous l'en blasmasmes fort, et dissua- 
dasmes le peuple d'y entendre, pour le desastre et 
mal-heur ineuitable que cette guerre eustpeu apporter 
en nos quartiers, et à l'aduancement de la gloire de 
Dieu. 

Ces Capitaines ou Généraux d'armées ont le pou- 
uoir, non seulement de designer les lieux, de donner 
quartier, et de ranger les bataillons; mais aussi de 
disposer des prisonniers en guerre, et de toute autre 
chose de plus grande conséquence : il est vray qu'ils 
ne sont pas tousiours bien obeys de leurs soldats, en 
tant qu'eux-mesmes manquent souuent dans la 
bonne conduite, et celuy qui conduit mal, est sou- 

uent mal suîuy. Car la fidèle obeyssance des suiects 
dépend de la suffisance de bien commander, du bon 
Prince, disoit Theopompus Roy de Sparte. 

Pendant que nous estions là, le temps d'aller en 
guerre arriuant, vn ieune homme de nostre bourg, 
désireux d'honneur, || voulut luy seul, faire le festin 202 
de guerre, et deffrayer tous ses compagnons au iour 
de l'assemblée générale, ce qui luy fut de grand coust 
et despence, aussi en fut-il grandement loué et es- 
timé : car le festin estoit de six grandes chaudières, 
auec quantité de grands poissons boucanez, sans les 
farines et les huiles pour les graisser. 

On les mit sur le feu auant iour, en l'vne des plus 
grandes Cabanes du lieu , puis le conseil estant 
acheué, et les resolutions de guerre prises, ils entrè- 
rent tous au festin, commencèrent à festiner, et 
firent les mesmes exercices militaires, les vns après 
les autres, comme ils ont accoustumé, pendant le 
festin, et après auoir vuidé les chaudières, et les 
complimens et remerciemens rendus, ils partirent, 
et s'en allèrent au rendez- vous sur la frontière, pour 
entrer es terres ennemies, sur lesquelles ils prindrent 
enuiron soixante de leurs ennemis, la pluspart des- 
quels furent tuez sur les lieux, et les autre amenez 
en vie, et faits mourir aux Hurons, puis mangez en 
festin. 

Leurs guerres ne sont proprement que des sur- 
prises et déceptions ; car tous les {| ans au renouueau, 2o3 
et pendant tout Testé, cinq ou six cens ieunes hom- 
mes Hurons, ou plus, s'en vont s'espandre dans vne 
contrée des V roquois, se départent cinq ou six en vn 
endroict, cinq ou six en vn autre et autant en vn 

autre, et se couchent sur le ventre par les champs et 
forests, et à costé des grands chemins et sentiers, et 
la nuict venue ils rodent par tout, et entrent iusques 
dans les bourgs et villages, pour tascher d'atraper 
quelqu'vn, soit homme, femme ou enfant, et s'ils en 
prennent en vie^ les emmènent en leur pays pour 
les faire mourir à petit feu, sinon après leur auoir 
donné vn coup de massue, ou tué à coups de flesches, 
ils en emportent la teste ; que s'ils en estoient trop 
chargez, ils se contentent d'en emporter la peau auec 
sa cheuelure, qu'ils appellent Onontsira, les passent et 
les serrent pour en faire des trophées, et mettre en 
temps de guerre sur les pallissades ou murailles de 
leur ville, attachées au bout d'vne longue perche. 

Quand ils vont ainsi en guerre et en pays d'enne- 
mis, pour leur viure ordinaire ils portent quant-et- 
eux, chacun derrière son dos , vn sac plein de farine 
204 de bled || rosty et grillé dans les cendres, qu'ils man- 
gent crue, et sans estre trempée, ou bien destrempée 
auec vn peu d'eau chaude ou froide, et n'ont par ce 
moyen à faire de feu pour apprester leur manger, 
quoy qu'ils en fassent par-fois la nuict au fond des 
bois pour n'estre apperceus, et font durer cette farine 
iusqu'à leur retour, qui est enuiron de six semaines 
ou deux mois de temps : car après ils viennent se 
rafraischir au pays, finissent la guerre pour ce coup, 
ou s'y en retournent encore auec d'autres prouisions. 
Que si les Chrestiens vsoient de telle sobriété, ils 
pourroient entretenir de très -puissantes armées 
auec peu de fraiz, et faire la guerre aux ennemis 
de l'Église, et du nom Chrestien, sans la foule du 
peuple, ny la ruyne du pays, et Dieu n'y seroit point 

tant ofiencé, comme il est grandement, par la plus- 
part de nos soldats , qui semblent plustost (chez le 
bon homme) gens sans Dieu, que Chrestîens naiz 
pour le Ciel. Ces panures Saunages (à nostre confu- 
sion) se comportent ainsi modestement en guerre, 
sans incommoder personne, et s'entretiennent de 
leur propre et particulier moyen, sans autre gage ou 
espérance de recompense, que || de l'honneur et 2o5 
louange qu'ils estiment plus que tout l'or du monde. 
Il seroit aussi bien à désirer que l'on semast de ce 
bled d'Inde par toutes les Prouinces de la France, 
pour l'entretien et nourriture des panures qui y sont 
en abondance : car auec vn peu de ce bled ils se pour- 
roient aussi facilement nourrir et entretenir que les 
Saunages, qui sont de mesme nature que nous, et 
par ainsi ils ne souffriroient de disette, et ne seroient 
non plus contrains de courir mendians par les villes, 
bourgs et villages, comme ils font iournellement 
pource qu'outre que ce bled liourrist et rassasie gran- 
dement , il porte presque toute sa sauce quant-et- 
soy, sans qu'il y soit besoin de viande, poisson, 
beurre, sel ou espice, si on ne veut. 

Pour leurs armes, ils ont la Massue et l'Arc, auec 
la Flesche empennée de plumes d'Aigles, comme les 
meilleures de toutes, et à faute d'i celles ils en pren- 
nent d'autres. Ils y appliquent aussi fort proprement 
des pierres trenchantes collées au bois, auec vne 
colle de poisson tres-forte, et de ces Flesches i!s en 
emplissent leur Carquois, qui est faict d'vne peau de 
chien passée, qu'ils portent en escharpe. Ils por- || tent 206 
aussi de certaines armures et cuirasses, qu'ils appel- 
ent Aqaientory sur leur dos, et contre les jambes, et 

autres parties du corps, pour se pouuoir défendre des 
coups de Flesches : car elles sont faîctes à l'espreuue 
de ces pierres aiguës; et non toutefois de nos fers de 
Kebec, quand la Flesche qui en est accommodée sort 
d'vn bras roide et puissant, comme est celuy d'vn 
Saunage : ces cuirasses sont faictes auec des baguettes 
blanches, coupées de mesure, et serrées Pvne contre 
l'autre, tissuës et entrelassées de cordelettes, fort du- 
rement et proprement^ puis la rondache ou pauois , 
et l'enseigne ou drappeau, qui est (pour le moins 
ceux que i'ay veus) vn morceau d'escorce rond, sur 
lequel les armoiries de leur ville ou prouince sont 
dépeintes et attachées au bout d'une longue baguette, 
comme vne Cornette de caualerie. Nostre Chasuble 
à dire la saincte Messe^ leur agreoit fort, et Teussent 
bien désiré traiter de nous, pour le porter en guerre 
en guise d'enseigne, ou pour mettre au haut de leurs 
murailles, attachée à vne longue perche, afin d'es- 
pouuenter leurs ennemis, disoient-ils. 
207 Les Saunages de Tlsle l'eussent encore 1 1 bien voulu 
traiter au Cap de Massacre, ayans desia à cet effect, 
amassé sur le commun , enuiron quatre-vingts Cas- 
tors : car ils le trouuoient non seulement très-beau, 
pour estre d'vn excellent Damas incarnat, enrichy 
d'vn passement d'or (digne présent de la Reyne), mais 
aussi pour la croyance qu'ils auoient qu'il leur cau- 
seroit du bon-heur et de la prospérité en toutes leurs 
entreprises et machines de guerre. 

Comme Ton a de coustume sur mer, pour signe de 
guerre, ou de chastiment, mettre dehors en euidence 
le Pauillon rouge : Aussi nos Saunages, non seule- 
ment es iours solennels et de resiouyssance , mais 

principalement quand ils vont à la guerre, ils portent 
pour la plus-part à Tentour de la teste de certains 
pennaches en couronnes, et d'autres en moustaches, 
faicts de longs poils d'Eslan, peints en rouge comme 
escarlatte, et collez, ou autrement attachez à vne 
bande de cuir large de trois doigts. Depuis que nos 
François ont porté des lames d'espées en Canada, les 
Montagnets et Canadiens s'en seruent, tant à la chasse 
de l'Eslan, qu'aux guerres contre leurs ennemis, 
qu'ils sça-||uent droictement et roidement darder, 208 
emmanchées en de longs bois, comme demyes- 
picques. 

Quand la guerre est déclarée en vn pays on destruit 
tous les bourgs, hameaux, villes et villages frontières, 
incapables d'arrester Tennemy, sinon on les fortifie, 
et chacun se range dans les villes et lieux fortifiez de 
sa lurisdiction , où ils bastissent de nouuelles Ca- 
banes pour leur demeure, à ce aydés par les habitans 
du lieu. Les Capitaines assistés de leurs Conseillers, 
trauai lient continuellement à ce qui est de lepr con- 
seruation, regardent s'il y a rien à adiouster à leurs 
fortifications pour s'y employer, font balayer et net- 
toyer les suyes et araignées de toutes les Cabanes, de- 
peur du feu que Pennemy y pourroit ietter par cer- 
tains artifices qu'ils ont appris de ie ne sçay quelle 
autre Nation que l'on m'a autresfois nommée. Ils 
font porter sur les guérites des pierres et de l'eau pour 
s'en seruir dans l'occasion. Plusieurs font des trous , 
dans lesquels ils enferment ce qu'ils ont de meilleur, 
et peur de surprise les Capitaines enuoyent des sol- 
dats pour descouurir l'ennemy, pendant qu'ils encou- 
ragent les autres de faire des armes, || de se tenir 209 

prestSy et d'enfler leur courage, pour vaillamment et 
généreusement combattre, résister et se deffendre, si 
l'ennemy vient à paroistre. Le.mesme ordre s*6b- 
serue en toutes les autres villes et bourgs, iusqu'à ce 
qu'ils voyent lennemy s'estre attaché à quelques-vns, 
et alors la nuict à petit bruit vne quantité de soldats 
de toutes les villes voysines, s'il n'y a nécessité d'vne 
plus grande armée, vont au secours, et s'enferment 
au dedans de celle qui est assiégée, la deffendent, font 
des sorties, dressent des embusches, s'attachent aux 
escarmouches, et combattent de toute leur puissance, 
pour le salut de la patrie, surmonter l'ennemy, et le 
deffaire du tout s'ils pcuuent. 

Pendant que nous estions à Quieunonascaran, 
nous vismes faire toutes les diligences susdites, tant 
en la fortification des places, apprests des armes, as- 
semblées des gens de guerre, prouision de viures, 
qu'en toute autre chose nécessaire pour soustenir 
vne grande guerre qui leur alloit tomber sur les bras 
de la p^rt des Neutres, si le bon Dieu n'eust diuerty 
cet orage, et empesché ce mal-heur qui alloit mena- 
210 çant nostrebourg d'vn premier || choc, et pout n'y 
estre pas pris des premiers, toutes les nuicts nous bar 
ricadions nostre porte auec des grosses bùsches de 
bois de trauers, arrestées les vues sur les autres, par 
le moyen de deux paux fichez en terre. 

Or pour ce qu'vne telle guerre pouuoit grande- 
ment nuyre et empescher la conuersion et le salut de 
ce pauure peuple, et que les Neutres sont plus forts 
et en. plus grand nombre que nos Hurons, qui ne 
peuuent faire qu'enuiron deux mille hommes de 
guerre, ou quelque peu d'auantage, et les autres cinq 

à six mille combâttans, nous fismes nostre possible, 
et contribuasmes tout ce qui estoit de nostre pouuoir 
pour les mettre d'accord, et empescher que nos gens, 
desia tous prests de se mettre en campagne , n'entre- 
prissent (trop légèrement) vne guerre à l'encontre 
d'une nation plus puissante que la leur. A la fin, as- 
sistés de la grâce de nostre Seigneur /nous gaignas- 
mes quelque chose sur leur esprit : car approuuans 
nos raisons ils nous dirent qu'ils se tiendroient en 
paix, et que ce en quoy ils auoient auparauant fondé 
l'espérance de leur salut , estoit en nostre grand es- 
prit , et au secours que || quelques François (mal ad- 211 
uisez) leur auoient promis : Outre vne très-bonne in- 
uention qu'ils auoient conceuë en leur esprit , par le 
moyen de laquelle ils esperoient tirer un grand secours 
de la Nation de Feu , ennemis iurez des Neutres. L'in- 
uehtion estoit telle ; qu'au plustost ils s'efforceroient 
de prendre quelqu'vn de leurs ennemis, et que du 
sang de cet ennemy, ils en b^boûilleroient la face et 
tout le corps de trois ou quatre d'entr'eux , lesquels 
ainsi ensanglantez seroient par après enuoyez en Am- 
bassade à cette Nation dé Feu , pour obtenir d'eux 
quelque secours et assistance à l'encontre de si puis- 
sans ennemis, et que pour plus facilement les esmou- 
uoirà leur donner ce secours, ils leur montreroient 
leur face, et tout leur corps desia teinct et ensanglanté 
du sang propre de leurs ennemis communs. 

Puis que nous auons parlé de la Nation Neutre , 
contre lesquels nos Huronsont pensé entrer en guerre, 
ie vous diray aussi vn petit mot de leur pays. Il est à 
quatre ou cinq journées de nos Hurons tirant au Sud, 
au delà de la Nation des Quieunontateronons. Cette Pro- 

uince contient prez de cent lieues d^estenduê, où il se 
212 fait grande 1 1 quantité de très-bon petun, quMls traitent 
à leurs voysins. Ils assistent les Cheueuz Releuez 
contre la Nation de Feu , desquels ils sont ennemis 
mortels : mais entre les Yroquois et les nostres, auant 
cette esmeute, ils auoient paix, etdemeuroient neutres 
entre les deux , et chacune des deux Nations y estoit 
la bien venue, et n'osoient s'entre-dire ny faire aucun 
desplaisir, et mesmes y mangoient souuent ensemble, 
comme s'ils eussent esté amis; mais hors du pays 
s'ils se rencontroient , il n'y auoit plus d'amitié, 
et s'entre-faisoient cruellement la guerre, et la con- 
tinuent à toute outrance : l'on n'a sceu encor trou- 
uer moyen de les reconcilier et mettre en paix, leur 
inimitié estant de trop longue main enracinée, et fo- 
mentée entre les ieunes hommes de l'vne et l'autre 
Nation , qui ne demandent autre exercice que celuy 
des armes et de le guerre. 

Quand nos Hurons ont pris en guerre quelqu'vn 
de leurs ennemis, ils luy font une harangue des 
cruautez que luy et les siens exercent à leur endroict, 
et qu'au semblable il deuoit se résoudre d'en endu- 
2i3 rer autant, et luy commandent (s'il a du || courage 
assez) de chanter tout le long du chemin, ce qu'il faict; 
mais souvent avec un chant fort triste et lugubre, et 
ainsi l'emmènent en leur pays pour le faire mourir , 
et en attendant l'heure de sa mort, ils luy font conti- 
nuellement festin de ce qu'ils peuuent pour l'engrais- 
ser, et le rendre plus fort et robuste à supporter de 
plus griefs et longs tourmens , et non par charité et 
compassion, excepté aux femmes, filles et enfans, les- 
quels ils font rarement mourir; ains les conseruent et 

retiennent pour eux , ou pour en faire des presens à 
d'autres, qui en auroient auparavant perdu des leurs 
en guerre , et font estât de ces subrogez , autant que 
s'ils estoient de leurs propres enfans , lesquels estans 
paruenus en aage, vont aussi courageusement en guer- 
re contre leurs propres parens, et ceux de leur Nation, 
que s'ils estoient naiz ennemis de leur propre patrie, 
ce qui tesmoigne le peu d'amour des enfans enuers 
leurs parens, et qu'ils ne font estât que des bien-faicts 
presens, et non des passez, qui est vn signe de mau- 
uais naturel : et de cecy i'en ay veu l'expérience en 
plusieurs. Que s'ils ne peuuent emmener les femmes 
et enfans qu'ils || prennent sur les ennemis, ils les as- 214 
somment, et font mourir sur les lieux mesmes , et en 
emportent les testes ou la peau, auec la cheuelure, et 
encore s'est-il veu (mais peu souuent) qu'ayans ame- 
né de ces femmes et filles dans leur pays , ils en ont 
faict mourir quelques-vnes par les tourments , sans 
que les larmes de ce pauvre sexe, qu'il a pour toute def- 
fence, les ayent pu esmouuoir à compassion : car elles 
seules pleurent, et non les hommes, pour aucun tour- 
ment qu'on leur fasse endurer, depeur d'estre estimez 
eSeminez , et de peu de courage , bien qu'ils soient 
souvent contraincts deietter de hauts cris, que la force 
des tourments arrache du profond de leur estomach. 
Il est quelques-fois arrivé qu'aucuns de leurs enne- 
mis estans poursuyuisde prés, se sont neantmoins es- 
chappez : car pour amuser celuy qui les poursuit, et 
se donner du temps pour fuyr et le deuancer, ilsiettent 
leurs colliers de Pourceleines bien loin arrière d'eux, a* 
fin que si l'avarice commande à ses poursuyvans de 
les aller ramasser, ils peussenttousiours gaigner le de* 

uant, et se mettre en sauueté, ce qui a réussi à plu- 

21 5 sieurs : ieme persuade et crois || que c'est en partie 
pourquoy ils portent ordinairement tous leurs plus 
beaux colliers et matachias en guerre. 

Lorsqu'ils ioignent vn ennemy , et qu'ils n'ont qu'à 
mettre la main dessus , comme nous disons entre- 
nous : Rends-toy, eux disent Sakien , c'est-à-dire, as- 
sied-toy, ce qu'il faict, s'il n*ayme mieux se faire as- 
sommer sur la place, ou se deffendreiusqu'à la mort, 
ce qu'ils ne font pas souuent en ces extremitez, sous 
espérance de se sauner, et d'eschapper avec le temps 
par quelque ruze. Or comme il y a de Tambition àqui 
aura des prisonniers , cette mesme ambition ou l'en- 
uie est aussi cause quelques-fois que ces prisonniers se 
mettent en liberté et se saunent, comme l'exemple suy- 
uant le monstre. 

Deux ou trois Hurons se voulans attribuer chacun 
un prisonnier Yroquois , et ne se pouuans accorder, 
ils en firent iuge leur propre prisonnier, lequel bien 
aduisé se seruit de Toccasion et dit : Vn tel m'a pris, 
et suis son prisonnier, ce qu'il disoit contre la vérité 
et exprez , pour donner un iuste mescontentement à 
celuy de qui il estoit vray prisonnier : et de faict in- 

216 digne qu'vn autre auroit iniustement l'honneur || qui 
luy estoit deu , parla en secret la nuict suyuante 
au prisonnier, et luy dit : Tu t'es donné et adiugé à 
vn autre qu'à moy , qui t'auois pris , c'est pourquoy 
i'ayme mieux te donner liberté , qu'il aye l'honneur 
qui m'est deu, et ainsi le deslians le fit euader etfuyr 
secrettement. 

Arriuez que sont les prisonniers en leur ville ou 
village, ils leur font endurer plusieurs et diuers tour- 

mens, aux vns plus, et aux autres moins, selon qu'il 
leur plaist : et tous ces genres de tourments et de 
morts sont si cruels, qu'il ne se trouue rien de plus 
inhumain : car premièrement ils leur arrachent les 
ongles, et leur coupent les trois principaux doigts, 
qui servent à tirer de l'arc , et puis leur leuent ttute 
la peau de la teste avec la cheuelure, et après y met- 
tent du feu et des cendres chaudes, ou y font dégout- 
ter d'une certaine gomme fondue, ou bien se conten- 
tent de les faire marcher tous nuds de corps et des 
pieds, au trauers d'vn grand nombre de feux faicts 
exprez, d'vn bout à l'autre d'vne grande Cabane , oti 
tout le monde qui y est bordé des deux costez, tenans 
en main chacun vn tison allumé, luy en donnent des- 
sus le corps en passant, || puis après auec des fers 217 
chauds luy donnent encore de jartieres à Tentour des 
jambes, et auec des haches rouges ils luy frottent les 
cuisses du haut-en-bas, et ainsi peu à peu brusient 
ce pauure misérable : et pour luy augmenter ses tres- 
cuisantes douleurs, luyiettent par-fois de l'eau sur le 
dos, et luy mettent du feu sur les extremitez des doigts, 
et de sa partie naturelle , puis leur percent les bras 
prés des poignets , et auec des bastons en tirent les 
nerfs, et les arrachent à force, et nelespouuans auoir 
les couppent, ce qu'ils endurent auec vne constance 
incroyable, chantans cependant auec vn chant neant- 
moins fort triste et lugubre , comme i'ay dict, mille 
menaces contre ces Bourreaux et contre toute cette 
Nation, et estant prest de rendre l'ame, ils le mènent 
hors de la Cabane finir sa vie, sur un eschaufTaut 
dressé exprez, là où on lui couppe la teste, puis on luy 
ouure le ventre, et là tous les enfans se trouuent pour 

auoir quelque petit bout de boyau qu'ils pendent au 
bout dVne baguette , et le portent ainsi en triomphe 
par toute la ville ou village en signe de victoire. Le 

2 18 corps ainsi esuentré et accommodé, on le faict || cuire 
dans une grande chaudière, puis on le mange en fes- 
tin, auec liesse et resiouyssance, comme i'ay dict cy- 
deuant. 

Quand les Yroquois , ou autres ennemis , peuuent 
attrapper de nos gens , ils leur en font de mesme , et 
c'est à qui fera du pis à son ennemy : et tel va pour 
prendre, qui est souuent pris luy-mesme. Les Yro- 
quois ne viennent pas pour l'ordinaire guerroyer nos 
Hurons, que les fueiUes ne couurent les arbres, pour 
pouuoir plus facilement se cacher , et n*estre descou- 
verts quand ils veulent prendre quelqu'vn au despour- 
ueu : ce qu'ils font aysement, en tant qu'il y a quan- 
tité de bois dans le pays, et proche la pluspart des vil- 
lages : que s'ils nous eussent pris nous autres Reli- 
gieux, les mesmes tourments nous eussent esté appli- 
quez sinon que de plus ils nous eussent arraché la 
barbe la première, comme ils firent à Bruslé, le Tru- 
chement qu'ils pensoient faire mourir , et lequel fut 
miraculeusement deliuré par la vertu de VAgnus Dei , 
qu'il portoit pendu à son col : car comme ils luy pen- 
soient arracher, le tonnerre commença adonner auec 
tant de furies , d'esclairs et de bruits , qu'ils en creu- 

219 rent estre à leur dernière iournée, et || tous espouuen- 
tez le laissèrent aller, craignans eux-mesmes de périr, 
pour auoir voulu faire mourir ce Chrestien , et luy 
oster son Reliquaire. 

Il arriue aussi que ces prisonniers s'eschappent au- 
cunes^fois^ spécialement la nuict, au temps qu'on les 

faict promener par-dessus les feux ; car en courans sur 
ces cuisans et tres-rigoureux brasiers , de leurs pieds 
ils escartent et iettent les tisons, cendres et charbons 
par la Cabane , qui rendent après une telle obscurité 
de poudre et de fumée, qu'on ne s'entre-cognoist 
point: de sorte que tous sont contrainctsdegaignerla 
porte, et de sortir dehors, et luy aussi parmy la foule, 
et de là il prend l'essor, et s'en va : et s'il ne peut en- 
core pour lors, il se cache en quelque coin à l'escart , 
attendant l'occasion et l'opportunité de s'enfuyr, et de 
gaigner pays. l'en ay veu plusieurs ainsi échappez 
des mains de leurs ennemis , qui pour preuue nous 
faisoient voir les trois doigts principaux de la main 
droicte couppez. 

Il n'y a presque aucune Nation qui n'ait guerre et 
débat auec queiqu'autre, non en intention d'en pos- 
séder les terres et conquérir leur pays, ains seulement 
pour les II exterminer s'ils pouuoient, et pour se ven- 220 
ger de quelque petit tort ou desplaisir, qui n'est pas 
souuent grand chose; mais leur mauvais ordre , et le 
peu de police qui soufifre les mauuais Concitoyens 
impunis , est cause de tout ce mal : car si l'vn d'en- 
tr'eux aoffencé, tué ou blessé un autre de leur mesme 
Nation, il en est quitte pour vn présent, et n'y a point 
de chas timent corporel (pour ce qu'ils ne les ont point 
en vsage enuers ceux de leur Nation) si les parens du 
blessé ou decedé n'en prennent eux-mesmes la ven- 
geance, ce qui arriue peu souuent : car ils ne se font, 
que fort rarement tort les vns aux autres. Mais si l'of- 
tensé est d'vne autre Nation, alors il y a indubitable- 
ment guerre déclarée entre les deux Nations, si celle 
de l'homme coulpable ne se racheté par de grands 

presens, qu'elle tire et exige du peuple pour la partie 
offencée : et ainsi il arriue le plus souuent que par la 
faute d'vn seul, deux peuples entiers se font vne tres- 
cruelle guerre, et qu'ils sont tousiours dans vne con- 
tinuelle crainte d'estre surpris l'vn de l'autre, particu- 
lièrement sur les frontières, où les femmes mesmes ne 

221 peuuent cultiuer les terres et faire les || bleds qu'elles 
n'ayent tousiours auec elles vn homme ayant les ar- 
mes au poing, pour les conseruer et deffendre de quel- 
que mauuaise aduenuë. 

A ce propos des ofTences et querelles, et auant finir 
ce discours, pour monstrer qu'ils sçauent assez bien 
procéder en conseil , et vser de quelque manière de 
satisfaction enuers la partie plaignante et lezée, ie di- 
ray ce qui nous arriua vn iour sur ce suiet. Beau- 
coup de Sauuages nous estans venus voir en nostre 
Cabane ( selon leur coustume iournaliere ) vn d'en- 
tr'eux, sans aucun suiet, voulut donner d'vn gros bas- 
ton au Père loseph. le fus m'en plaindre au grand 
Capitaine, et luy remonstray , afin que la chose n'al- 
last plus auant, qu'il falloit nécessairement assembler 
vn conseil gênerai, et remonstier à ses gens, et parti- 
culièrement à tous les ieunes hommes , que nous ne 
leur faisions aucun tort ny desplaisir, et qu'ils ne de- 
uoient pas aussi nous en faire, puisque nous n'estions 
dans leur pays que pour leur propre bien et salut, 
et non pour aucune enuie de leurs Castors et Pelle- 
teries, comme ils ne pouuoient ignorer. Il fit donc as- 
sembler vn conseil gênerai auquel tous assistèrent 

222 II excepté celuy qui auoit voulu donner le coup : i'y fus 
aussi appelé , auec le Père Nicolas , pendant que le 
Père loseph gardoit nostre Cabane. 

Le grand Capitaine nous fist seoir auprès de luy , 
puis ayant imposé silence, il s'addressaà nous, et nous 
dit , en sorte que toute l'assemblée le pouuoit enten- 
dre : Mes Nepueux , à vostre prière et requeste i'ay 
faict assembler ce conseil gênerai , afin de vous estre 
faict droict sur les plaintes que vous m'auez propo- 
sées ; mais d'autant que ces gens-cy sont ignorans du 
fait, proposez vous mesme , et déclarez hautement en 
leur présence ce qui est de vos griefs , et en quoy et 
comment vous auez esté ofFencés, et sur ce ie feray et 
bastiray ma harangue, et puis nous vous ferons iusti- 
ce. Nous ne fusmes pas peu estonnés dés le commen- 
cement, de la prudence et sagesse de ce Capitaine, et 
comme il procéda en tout sagement, iusqu'à la fin de 
sa conclusion , qui fust fort à nostre contentement et 
édification. 

Nous proposasmes donc nos plaintes , et comme 
nous auionc quitté vn tres-bon pays, ettrauersé tant 
de mers et de terres, auec infinis dangers et mes-aises, 
pour II leur venir enseigner le chemin du Paradis , et 223 
retirer leurs âmes de la domination de Sathan , qui 
les entraisnoit tous après leur mort dans vne abysme 
de feu sousterrain, puis pour les rendre amis et com- 
me parens des François , et neantmoins qu'il y en 
auoit plusieurs d'entreux qui nous traictoient mal , 
et particulièrement vn tel (que ie nommay) qui a vou- 
lu tuer nostre frère loseph. Ayant finy, le Capitaine 
harangua vnlong temps sur ces plaintes, leur remon- 
strans le tort qu'on aurpit de nous offencer, puis que 
nous ne leur rendions aucun desplaisir, et qu'au con- 
traire nous leur procurions et desirions du bien , non 
seulement pour celte vie-j mais aussi pour l'aduenir. 

K 

Nous fusmes priez à la fin d'excuser la faute dVn par- 
ticulier, lequel nousdeuions tenir seul auec eux^ pour 
vn chien, a la faute duquel les autres ne trempoient 
point, et nous dirent pour exemple, que desia depuis 
peu, vn des leurs auoit griefuement blessé vn Algou- 
mequin , en ioûant auec luy, et qu'ils s'estoient ac- 
cordez sans guerre, par le moyen de quelque présent, 
et celuy-là seul tenu pour chien et meschant qui auoit 
924 faict le mal, et non les autres, i| qui sont bien marris 
de cet inconuenient. 

Ils nous firent aussi présent ,de quelques sacs de 
bled , que nous acceptasmes et fusmes au reste fes- 
toyez de toute la compagnie, auec mille prières d'ou- 
blier tous le passé, et demeurer bons amys comme au- 
paraïunt; et nous coniurerent encore fort instamment 
d'assister tous les iours à leurs festins et banquets, aus- 
quels ils nous feroient manger de bonnes Sagamités 
diuersement préparées, et que parce moyen nous nous 
entretiendrions mieux par ensemble dans une bonne 
intelligence de bons parens et bons amys , et que de 
vérité ils nous trouuoient assez pauurement accom- 
modez et nourris dans nostre Cabane, de laquelle ils 
eusent bien désiré nous retirer pour nous mettre 
mieux auec eux dans leur ville , où nous n'aurions 
autre soucy que de prier Dieu, les instruire^ et nous 
resiouyr honnestement par ensemble; et après les 
auoir remerciés, chacun prit congé, et se retira. 

Il De la croyance etfoy des Saunages ^ du Créateur^ et comme 22 5 
ils auoient recours à nos prières en leurs nécessitez. 

Chapitre XVIII. 



icERON a dict, parlant de la nature des 
Dieux, qu'il n'y agent si sauuage, si bru- 
tale ny si barbare, qui ne soit imbuë de 
quelque opinion d'iceux. Or comme il y a 
diuerses Nations et Prouinces barbares , aussi y a-il 
diuersité d'opinions et.de croyance, pour ce que cha- 
cune se forge vn Dieu à sa poste. Ceux qui habitent 
vers Miskou et le port Royal, croyent en vn certain 
esprit» qu'ils appellent Cudoùagni^ et disent qu'il parle 
souuent à eux, et leur dict le temps qu'il doit faire. 
Ils disent que quand il se courrouce contr'eux, il leur 
iette de la terre aux yeux. Ils croyent aussi quand ils 
trespassent, qu'ils vont es Estoilles, puis vont en de 
beaux champs verts, pleins || de beaux arbres, fleurs 226 
et fruicts tres-somptueux. 

Les Souriquois (à ce que i'ay appris) crqycnt véri- 
tablement qu'il y a vn Dieu qui a tout créé, et disent 
qu'après qu'il eut faict toutes choses, qu'il prit quan- 
tité de flescbes , et les mit en terre , d'oti sortirent 
hommes et femmes^ qui ont muliplié au monde jus- 
qu'à présent. En suitte de quoy, vn François de- 
manda à vn Sagamo, s'il ne croyoit point qu'il y eust 
vn autre qu'vn seul Dieu : il respondit, que leur 
croyance estoit, qu'il y auoit vn seul Dieu , vn Fils, 
vne Mère, et le Soleil, qui estoient quatre ; néant- 



— i58 — 

moins que Dieu estoit par dessus tous : mais que le 
Fils estoit bon, et le Soleil, à cause du bien qu'ils en 
receuoient : mais la Mère ne valoit rien, et les man- 
geoity et que le Père n'estoit pas trop bon. 

Puis dict : Anciennement, il y eut cinq hommes 
qui s'en allèrent vers le Soleil couchant, lesquels 
rencontrèrent Dieu , qui leur demanda : Où allez- 
vous ? Us respondirent : Nous allons chercher nostre 
vie. Dieu leur dit : Vous la trouuerez ici. Ils passèrent 
plus outre, sans faire estât de ce que Dieu leur auoit 
227 dit, lequel prit vne pier- 1| re et en toucha deux, qui 
furent transmuez en pierre. Et il demanda derechef 
aux trois autres : Où allez-vous? et ils respondirent 
comme à la première fois ; et Dieu leur dit derechef : 
Ne passez plus outre, vous la trouuerez icy ; et voyans 
qu'il ne leur venoit rien, ils passèrent outre, et Dieu 
prit deux bastons, et il en toucha les deux premiers, 
qui furent transmuez en bastons, et le cinquiesme 
s'arresta, ne voulant passer plus outre. Et Dieu luy 
demanda derechef: Où vas-tu.*^ le vay chercher ma 
vie. Demeure, et tu la trouueras. Il s'arresta, sans 
passer plus outre, et Dieu luy donna de la viande, et 
en mangea. Apres auoir faict bonne chère, il r^' 
tourna auec les autres Saunages, et leur raconta tout 
ce que dessus. 

Ce Sagamo dit et raconta encore à ce François cet 
autre plaisant discours. Qu'vne autre-fois il y auoit 
vn homme qui auoit quantité de Tabac, et que Dieu 
dist à cet homme, et luy demanda où estoit son pe- 
tunoir, l'homme le prit, et le donna à Dieu, qui pe- 
tuna beaucoup, et après auoir bien petuné, il 1^ 
rompit en plusieurs pièces; et l'homme luy demanda: 

Pourquoy as-tu rompu mon petunoîr, tu || vois bien 228 
que ie n'en ay point d'autre ? Et Dieu en prit vn qu'il 
auoit et le luy donna, luy disant : En voilà vn 
que'ie te donne, porte-le à ton grand Sagamo, qu'il le 
garde, et s'il le garde bien, il ne manquera point de 
chose quelconque, ny tous ses compagnons. Cet 
homme prit le petunoir qu'il donna à son grand Sa- 
gamo, et durant tout le temps qu'il l'eut, les Sau- 
uages ne manquèrent de rien du monde : mais que 
du depuis ledit Sagamo auoit perdu ce petunoir, qui 
est l'occasion de la grande famine qu'ils ont quelques- 
fois parmy-eux. Voylà pourquoy ils disent que Dieu 
n'est pas trop bon, et ils ont raison, puisque ce Dé- 
mon qui leur apparoist en guise d'vn Dieu, est vn 
esprit de malice, qui ne s'estudie qu'à leur ruyne et 
perdition. 

La croyance en gênerai de nos Hurons ( bien que 
très mal entendue par eux-mesmes, et en parlent fort 
diuersement;) c'est que le Créateur qui a faict tout 
ce monde, s'appelle Yoscaha.tX en Canadien i4/âouâCâ/i, 
lequel a encore sa Mere-grand', nommée Ataensiq : 
leur dire qu'il n'y a point d'apparence qu'vn Dieu 
aye vne Mère grand', et que cela se contrarie, ils de- 
meurent sans réplique, comme || à tout le reste. Ils 229 
disent qu ils demeurent fort loin, n'en ayans neant- 
moins autre marque ou preuue, que le récit qu'ils al- 
lèguent leur en auoir esté fait par vn Aîtiuoindaroriy qui 
leur a faict croire l'auoir veu , et la marque de ses 
pieds imprimée sur vne roche au bordd'vne riuiere, 
et que sa maison ou cabane est faicte comme les 
leurs, y ayant abondance de bled, et de toute autre 
chose nécessaire à l'entretien de la vie humaine. 

Qu'il semé du bled, trauaille, boit, fflange et dôft 
comme les autres. Que tous les animaux de la terre 
sont à luy et comme ses domestiques. Que dé sa 
nature il est tres-bon, et donne accroissement à tout, 
et que tout ce qu*il faict est bien faict , et nous donne 
le beau temps, et toute autre chose bonne et pros- 
père. Mais à Topposite, que sa Mere-grand' est mes- 
chante , et qu'elle gaste souuent tout ce que son petit 
Fils a faict de bien. Que quand Yoscaha est vieil, qu'il 
r'ajeunit tout à vn instant, et dénient comme vn ieune 
homme de vingt-cinq à trente ans ^ et par ainsi quMl 
ne meurt iamais, et demeure immortel, bien qu'il 
soit vn peu suiect aux nécessitez corporelles, comme 
nous autres. 
23o II Or il fout noter, que quand on vient à leur 
contredire ou contester là-dessus , les vns s'excusent 
d'ignorance, et les autres s*enfuyent de honte, et 
d'autres qui pensent tenir bon s'embrouillent incon- 
tinent, et n'y a aucun accord ny apparence à ce qu'ils 
en disent, comme nous auons souuent veu et sceu par 
expérience, qui faict cognoistre en effect qu'ils ne re- 
cognoissent et n'adorent vrayement aucune Diuinité 
ny Dieu, duquel ils puissent rendre quelque raison, 
et que nous puissions sçauoir : car encore que plu- 
sieurs parlent en la louange de leur Yoscaha ^ nous en 
auons oûy d'autres en parler auec mespris et irreue- 
rence. 

Ils ont bien quelque respect à ces esprits, qu'ils 
appellent Oki; mais ce mot Oki signifie aussi bien vn 
grand Diable, comme vn grand Ange, vn esprit fu- 
rieux et demoniacle, comme vn grand esprit, sage, 
sçauant ou inuentif, qui foict ou sçait quelque chose 

par-dessus le commun ; ainsi nous y appelIoient>îls 
souuent, pour ce que nous sçauions et leur ensei- 
gnions des choses qui surpassoient leur esprit, à ce 
qu'ils disoient. Ils appellent aussi Oki leurs Méde- 
cins et Magiciens, voire mesmes || leurs fols, furieux 23 1 
et endiablez. Nos Canadiens et Montagnets appellent 
aussi les leurs Pirotois et Manitous , qui signifie la 
mesme chose que Oki en Huron. 

Ils croyent aussi qu'il y a de certains esprits qui 
dominent en vn lieu, et d'autres en vn autre : les vus 
aux riuieres, les autres aux voyages, aux traites, aux 
guerres, aux festins et maladies, et en plusieurs autres 
choses , ausquels ils offrent du petun , et font quel- 
ques sortes de prières et cérémonies, pour obtenir 
d'eux ce qu'ils désirent. Ils m'ont aussi monstre plu* 
sieurs puissans rochers sur le chemin de Kebec, aus- 
quels ils croyoient résider et présider vn esprit , et 
entre les autres ils m'en monstrerent vn à quelque 
cent cinquante lièuds de là, qui auoit comme vne 
teste, et les deux brasesleuez en l'air, et au ventre ou 
milieu de ce puissant rocher, il y auoit vne profonde 
cauerne de très-difficile accez. Ils me vouloient per- 
suader et faire croire à toute force, aiiec eux, que ce 
rocher aupit esté vn homme mor^ comme nous, et 
qu'esleuant les bras et les mains en haut, il s'estoit 
métamorphosé en cette pierre, et deuenu à succession 
de temps, vn si puissant rocher, lequel ils ont en vé- 
nération. Il et luy offrent du petun en passant par 232 
deuant auec leurs Canots, non toutes les fois, mais 
quand ils doutent que leur voyage doiue réussir, et 
luy offrant ce petun, qu'ils iettent dans l'eau contre 
la roche mesme, ils luy disent : Tiens, prends cou- 

rage, et fay que nous fassions bon voyage, auec 
quelqu^autre parole que ie n'entends point : et le 
Truchement , duquel nous auons parlé au chapitre 
précèdent, nous a asseuré d'auoir fait vne fois vne pa- 
reille offrande auec eux (dequoy nous le tançasmes 
fort) et que son voyage luy fut plus profitable qu'au- 
cun autre qu'il ait iamais faict en ces pays -là. C'est 
ainsi que le Diable les amuse, les maintient et con- 
serue dans ses filets, et en des superstitions estranges, 
en leur prestans ayde et faueur, selon la croyance 
qu^ils luy ont en cecy, comme aux autres cérémonies 
et sorceleries que leur Oki obserue, et leur faict ob- 
seruer, pour la guerison de leurs maladies, et autres 
nécessitez, n'offrans neantmoins aucune prière ny 
offrande à leur Yoscaha (au moins que nous ayons 
sceu), ains seulement à ces esprits particuliers, que 
ie viens de dire, selon les occasions. 
233 Ils croyent les aines immortelles : et|| partans de 
ce corps, qu'elles s'en vont aussi tost dancer et se 
resiouyr en la présence d^Yoscaha^et de sa Mere-grand' 
Ataensi(], tenans la route et le chemin des Estoilles, 
qu'ils appellent Atiskein andahaiey^ le chemin des âmes, 
que nous appelons la voye lactée, ou Tescharpe es- 
toilée, et les simples gens le chemin de sainct lac- 
ques. Ils disent que les âmes des ch'ens y vont 
aussi, tenans la route de certaines estoilles, qui sont 
proches voysines du chemin des âmes, qu'ils appellent 
Gagnenon andahatey, c'est à dire, le chemin des chiens, 
et nous disoient que ces âmes, bien qu'immortelles, 
ont encore en l'autre vie les mcsmes nécessitez du 
boire et du manger, de se vestir et labourer les terres, 
qu'elles auoient lors qu'elles estoient encore reues- 

tues de ce corps mortel. C'est poùrquoy ils enterrent 
ou enferment auec les corps des deffuncts, de la ga- 
lette, de rhuile, des peaux, haches, chaudières et 
autres outils ; pour à celle fin que les âmes de leurs 
perents, à faute de tels instrumens, ne demeurent 
panures et nécessiteuses en Tautre vie : car ils s'ima- 
ginent et croyent que lestâmes de ces chaudières, 
haches, cousteaux, et tout ce qu'ils leur de- 1| dient, 234 
particulièrement à la grande feste des Morts, s'en 
vent en l'autre vie seruir les âmes des deffuncts, 
bien que le corps de ces peaux, haches, chaudières, 
et de toutes les autres choses dédiées et offertes, de- 
meurent et restent dans les fosses et les bières, auec 
les os des trespassez, c'estoit leur ordinaire response, 
lors que nous leur disions que les souris mangeoient 
l'huile et la galette, et la rouille et pourriture les 
peaux, haches et autres instruments qu'ils enseuelis- 
soient et mettoient auec les corps de leurs parens et 
amis dans le tombeau. 

Entre les choses que nos Hurons ont le plus ad- 
miré, en les instruisant, estoit qu'il y eust vn Paradis 
au dessus de nous, oU fussent tous les bien-heureux 
auec Dieu, et vn Enfer sousterrain, où estoient tour- 
mentées auec les Diables en vn abysme de feu, toutes 
les âmes des meschants, et celles de leurs parens et 
amis deffuncts, ensemblement auec celles de leurs 
ennemis, pour n'auoir cogneu ny adoré Dieu nostre 
Créateur, et pour auoir meiné vne vie si mauuaise 
et vescu auec tant de dissolution et de vices. Ils ad- 
miroient aussi grandement l'Escriture, par laquelle, 
ab- Il sent, on se faîct entendre où Ton veut; et te- 235 
nans volontiers nos liures, après les auoir bien con- 

tonpIesE, et admiré les images et les lettres, ils s'amu- 
soient à en compter les fueillets. 

Ces pauures gens ayans par plusieurs fois expéri- 
menté le secours et Tassistance que nous leur pro- 
mettions de la part de Dieu, lors qu'il viuroient en 
gens de bien, et dans les termes que leur prescriuions : 
Us auoient souuent recours à nos prières, soit, ou 
pour les malades, ou pour les iniures du temps, et 
aduoûoient franchement qu'elles auoient plus d'effi- 
cace que leurs cérémonies, coniurations et tous les 
tintamarres de leurs Médecins, et se resiouyssoient 
de nous oûir chanter des Hymnes et Pseaumes à leur 
intention, pendant lesquels (s'ils s'y trouuoient pre- 
sens) ils gardoient estroictement le silence, et se ren- 
doient attentifs, pour le moins au son et à la voix, 
qui les contentoit fort. S'ils se presentoient à la 
porte de nostre Cabane, nos prières commencées, ils 
auoient patience, ou s'en retournoient en paix, sça- 
chans desîa que nous ne dénions pas estre diuertis 
d'vne si bonne action, et que d'entrer par importu- 
236 nité estoit chose estimée || inciuile, mesme entr'eux, 
et vn obstacle aux bons effects de la prière, tellement 
qu'ils nous donnoient du temps pour prier Dieu, et 
pour vacquer en paix à nos offices diuins. Nous ay- 
dant en cela la coustume qu'ils ont de n'admettre 
aucun dans leurs Cabanes lors qu'ils chantent les 
malades, ou que les mots d'vn festin ont été pro- 
noncez. 

Auoîndaon, grand Capitaine de Quimnonascaran^ auoit 
tant d'affection pour nous, qu'il nous seruoit comme 
de Père Syndîq dans le pays, et nous voyoit aussi 
souuent qu'il croyoit ne nous estre point importun. 

et nous trouuatis par-fois à genôtiils prians Dku , 
sans dîre mot, il s'agenoûilloit auprès de nous, ioi- 
gnoit les mains, et ne pouuant d'auantage, il taschoit 
sérieusement de contrefaire nos gestes et postures, 
remuant les leures, et esleuant les mains et les yeux 
au Ciel, et y perseueroit iusques à la fin de nos Offi- 
ces, qui estoient assez longues, et luy aagé d*enuiron 
soixante et quinze ans. O mon Dieu, que cet exemple 
deuroit confondre de Chrestiens ! et que nous dira ce 
bon vieillard Sauuage, non encore baptisé, au iour 
du jugement, de nous || voir plus negligens d'aymer 237 
et seruir vn Dieu, que nous cognoissons, et duquel 
nous receuons tant de grâces tous les iours, que luy, 
qui n'auoit iamais esté instruit que dans Tescole de la 
Gentilité, et ne le cognoissoii encore qu'au trauers 
les espaisses ténèbres de son ignorance r* Mon Dieu, 
resueillez nos tiédeurs, et nous eschauffez de vostre 
diuin amour. Ce bon vieillard, plein d'amitié et de 
bonne volonté, s'offrit encore de venir coucher auec 
moy dans nostre Cabane, lors qu'en l'absence de mes 
Confrères i'y restois seul la nuict. le luy demandois 
la raison, et s'il croyoit m'obliger en cela, il me di- 
soit qu'il apprehendoit quelque accident pour moy, 
particulièrement en ce temps que les Yroquois es- 
toient entrez dans leurs pays, et qu'ils me pourroient 
aysement prendre, ou me tuer dans nostre Cabane, 
sans pouuoir estre secouru de personne, et que de plus 
les esprits malins qui les inquietoient me pourroient 
aussi donner de la frayeur, s'ils venoient à s'appa- 
roistre à moy, ou à me faire entendre de leurs voix. 
le le remerciois de sa bonne volonté, et l'asseurois 
que ie n'auois aucune appréhension, ny des Yrg-i 

238 quois, ny des es- || prits malins, et que ie voulois de- 
meurer seul la nuict dans nostre Cabane, en silence, 
prières et oraisons. Il me repliquoit : Mon Nepueu, 
ie ne parleray point, et prieray lEsvsauec toy, laisse- 
moy seulement en ta compagnie pour cette nuict, 
car tu nous es cher, et crains qu'il ne t'arriue du 
mal, ou en effect, ou d'appréhension. le le remerciois 
derechef, et le renuoyois au bourg, et moy ie demeu- 
rois seul en paix et tranquillité. 

Nous baptizasmes vne femme malade en nostre 
bourg, qui ressentit et tesmoigna sensiblement de 
grands effects du sainct Baptesme : il y auoit plusieurs 
iours qu'elle n'auoit mangé, estant baptizée aussi tost 
Tappetit luy reuint, comme en pleine santé, par l'es- 
pace de plusieurs iours, après lesquels elle rendit son 
ame à Dieu, comme pieusement nous pouuons croire; 
elle repetoit souuent à son mary, que lors qu'on la 
baptisoit, qu'elle ressentoit en son ame vne si douce 
et suaue consolation, qu'elle ne pouuoit s'empescher 
d'auoir continuellement les yeux esleuez au Ciel, et 
eust bien voulu qu'on eust peu lui réitérer encore 
vne autre fois le sainct Baptesme, pour pouuoir res- 

289 sentir derechef cette || consolation intérieure, et la 
grande grâce et faueur que ce Sacrement luy auoit 
communiquée. Son mary, nommé Ongyata^ tres-con- 
tent et ioyeux, nous en a tousiours esté du depuis fort 
affectionné, et desiroit encore estre faict Chrestien, 
auec beaucoup d'autres ; mais il falloit encore vn peu 
temporiser, et attendre qu'ils fussent mieux fondez 
en la cognoîssance et croyance d'vn lesus-Christ cru- 
cifié pour nous, et à vne vraye résignation, renon- 
ciation, abandonnement et mespris de toutes leurs 

folles cérémonies , et en la hayne de tous leurs vices 
et mauuaises habitudes : pource que ce n'est pas 
assez d'estre baptizé pour aller en Paradis ; mais il 
faut deplusviure Chrestiennement, et dans les termes 
et les loix que Dieu et son Eglise nous ont prescrites : 
autrement il n'y a qu'vn Enfer pour les mauuais, et 
non point vn Paradis. Et puis ie diray auec vérité, 
que si on n'establit des Colonies de bons et vertueux 
Catholiques dans tous ces pays Saunages, que iamais 
le Christianisme n'y sera bien affermy, encore que 
des Religieux s'y donnassent toutes les peines du 
monde : car autre chose est d'auoir affaire à des 
peu- Il pies policez, et autre chose est de traiter auec 240 
des peuples Saunages, qui ont plus besoin d'exemple 
dVne bonne vie, pour s'y mirer, que de grand' 
Théologie pour s'instruire, quoy que l'vn et l'autre 
soit nécessaire. Et par ainsi nos Pères ont faict beau- 
coup d'en auoir baptizé plusieurs, et d'en auoir dis- 
posé vn grand nombre à la foy et au Christianisme. 
Et puis que nous sommes sur le suiet du sainct 
Baptesme, ie ne passeray sous silence, qu'entre plu- 
sieurs Saunages Canadiens, que nos Pères y ont bap- 
tisez, soit de ceux qu'ils ont fait conduire en France, 
ou d'autres qu'ils ont baptisez et retenus sur les lieux, 
les deux derniers méritent de vous en dire quelque 
chose. Le Père loseph le Caron, Supérieur de nostre 
Conuent de sainct Charles, nourrissoit et esleuoit, 
pour Dieu, deux petits Saunages Canadiens, l'vn des- 
quels, fils du Canadien que nous sur-nommons le Ca- 
det, après avoir esté bien instruit en la foy et doctrine 
Chresiienne, se résolut de viureà l'aduenir, suyuant la 
loi que nos Pères lui auoient enseignée , et auec ins- 

tance demancia [le sainct Bapte^me ; mais à mesme 

241 temps qu'il eut consenty et résolu de se || faire bapti- 
zer, le Diable commença deletourmenter, et s'apparoi- 
stre à luy en diuerses rencontres : de sorte qu'il le 
pensa vne fois estouffer , si par prières à Dieu, Reli- 
quaires, et par eau beniste on ne luy eust bridé son 
pouuoir : et comme on luy iettoit de cet* eau , ce pau- 
ure petit garçon voyoit ce malin esprit s'enfuyr d'vn 
autre costé et monstroit à nos Pères l'endroict et le lieu 
où il estoit, et disoit asseurement que ce malin auoit 
bien peur de cet' eau : tant y a, que depuis le iour de 
Pasques , que le Diable Tassaillit pour la première 
fois, iusques à la Pentecoste qu'il fut baptizé,ce pau- 
ure petit Sauuage fut en continuelle peme et appré- 
hension, et auec larmes supplioit tousiours nos Pères 
de le vouloir baptizer, et le faire quitte de ce meschant 
ennemy, duquel ilreceuoit tant d'ennuys et d'efirois. 

Le iour de son Baptesme , nos Religieux firent vn 
festin à tous les parens du petit garçon de quantité 
de pois, de prunes, et de queiqu'autre menestre, 
bouillies et cuites ensemble dans vne grande chau- 
dière. Et comme le Père Joseph leur eut faict vne 
harangue sur la cérémonie , vertu et nécessité du 

242 sainct Baptesme , il || arriva à quelques iours de là, 
qu'vn d'eux venant à tomber malade , il eut si peur 
de mourir sans estre baptizé, qu'il le demanda main- 
tes-fois, et auec très-grande instance : si que se voyant 
pressé du mal, il disoit que s'il n'estoit baptizé^ qu'il 
en imputeroit la faute à ceux qui luy refusoient, tel- 
lement quVn de nos Religieux, nommé Frère Ger- 
uais, auec Taduis de tous les François qui se trouue^ 
rent là presens, luy conféra le sainct Baptesme , et le 

mit en repos. Il s'est monstre du depuis si feruent ob- 
seruateur de ce qui iuy a esté enseigné, qu'il s'est li- 
brement faict quitte de toutes les bagatelles et supers- 
titions dont le Diable les amuse, et mesme n'a permis 
.qu'aucun de leurs Pirotois fist plus aucune diablerie 
autour de Iuy comme ils auoient accoustumé. 

Enuiron les mois d'Auril et de May , les pluyes 
furent très-grandes, et presque continuelles (au con» 
traire de la France, qui fut fort seiche cette année-là) 
de sorte que les Saunages croyoient asseurement que 
tous leuc^ bleds deussent estre perdus et pourris , et 
dans cette af&iction ne scauoient plus à qui auoir re- 
cours, sinon à nous : car desia toutes leurs cérémonies 
et II superstitions auoient esté faictes etobseruées sans 248 
aucun profit. Ils tindrent donc conseil entre tous les 
plus anciens , pour aduiser à vn dernier et salutaire 
remède, qui n'estoit pas vrayement saunage; mais 
digne d'vn très-grand esprit , et esclairé d'vne nou- 
uelle lumière du Ciel, qui estoit de faire apporter Vn 
tonneau d'escorce de médiocre grandeur, au milieu 
de la Cabane du grand Capitaine où se tenoit le con- 
seil, et d'arrester entr eux que tous ceux du bourg , 
qui auoient vn champ de bled ensemencé , en appor- 
teroient là une escuellée de leur Cabane, et ceux qui 
auroient deux champs, en apporteroient deuxescuel- 
lées , et ainsi des autres , puis l'offriroient et dedie- 
roient à l' vn de nous trois, pour l'obliger auec les deux 
autres Confrères, de prier Dieu pour eux. Cela estant 
faict, ils me choisissent, et m*envoyent prier par un 
nommé Gienole, d'aller au conseil, pour me commu- 
niquer quelque affaire d'importance, et aussi pour re- 
cevoir vn tonneau de bled qu'ils m'auoient dédié. Auec 

Paduis de mes Confrères ie m'y enallay, et m'assis au 
conseil auprès du grand Capitaine , lequel me dit : 

244 Mon Nepueu, nous fauons en- 1| uoyé quérir, pour 
t'aduiser que si les pluyes ne cessent bien-tost , nos 
bleds seront tous perdus , et toy et tes Confrères avec 
nous, mourrons tous de faim ; mais comme vous estes 
gens de grand esprit, nous auons eu recours à vous , 
et espérons que vous obtiendrez de vostre Père qui est 
au Ciel, quelque remède et assistance à la nécessité 
qui nous menace. Vous nous auez tousiours annoncé 
qu'il estoit tres-bon , et qu'il estoit le Créateur , et 
auoit tout pouuoir au Ciel et en la terre ; si ainsi est 
qu'il soit tout-puissant et tres-bon , et qu'il peut ce 
qu'il veut , il peut donc nous retirer de nos misères , 
et nous donner vn temps propre et bon : prie-le donc, 
auec tes deux autres Confrères , de faire cesser les 
pluyes, et lemauuais temps, qui nous conduit infailli- 
blement dans la famine , s'il continue encore quel- 
que temps, et nous ne te serons pas ingrats : car voylà 
desia vn tonneau de blei que nous t'auons dédié , 
en attendant mieux. Son discours finy , et ses rai- 
sons déduites, ie luy remonstray que tout ce que nous 
leur auions dit et enseigné estoit tres-veritabïe , mais 
qu'il estoit à la liberté d'vnpere d'exaucer ou reietter 

245 les prières de son enfant, || et que pour chastier, ou 
faire grâce et miséricorde , il estoit tousiours la mes- 
me bonté, y ayant autant d'amour au refus qu'à Toc- 
troy; et luy dis pour exemple : Voilà deux de tes pe- 
tits enîaLïis, Andaracouy eX. Arousseriy quelques fois tu leur 
donnes ce qu'ils te demandent, et d'autres fois non 3 
que si tu les refuses et les laisses contristez , ce n'est 
pas pour hayne que tu leur portes, ny pour mal que 

tu leur vueilles; ains pour ce que tu iuges mieux 
qu'eux que cela ne leur est pas propre, ou que ce chas- 
timent leur est nécessaire. Ainsi en vse Dieu nostre 
Père tres-sage, enuers nous ses petits enfans et serui- 
teurs. Ce Capitaine vn peu grossier, en matière spi- 
rituelle, me répliqua , et dist : Mon Nepueu , il n'y a 
point de comparaison de vous à ces petits enfans : car 
n'ayans point d'esprit, ils font souuent de folles de- 
mandes, et moi qui suis père sage, et de beaucoup d'es- 
prit, ie les exauce ou refuse avec raison. Mais pour 
vous , qui estes grandement sages , et ne demandez 
rien inconsidérément, et qui ne soit tres-bon et équi- 
table , vostre Père qui est au Ciel , n'a garde de vous 
esconduire : que s'il ne vous exauce, et que nos bleds 
viennent à pourrir, || nous croyrons que vous n'estes 246 
pas véritables, et que Jésus n'est point si bon ny si 
puissant que vous dites. le luy repliquay tout ce qui 
estoit nécessaire là-dessus , et luy remis en mémoire 
que desia en plusieurs occasions ils auoient expéri- 
menté le secours d'vn Dieu et d'vn Créateur, si bon 
et pitoyable, et qu'il les assisteroit encore à cette pré- 
sente et pressante nécessité, et leur donneroit du bled 
plus que suffisamment, pourueu qu'ils nous voulus- 
sent croire, et quittassent leurs vices , et que si Dieu 
les chastioit par-fois, c'estoit parce qu'ils estoient toùs- 
iours vicieux, et ne sortoient point de leurs mauuai- 
ses habitudes, et que s'ils se corrigeoient, ils luy se- 
roient agréables, et les traiteroit après commises en- 
fants. 

Ce bon homme prenant goust à tout ce que ie luy 
disois, me dist : O mon Nepueu ! ie veux donc estre 

L 

enfieint de Dieu , comme toy. le luy respondis , tu 
n'en es point encore capable. O mon Oncle I il faut 
encore vn peu attendreque tu tesois corrigé : car Dieu 
ne veut point d'enfant s'il ne renonce aux supersti- 
tionsy et qu'il ne se contente de sa propre femme sans 

247 aller aux autres, et si tu le fais nous || te baptizerons, 
et après ta mort ton ame s*en ira bien- heureuse auec 
luy. Le conseil acheué, le bled fut porté en nostre Ca- 
bane, et m'y en retournay, oti i*aduertis mes Con- 
frères de tout ce qui s'estoit passé, et qu'il falloit sé- 
rieusement et instamment prier Dieu pour ce pauure 
peuple, à ce qu*il daignast les regarder de son œil de 
miséricorde, et leur donnast un temps propre et ne* 
cessaire à leurs bleds , pour de là les faire admirer ses 
merueilles. Mais à peine eusmes-nous commencé nos 
petites prières, et esté processionnellement à Tentour 
de nostre petite Cabane, en disans les Litanies, et au- 
tres prières et deuotions , que nostre Seigneur très- 
bon et miséricordieux fist à mesme temps cesser les 
pluyes : tellement que le Ciel , qui auparauant 
estoit par tout couuert de nuées obscures, se fist se- 
rain , et toutes ces nuées se ramassèrent comme vn 
globe au dessus de la ville, et puis tout à coup cela se 
fondit derrière les bois, sans qu'on en aperceust ia- 
mai s tomber vne seule goutte d'eau ; et ce beau temps 
dura enuiron trois sepmaines, au grand contentement, 
et estonnement et admiration des Saunages, qui sa- 

248 tisfaits d'vne telle faueur céleste, nous || en restèrent 
fort affectionnez, auec délibération de faire passer en 
conseil, que delà enauant,ilsnousappelleroient leurs 
Pères spirituels, qui estoit beaucoup gaigné sur eux, 

et âuiet à nous dç rendre infinies grâces à Dieu , qùr 
daigne faire voir ses merueiiles quand il luy plaist, et 
est expédient à sa gloire. 

Du depuis les Saunages nous eurent vne telle croyan-^ 
ce, et auoient tant d'opinions de nous, qoie cela nous 
estoit à peine, pour ce qu'ils inferoient delà et s'ima- 
ginoient que Dieu ne nous esconduiroit iamais d'au- 
cune chose que luy demandassions, et que nous pou- 
uions tourner le Ciel et la terre à nostre volonté (par 
manière de dire;) c'est pourquoy qu'il leur en falloit 
faire rabattre de beaucoup , et les aduiser que Dieu 
ne fait pas tousiours miracle, et que nous n'estions 
pas dignes d'estre tousiours exaucez. 
. Il m*arriua un iour qu'estant allé visiter vn Sau* 
uage de nos meilleurs amis, grandement bon homme^ 
et d'vn naturel qui sentoit plustostson bon Chrestien, 
que non pas son Sauvage : Comme ie discourois auec 
luy, et pensois monstrer nostre cachet, pour luy en 
faire admirer ri mage, |I qui estoit de la saincte Vierge, 249 
vne fille subtilement s'en saisit , et le ietta de costé 
dans les cendres, pensant par après le ramasser pour 
elle, l'estois marry que ce cachet m'auoit esté ainsi 
pris et desrobé, et dis à cette fille que ie soupçonnois : 
Tu te ris et te mocques à présent de mon cachet que 
tu as desrobé; mais sçache, que s'il ne m'est rendu, 
que tu pleureras demain , et mourras bien-tost : car 
Dieu n'ayme point les larrons, et les chastie; ce que 
ie disois simplement, et pour l'intimider et faire 
rendre son larrecin, comme elle fist à la fin, l'ayant 
moy-mesme ramassé du lieu oîi elle l'auoit ietté. Le 
lendemain à heure de dix heures, estant retourné 
voir mon Saunage, ie trouuay cette fille toute esplo- 

rée et malade ^ auec de grands vomissemens qui la 
tourméntoient : estonné et marry de la voir en cet 
estât, ie m'informay de la cause de son mal, et de ses 
pleurs, l'on me dist que c'estoit le mal que ie luy 
auois prédit, et qu'elle estoit sur le poinct de se faire 
reconduire à la Nation du Petun, d'où elle estoit, 
pour ne point mourir hors de son pays : ie la consolày 
alors, et luy dis qu'elle n'eust plus de peur, et qu elle 

2 5o ne mourroit point pour ce coup, il ny n'en seroit pas 
d'auantage malade, puis que ce cachet auoit esté re- 
trouué ; mais qu'elle aduisast vne autre fois de n'estre 
plus meschante, et de ne plus desrober, puis que cela 
desplaisoit au bon Iesvs; et alors elle me demanda 
derechef si elle n'en mourroit point, et après que ie 
l'en eus asseurée, elle resta entièrement guérie et 
consolée, et ne parla plus de s'en retourner en son 
pays, comme elle faisoit auparauant, et vescut plus 
sagement à l'aduenir. 

Commie ils estimoient que les plus grands Capi- 
taines de France estoient douez d'vn plus grand es- 
prit, et qu'ayans vn si grand esprit, eux seuls pou- 
uoient faire les choses les plus difficiles : comme 
haches, cousteaux, chaudières, etc., ils inferoient de 
là, que le Roy (comme le plus grand Capitaine et 
le chef de tous) faisoit les plus grandes chaudières , 
et nous tenans en cette qualité de Capitaines, ils 
nous en presentoient quelques-fois à r*accommoder, 
et nous supplioient aussi de faire pencher en bas 
les oreilles droictes de leurs chiens, et de les ren- 
dre comme celles de ceux de France qu'ils auoient 

2 5i veus à Kebec : mais ils se mesprenoient, et || nous 
supplioient en vain, comme de nous estre impor-^ 

tuns d'aller tuer le Tonnerre, qu'ils pensoient estre 
vn oyseau, nous demandans si les François en man- 
geoient, et s'il auoit bien de la graisse, et pourquoy 
il faisoit tant de bruit : mais ie leur donnay à en- 
tendre (selon ma petite capacité) comme et en quoy 
ils se trompoient, et qu'ils ne deuoient penser si bas- 
sement des choses ; dequoy ils restèrent fort contents 
et aduotioient auec vn peu de honte leur trop grande 
simplicité et ignorance. 

Les Saunages, non plus que beaucoup de «simples 
gens, ne s'estoient iamaîs imaginé que la terre fust 
ronde et suspendue, et que Ton voyageast à l'entour 
du monde, et qu'il y eust des Nations au dessous de 
nous, ny mesme que le Soleil fist son cours à l'en- 
tour : mais pensoient que la terre fust percée, et que 
le Soleil entroit par ce trou quand il se couchoit, et y 
demeuroit caché iusqu'au lendemain matin qu'il 
sortoit par l'autre extrémité, et neantmoins ils com- 
prenoient bien qu'il estoit plustost nuict en quelques 
pays, et plustost iour en d'autres : car vn Huron ve* 
nant d'vn long voyage, nous dist en nostre Cabane, 
qu'il estoit desia nuict en la con- 1| trée d'oCi il venoit, 252 
et neantmoins il estoit plein Esté aux Hurons, et 
pour lors enuiron les quatre ou cinq heures après 
midy seulement. 

Des cérémonies qu'ils obserueni à la f esche. 
Chapitre XIX. 

EsiREUx de voir les cérémonies et façons 
ridicules qu'ils obseruent à ]a pesche du 
grand poisson, qu^ils appellent Assihendo^ 
qui est vn poisson gros comme les plus 
grandes moluës, mais beaucoup meilleur, je partis de 
Quieunonascaran, auec le Capitaine Auoindaorty au mois 
d'Octobre, et nous embarquasmes sur la mer douce 
dans vn petit Canot, moy cinquiesme, et prismes la 
route du costé du Nord, oîi, après auoir long temps 
nauigé et aduancé dans la mer, nous nous arres- 
tasmes et prismes terre dans vne Isle commode pour 
la pesche, et y cabanasmes proche de plusieurs mes- 
nages qui s'y estoient desia accommodez pour le 
2 53 mes- 1| me suiet de la pesche. Dés le soir de nostre 
arriuée, on iist festin de deux grands poissons, qui 
nous auoient esté donnez par vn des amis de nostre 
Saunage, en passant deuantTIsle où il peschoit : car 
la cpustume est entr'eux, que les amis se visitans les 
vns les autres au temps de la pesche, de se faire des 
presens mutuels de quelques poissons. Nostre Ca- 
bane estant dressée à l'Algoumequine, chacun y 
choisit sa place, aux quatre coins estoient les quatre 
principaux, et les autres en suite, arrangez, les vns 
ioignans les autres, assez pressez. On m'auoit donné 
vn coin dés le commencement ; mais au mois de No- 
uembre, qu'il commence à faire vn peu de froid, ic 



— 177 — 

me mis plus au milieu, pour pouuoir participer à la 
chaleur des deux feux que nous auions, et ceday mon 
coin à vn autre. Tous les soirs on portoit les rets en- 
uiron demye-lieuë, ou vne lieuë auant dans le Lac, 
et le matin à la poincte du iour on les alloit leuer, et 
rapportoit-on tousiours quantité de bons gros pois- 
sons; comme Assihendos, Truites, Esturgeons, et 
autres qu*ils esuentroient , et leur ouuroient le 
ventre comme l'on faict aux Moluës, puis les esten- 
doient sur des rat- teliers de perches dressez exprez, 254 
pour les faire seicher au Soleil : que si le temps in- 
commode, et les pluyes empeschent et nuysent à la 
seicheresse de la viaiide ou du poisson, on les faict 
boucaner à la fumée sur des clayes ou sur des per- 
ches, puis on serre le tout dans des tonneaux, de 
peur des chiens et des souris, et cela leur sert pour 
festiner, et pour donner goust à leur potage, princi- 
palement en temps d'hyuer. 

Quelques foison reseruoit des plus gros et gras As- 
sihendos, qu'ils faisoient fort bouillir et consommer 
en de grandes chaudières pour en tirer Thuile, qu'ils 
amassoient auec vne cueillier par-dessus le bouillon, 
et la serroient en des bouteilles qui ressembloient à 
nos calbasses : cette huile est aussi douce et agréable 
que beurre fraiz, aussi est-elle tirée d'vn tres-bon 
poisson, qui est incogneu aux Canadiens, et encore 
plus icy. Quand la pesche est bonne, et qu'il y a 
nombre de Cabanes, on ne voit que festins et ban- 
quets mutuels et réciproques, qu'ils se font les vns 
aux autres, et se resioûissent de fort-bonne grâce 
par ensemble, sans dissolution. Les festins qui se 
font dans les villages et les bourgs sont par-fois bons; 

255 mais ceux qui \\ se font à la pesche et à la chasse sont 
les meilleirs de tous. 

Ils prennent sur tout garde de ne ietter aucune 
arreste de poissson dans le feu, et y en ayant ietté ils 
m*en tancèrent fort, et les en retirèrent promptement, 
disans que ie ne faisoîs pas bien, et que ie serois 
cause qu'ils ne prendroient plus rien ; pour ce qu'il y 
auoit de certains esprits, ou les esprits des poissons 
mesmes, desquels on brusloit les os, qui aduertiroient 
les autres poissons de ne se pas laisser prendre, puis 
qu'on brusloit leurs os. Ils ont la mesme superstition 
à la chasse du Cerf, de TEslan, et des autres animaux^ 
croyans que s^il en tomboit de la graisse dans le feu, 
ou que quelques os y fussent iettez, qu'ils n'en pour- 
roiént plus prendre. Les Canadiens ont aussi cette 
coustume de tuer tous les Eslans qu'ils peuuent at- 
traper à la chasse, craignans qu'en en espargnant 
ou en hissant aller quelqu^vn, il n'allast aduertir 
les autres de fuyr et se cacher au loin, et ainsi en 
laissent par-fois pourrir et gaster sur la terre, quand 
ils en ont desia assez pour leur prouision, qui leur 
feroient bon besoin en autre temps, pour les grandes 

2 56 disettes qu'ils souffrent souuent , particu- 1| liere- 
ment quand les neiges sont basses auquel temps ils 
ne peuuent, que très-difficilement, attraper la beste, 
et encore en danger d'en estre enfoncé. 

Vn iour, comme ie pensois brusler au feu le poil 
d'vn Escureux, qu'vn Saunage m'auoit donné, ils ne 
le voulurent point souffrir, et me l'enuoyerent 
brubler dehors, à cause des rets qui estoient pour 
lors dans la Cabane : disans qu'autrement elles le 
diroient aux poissons. le leur dis que les rets ne 

voyoîent goutte ; îJsmerespondirentque si, etmesme 
qu'elles entendoient et mangeoient. Donne-leur donc 
de ta Sagamité, leur dis-je. Vn autre me répliqua : 
Ce sont les poissons qui leur donnant à manger, et 
non point nous. le tançay vne fois les enfans de la 
Cabane, pour quelques vilains et impertinents dis- 
cours qu'ils tenoient : il arriua que le lendemain 
matin ils prindrent fort peu de poisson, ils Tattri- 
buerent à cette réprimandé qui auoit esté rapportée 
par les rets aux poissons. 

Vn soir, que nous discourions des animaux du 
pays , voulans leur faire entendre que nous auions 
en France des lapins et levraux , qu'ils appellent 
Quieutonmallsia ^ ||ie leur en fis voir la figure par le 257 
moyen de mes doigts, en la clairté du feu qui en fai- 
soit donner Tombrage contre la Cabane : d'auenture 
et par hazard on prit le lendemain matin, du poisson 
beaucoup plus qu'à l'ordinaire, ils creurent que ces 
figures en auoient esté la cause, tant ils sont simples, 
me priant au reste de prendre courage, et d*en faire 
tous les soirs de mesme, et de leur apprendre, ce que 
ie ne voulus point faire, pour n'estre cause de cette 
superstition, et pour n'adhérer à leur folie. 

En chacune des Cabanes de la Pesche, il y a ordi- 
nairement vn Prédicateur de poisson, qui a accous- 
tumé de faire vn sermon aux poissons, s'ils sont ha- 
biles gens ils sont fort recherchez, pource qu'ils 
croyent que les exhortations d'vn habile homme ont 
vn grand pouuoir d'attirer les poissons dans leurs 
rets. Celuy que nous auions s'estimoit vn des pre- 
miers , aussi le faisoit-il beau voir se démener, et de 
la langue et des mams quand il preschoit, comme il 

fatacùt tous les iours après souper, après auoir imposé 
silence, et faict ranger vn chacun en sa place, couché 

a 58 de leur long sur le dos, et le ventre || en haut comme 
luy. Son Thème estoit : Que les Hurons ne bruslent 
point les os des poissons, puis il poursuyuoit en suite 
auec des affections non*pareilles , exhortoit les pois - 
sons, les coniuroit, les inuitoit et les supplioit de 
Tenir, de se laisser prendre, et d*auoir bon courage ^ 
et de ne rien craindre, puis que c*estoit pour seniir à 
de leurs amis, qui les honorent, et ne bruslent point 
leurs os. Il en fit aussi vn particulier à mon inten- 
tion, par le commandement du Capitaine, lequel me 
disoit après. Hé bien! mon Nepueu, voylà-il pas qui 
est bien ? Ouy, mon Oncle, à ce que tu dis, luy res- 
pondis-ie ; mais toy, et tous vous autres Hurons, auez 
bien peu de iugement, de penser que les poissons 
entendent et ont l'intelligence de vos sermons et de 
vos discours. 

Pour auoir bonne pesche ils bruslent aussi par- 
fois du petun, en prononçans de certains mots que ie 
n'entends pas. Ils en iettent aussi à mesme mtention 
dans l'eau à de certains esprits qu'ils croyent y prési- 
der, ou plustost à Tame de l'eau (car ils croyent que 
toute chose matérielle et insensible a vne ame qui 
entend) et la prient à leur manière accoustumée, 

259 d'auoîr bon courage, et || faire en sorte qu'ils prennent 
bien du poisson. 

Nous trouuasmes dans le ventre de plusieurs pois- 
sons, des ains faits d'vn morceau de bois, accommo- 
dez auec vn os qui seruoit de crochet, lié fort propre- 
ment auec de leur chanvre ; mais la corde trop foible 
pour tirer à bord de si gros poissons, auoit faict perdre 

et la peine et les ains de ceux qui les auoient iettez 
en mer : car véritablement il y a dans cette mer douce 
des Esturgeons, Assihendos, Truites et Brochets si 
monstrueusement grands, qu'il ne s*en voit point 
ailleurs de plus gros, non plus que de plusieurs autres 
espèces de poissons qui nous sont icy incogneus. Et 
cela ne nous doit estre tiré en doute, puis que ce 
grand Lac, ou mer douce des Hurons, est estimé 
auoir trois ou quatre cens lieues de longueur, de 
l'Orient à l'Occident, et enuiron cinquante de large, 
contenant vne infinité d'Isles, ausquelles les Sau- 
nages cabanent quand ils vont à la pesche, ou en 
voyage aux autres Nations qui bordent cette mer 
douce. Nous iettasmes la sonde vers nostre bourg, as* 
sez proche de teiTe en vn cul-de-sac, et trouuasmes 
quarante-huict || brasses d'eau; mais il n'est pas d'vne 260 
égale profondeur par tout : car il l'est plus en quelque 
lieu, et moins de beaucoup en d'autre. 

Lors qu'il faisoit grand vent, nos Sauuages ne por- 
toient point leurs, rets en l'eau, par ce qu'elle s'esle- 
uoit et s*enfloit alors trop puissamment, et en temps 
d'vn vent médiocre, ils estoient encore tellement agi- 
tez, que c'estoit assez pour me faire admirer, et 
grandement louer Dieu que ces panures gens ne pe^ 
rissoient point, et sortoient auec de si petits Canots 
du milieu de tant d'ondes et de vagues furieuses, que 
ie conlemplois à dessein du haut d'vn rocher, oîi ie 
me retirois seul tous les iours , ou dans l'espaisseur 
de la forest pour dire mon Office, et faire mes prières 
en paix. 

Cette Isle estoit assez abondante en gibier, Ou- 
tardes, Canards, et autres oyseaux de riuiere : pour 

des Escureux il y en auoit telle quantité, de Suisses, 
et autres communs, qu'ils endommageoient grande- 
ment la seicherie du poisson, bien qu'on taschast de 
les en chasser par la voix , le bruit des mains , et à 
coups de fiesches, et estans saouls ils ne faisoient que 

261 ioûer et || courir les vns après les autres, soir et matin. 
Il y auoit aussi des Perdrix, vne desquelles s'en vint 
vn iojLir tout contre moy en vn coin où ie disois mon 
Office, et m'ayant regardé en face s'en retourna à petit 
pas comme elle estoit venue , faisant la roue comme 
vn petit coq d'Inde , et tournant continuellement la 
teste en arrière , me regardoit et contemploit douce- 
ment sans crainte, aussi ne voulus-ie point l'espou- 
uenter ny mettre la main dessus , comme ie pouuois 
faire, et la laissay aller. 

Vn mois et plus s'estant escoulé , et le grand pois- 
son changeant de contrée, il fut question de trousser 
bagage, et retourner chacun en son village : vn matin 
que l'on pensoit partir, la mer se trouua fort haute , 
et les Sauuages timides n'osans se hazarder dessus, 
me vindrent trouucr, et me supplièrent de sortir de 
la Cabane pour voir la mer, et leur dire ce qu'il m'en 
sembloit, et ce qu'il estoit question de faire; pour ce 
que tous les Sauuages ensemble s'estoient résolus de 
faire en cela tout ce que ie leur dirois et conseilierois. 
l'auois desia veu la mer; mais pour les contenter il 
me fallut derechef sortir dehors , pour considérer s'il 

162 y auoit péril de s'embarquer i| ou non. O bonté infinie 
de nostre Seigneur, il me semble que i'auois la foy 
au double que ie n'en ay pas icy ! le leur dis : Il est 
vray qu'il y a à présent grand danger sur mer ; mais 
que personne pourtant ne laisse de frétter ses Canots 

et s'embarquer : car en peu de temps les vents cesse- 
ront, et la mer calmera : aussi-tost dit, aussi-tost 
faîct, ma voix se porte par toutes les Cabanes de 
risle, qu'il falloit s'embarquer, et que ie les auois 
asseurez de la bonace prochaine. Ce qui les fist telle- 
ment diligenter, qu'ils nous deuancerent tous, et 
fusmes les derniers à desmarer. A peine les Canots 
furent-ils en mer, que les vents cessèrent, et la mer 
calma comme vn plancher, iusques à nostre desem- 
barquement et arriuée à nostre ville de Quieunonas- 
caran. 

Le soir que nous arriuasmes au port de cette ville, 
il estoit près de trois quarts d'heure de nuict, et fai- 
soit fort obscur, c'est pourquoy mes Saunages y ca- 
banerent : mais pour moy i'aimay mieux m'en aller 
seul au trauers des champs et des bois en nostre Ca- 
bane, qui en estoit à demye lieuë loin, pour y voir 
promptement mes Confrères, de la santé desquels 
Il les Saunages m'auoientfaict fort douter : maisie les 263 
trouuay en très-bonne disposition. Dieu mercy, de 
quoy ie fus fort consolé, et eux au réciproque furent 
fort ayses de mon retour et de ma santé, et me firent 
festin de trois petites Citrouilles cuittes sous la cendre 
chaude , et d'vne bonne Sagamité , que ie mangeay 
dVn grand appétit , pour n^'auoir pris de toute la 
îournée qu'vn bien peu de bouillon fort clair, le ma- 
tin auant partir. 

De la santé et maladie des Saunages, 
et de leurs Médecins, 

Chapitre XX. 




ES anciens Egyptiens auoient accoustumé 
d'vser de vomitifs pour guérir les maladies 
du corps, et de sobriété pour se conseruer 
en santé : car ils tenoient pour maxime 
indubitable, que les maladies corporelles ne proce- 
doient que d'vne trop grande abondance et superâuité 
d'humeurs, et par conséquent qu'il n'y auoit aucun 
264 re- Il mede meilleur que le vomissement et la sobriété. 
Nos Saunages ont bien la dance et la sobriété, auec 
les vomitifs, qui leur sont vtiles à la conseruation de 
la santé; mais ils ont encore d'autres preseruatifs 
desquels ils vsent souuent : c'est à sçauoir, les estuues 
et sueries, par lesquelles ils s'allègent, et preuiennent 
les maladies : mais ce qui ayde encore grandement à 
leur santé, est la concorde qu'ils ont entr^eux, qu'ils 
n'ont point de procez, et le peu de soin qu'ils prennent 
pour acquérir les commoditez de cette vie, pour les- 
quelles nous nous tourmentons tant nous autres 
Cbrestiens, qui sommes iustement et à bon droict 
repris de nostre trop grande cupidité et insatiabilité 
d'en auoir, par leur vie douce, et la tranquilité de 
leur esprit. 

Il n'y a neantmoins corps si bien composé, ny na- 
turel si bien morigéné , qu'il ne vienne à la fin à se 
débiliter ou succomber par des diuers accidens aus- 

quels l'homme est suiet. C'est pourquoy nos pauures 
Sauuages, pour remédier aux maladies ou blesseures 
qui leur peuuent arriuer, ont des Médecins et maistres 
des cérémonies , qu'ils appellent Oki , ausquels ils 
croyent || fort, pour autant qu'ils sont grands Magi- 265 
ciens, grands Deuins et Inuocateurs de Diables : Ils 
leur seruent de Médecins et Chirurgiens , et portent 
tousiours auec eux vn plein sac d'herbes et de drogues 
pour medeciner les malades : ils ont aussi vn Apothi- 
caire à la douzaine , qui les suit en queue auec ses 
drogues, et la Tortue qui sert à la chanterie, et ne 
sont point si simples qu'ils n'en sçachent bien faire 
accroire au menu peuple par leurs impostures, pour 
se mettre en crédit, et auoir meilleure part aux festins 
et aux présents. 

S'il y a quelque malade dans vn village , on l'en- 
uoye aussi tost quérir. Il faict des inuocations à son 
Démon, il souf&e la partie dolente, il y faict des inci- 
sions, en succe le mauuais sang, et faict tout le reste 
de ses inuentions, n'oubliant iamais, s'il le peut hon- 
nestement, d'ordonner tousiours des festins et récréa- 
tions pour premier appareil , afin de participer luy- 
mesme à la feste, puis s'en retourne auec ses presens. 
S'il est question d'auoir nouuelle des choses absentes, 
après auoir interrogé son Démon, il rend des oracles; 
mais ordinairement douteux , et bien souuent faux , 
Il mais aussi quelques-fois véritables : car le Diable 266 
parmy ses mensonges, leur dict quelque vérité. 

Vn honneste Gentil-homme de nos amis, nommé 
le sieur du Vernet, qui a demeuré auec nous au pays 
des Hurons, nous dist vn iour, que comme il estoit 
dans la Cabane d'vne Sauuagesse vers le Brésil, qu'vn 

Démon vint frapper trois grands coups sur la couuer- 
ture de la Cabane, et que la Sauuagesse qui cogneut 
que c'estoitson Démon, entra aussi-tost dans sa petite 
tour d*escorce, oîi elle auoit accoustumé de receuoir 
ses oracles^ et entendre les discours de ce malin esprit. 
Ce bon Gentil-homme preste Toreille, et esccute le 
Colloque, et entendit le Diable qui se plaignoit gran- 
dement à elle , qu'il estoit fort las et fatigué , et qu'il 
venoit de fort loin guérir des malades, et que l'amitié 
particulière qu'il auoit pour elle, l'auoit obligé de la 
venir voir ainsi lassé, puis pour l'aduertir qu'il y 
auoit trois Nauires François en mer qui arriueroient 
bien-tost, ce qui fut trouué véritable : car à trois ou 
quatre iours de là , les Nauires arriuerent , et après 
que la Sauuagesse l'eut remercié, et faict ses de- 
mandes, le Démon s'en retourna. 
267 II Vn de nos François estant tombé malade en la 
Nation du Petun , ses compagnons qui s'en alloient 
à la Nation Neutre, le laissèrent là , en la garde d'vn 
Saunage, auquel ils dirent : Si cettuy nostre compa- 
gnon meurt, tu n'as qu'à le despoûiller de sa robbe, 
faire vne fosse, et l'enterrer dedans. Ce bon Saunage 
demeura tellement scandalisé du peu d'estat que ces 
François faisoient de leur compatriote, qu'il s'en plai- 
gnit par tout , disant qu'ils estoient des chiens , de 
laisser et abandoner ainsi leur compagnon malade, et 
de conseiller encore qu'on l'enterrast nud, s'il venoit 
à mourir. le ne feray iamais cette iniure à vn corps 
mort, bien qu'estranger, disoit-il; et me despoûille- 
rois plustost de ma robbe pour le couurir, que de luy 
oster la sienne. 
L'hoste de ce pauure garçon sçachant sa' maladie, 

part aussîtost de Quieuindohain, d'où il êstoît, pour 
l'aller quérir, et assisté de ce Sauuage qui l'aucit en 
garde, l'apportèrent sur leur dos iusques dans sa Ca- 
bane, oh enfin il mourut, après auoir esté confessé 
par le Père loseph, et fut enterré en vn lieu particu- 
lier le plus honorablement, et auec le plus de céré- 
monies Il Ecclésiastiques qu'il nous fut possible, de- 268 
quoy les Saunages restèrent fort édifiez, et assistèrent 
eux mesmes au conuoy avec nos François , qui s'y 
estoient trouués auec leurs armes. Les femmes et 
filles ne manquèrent pas non plus en leurs pleurs 
accoustumez, suyuant l'ordonnance du Capitaine, et 
du Médecin ou Magicien des malades, lequel neant- 
moins on ne souffrit point approcher de ce panure 
garçon pour faire ses inuentions et follies ordinaires : 
bien n'eust-on pas refusé quelque bon rémede natu- 
rel, s'il en eust eu de propre à la maladie. 

Je me suis informé d'eux, des principales plantes 
et racines desquelles ils se seruent pour guérir leurs 
maladies; mais entre toutes les autres ils font estât de 
celle appele'e Oscar, qui faict merueille contre toutes 
sortes de playes, vlceres, et autres incommoditez. 
Ils en ont aussi d'autres très -venimeuses, qu'ils ap- 
pellent Ondachiera, c'est pourquoy qu'il s'en faut don- 
ner garde, et ne se point bazarder d'y manger d'au- 
cune sorte de racine, que Ton ne les cognoisse, et 
qu'on ne sçache leurs effects et leurs vertus, de peur 
des accidents inopinez. 

Il Nous eusmes vn iour vne grande appréhension 269 
d'vn François, qui pour en auoir mangé d'vne, de- 
uint tout en vn instant grandement malade^ et pasle 
comme la mort, il fut neantmoins guery par des vo* 

M 

mitirs que les Sauuages luy firent aualler. Il nous 
arriua encore une autre seconde appréhension, qui se 
tourna par après en risée : ce fut que certains petits 
Sauuages ayansdes racines nommées Ooxraty qui res- 
semblent à vn petit naueau, ou à vne chastaigne pe- 
lée, qu'ils venoient d'arracher pour porter en leurs 
Cabanes : vn ieune garçon François qui demeuroit 
auec nous, leur en ayant demandé, et mangé vne ou 
deux, et trouué au commencement dVn goust assez 
agréable, il sentit peu après tant de douleur dans la 
bouche, comme d'vn feu tres-cuisant et picquant, 
auec grande quantité d'humeurs et de phlegmes qui 
luy distilloient continuellement de la bouche , qu'il 
en pensoit estre à mourir : et en effect , nous n'en 
sçauions que penser, ignorans la cause de cet acci- 
dent, et craignions qu'il eust mangé de quelque ra- 
cine venimeuse : mais en ayant communiqué, et de- 
mandé Taduis des Sauuages, ils se firent apporter le 
270 reste des racines pour |1 voir que c'estoit, et les ayans 
veties et recogneûes, ils se prirent à rire, disans qu'il 
n'y auoit aucun danger ny crainte de mal; mais 
plustost du bien, n'estoient ces poignantes et par trop 
cuisantes douleurs de la bouche. Ils se seruent de ces 
racines pour purger les phlegmes et humiditez du 
cerueau des vieilles gens , et pour esclaircir la face : 
mais pour euiter ce cuisant mal, ils les font premiè- 
rement cuire sous les cendres chaudes, puis les man- 
gent, sans en ressentir après aucune douleur, et cela 
leur fàict tous les biens du monde, et suis marry de 
n'en auoir apporté par-deçà, pour Testât que ie croy 
qu'on en eustfaict. Ondict aussi que nos Montagnais 
et Canadiens ont un arbre appelé Annedda, d'vne ad- 

mirable vertu; ils pillent l'escorce et les feuilles de 
cet arbre, puis font bouillir le tout en eauë, etlaboi- 
uent de deus iours l'vn, et mettent le marc sur les 
jambes enflées et malades, et s'en trouuent bien tost 
guéris, comme de toutes autres sortes de maladies 
intérieures et extérieures. 

Pour se rendre plus souples et dispos à la course, 
et pour purger les mauuaises humeurs des parties 
enflées, nos Hurons || s'incisent. et decouppent le 271 
gras des iambes, auec de petites pierres trenchantes, 
desquelles ils tirent enco e du sang de leurs bras, 
pour reioindre et coler leurs pippes ou petunoirs de 
terre rompus, qui est vne très-bonne inuention , et 
vn secret d'autant plus admirable, que les pièces re- 
colées de ce sang sont après plus fortes qu'elles n'es- 
toient auparavant. l'admirois aussi de les voir eux- 
mesmes brusler par plaisir de la moelle de sureau 
sur leurs bras nuds, et l'y laissoient consommer et 
esteindre : de sorte que les playes, marques et cica- 
trices y demeuroient imprimées pour tousiours. 

Quand quelqu'vn veut faire suerie, qui est le re- 
mède le plus propre et le plus commun qu'ils ayent, 
pour se conseruer en santé, preuenir les maladies, et 
leur coupper chemin, il appelle plusieurs de ses amis 
pour suer avec luy : car luy seul ne le pourroit pas 
aysement faire. Il font donc rougir quantité de cail- 
loux dans vn grand feu, puis les en. retirent et met- 
tent en vn mionceau au milieu de la Cabane , ou la 
part qu'ils désirent dresser leur suerie, (car estans par 
les champs en voyage, ils en vsent quelques-fois) puis 
dressent tout à || l'entour des bastons fichez en terre, 272 
à la hauteur de la ceinture, et plus, repliez, par des- 

SUS, en fa^n d'vne table ronde, laissans entre les 
pierres et les bastons une espace suffisante pour con- 
tenir les hommes nuds qui doivent suer, les vns 
ioignans les autres, bien serrez et pressez tout à 
Tentour du monceau de pierres assis contre terre, et 
les genoûils esleucz au deuant de leur estomach : y 
estans on couure toute la suerie par dessus et à l'en* 
tour, auec de leurs grandes escorces, et des peaux en 
quantité : de sorte qu'il ne peut sortir aucune cha- 
leur ny air de Testuue; et pour s'eschaufTer encore 
d'auantage, et s'exciter à suer, Pvn d'eux chante, et 
les autres disent et répètent continuellement avec 
force et véhémence (comme en leurs dances,) Het, 
het, het, et n'en pouuans plus de chaleur, ils se font 
donner vn peu d*air, en ostant quelque peau de des- 
sus, et par-fois ils boiuent encore de grandes potées 
d'eau froide, et puis se font recouurir, et ayans sué 
suffisamment, ils sortent, et se vont ieter à l'eau, s'ils 
sont proches de quelque riuiere; sinon, ils se lauent 
d'eau froide , et puis festinent : car pendant qu'ils 
273 suent, la chaudière est sur le feu, et pour||auoir 
bonne suerie, ils y bruslent par-fois du petun, 
comme en sacrifice et offrande ; i'ay veu quelques- vns 
de nos François en de ces sueries auec les Saunages, 
et m'estonnoîs comme ils la vouloient et pouuoient 
supporter, et que Thonnesteté ne gaignoit sur eux 
de s'en abstenir. 

Il arriue aucunes-fois que le Médecin ordonne à 
quelqu'vn de leurs malades de sortir du bourg, et de 
s'aller cabaner dans les bois, ou en quelqu'autre lieu 
escarté, pour luy obseruer là, pendant la nuict, ses 
diaboliques inuentions , et ne sçay pour quel autre 

suiet il le feroit, puis que pour l'ordinaire cela ne se 
practique point qu2 pour ceux qui sont entachez de 
maladie sale ou dangereuse, lesquels on contrainct 
seuls , et non les autres , de se séparer du commun 
iusques à entière guerison, qui est vne coustume et 
ordonnance louable et très-bonne, et qui mesme de- 
uroit estre obseruée en tout pays. 

A ce propos et pour confirmation, ie diray, que 
comme ie me promenois vn iour seul, dans les bois 
de la petite Nation des Quieunontateronons, i'apper- 
ceu vn peu de fumée, et désireux de voir que c'estoit, 
i'aduançay, et tiray celle part, où || ie trouuay vne 274 
Cabane ronde, faicte en façon d'vne Tourelle ou Py- 
ramide haute esleuée , ayant au faiste vn trou ou 
souspiral par oîi sortoit la fumée : non content, i'ou- 
uris doucement la petite porte de la Cabane pour 
sçauoir ce qui estoit dedans, et trouuay vn homme 
seul estendu de son long auprès d'vn petit feu : ie 
m'informay de luy pourquoy il estoit ainsi séquestré 
du village, et de la cause qu'il se deliilloit; il me res- 
pondit, moitié en Huron et moitié en Algoumequin, 
que c'estoit pour vn mal qu'il avoit aux parties natu- 
relles, qui le tourmentoit fort, et duquel il n'esperoit 
que la mort, et que pour de semblables maladies ils 
auoient accoustumé entr'eux, de séparer et esloigner 
du commun ceux qui en estoient attaincts, de peur 
de gaster les autres par la fréquentation , et neant- 
moins qu^on luy apportoit ses petites nécessitez et 
partie de ce qui luy faisoit besoin, ses parens et amis, 
ne pouuans pas d'auantage pour lors, à cause de leur 
pauureté. l'avois beaucoup de compassion pour luy; 
mais cela ne luy seruoit que d'vn peu de [diuertisse- 

ment et de consolation en ce petit espace de temps 
que ie fus auprès de luy : car de luy donner quel- 

275 II que nourriture ou rafraischissement, il estoit hors 
de mon pouuoir, puis que i'estois moy-mesme dans 
vne grande nécessité. 

Le Truchement des Honqueronons me dist vn 
iour, que comme ils furent vn long temps pendant 
l'hyuer, sans auoir de quoy manger autre chose que 
du petun, et quelque escorce d'arbre, qu'il en deuint 
tellement foible et débile, qu'il en pensa estre au 
mourir, et que ses Saunages le voyans en cet estât, 
touchez et esmeus de compassion , luy demandèrent 
s'il vouloit qu'on Tacheuast, pour le deliurer des 
peines et langueurs qu'il souffroit, puis qu'aussi bien 
faudroit-il qu'il mourust misérablement par les 
champs, ne pouuant plus suyure les troupes : mais 
il fut d'aduis qu'il valoit mieux languir et espérer en 
nostre Seigneur, que de se précipiter à la mort, aussi 
auoit il raison : car à quelques iours de là Dieu per- 
mist qu'ils prindrent trois Ours qui les remirent tous 
sus pieds, et en leurs premières forces, après auoir 
esté quatorze ou quinze iours en ieusnes continuels. 

Il ne faut pas s'estonner ou trouuer estrange qu'ils 

276 ayent (touchez et esmeus || de compassion) présenté et 
offert de si bonne grâce la mort à ce Truchement ^ 
puis qu'ils ont cette coustume entr'eux (i'entends les 
Nations errantes, et non Sédentaires) de tuer et faire 
mourir leurs pères et mères , et plus proches parens 
desia trop vieux , et qui ne peuuent plus suyure les 
autres, pensans en cela leur rendre de bons seruices. 

l'ay quelques-fois esté curieux d'entrer au lieu où 
l'on chantoit et souflBoit les malades, pour en voir 

toutes les cérémonies; mais les Sauuages n'en estoient 
pas contens , et m'y souffraient auec peine , pour ce 
qu'ils ne veulent point estre veus en semblables ac- 
tions : et pour cet effect, à mon aduis, ou pour autre 
suiet à moy incogneu , ils rendent aussi le lieu oîi 
cela se faict, le plus obscur et ténébreux qu'ils peuuent, 
et bouchent toutes les ouuertures qui peuuent donner 
quelque lumière d'en haut, et ne laissent entrer là 
dedans que ceux qui y sont nécessaires et appeliez. 
Pendant qu'on chante il y a des pierres qui rougis- 
sent au feu, lesquelles le Médecin empoigne et manie 
auec ses mains, puis masche des charbons ardans, 
faict du Diable deschaisné, et de ses mains ainsi 
Il eschauffées , frotte et souffle les parties malades du 277 
patient, ou crache sur le mal de son charbon masché. 
Ils ont aussi entr'eux des obsédez ou malades de ma- 
ladies de furies, ausquels il prendra J)ien enuie de faire 
dancer les femmes et filles toutes ensemble, auec l'or- 
donnance de Loki ; mais ce n'est pas tout : car luy et 
le Médecin, accompagnez de quelqu'autre, feront des 
singeries et des coniurations, et se tourneront tant 
qu'ils demeureront le plus souuenthorsd'eux-mesmes : 
puis il paroist tout furieux, les yeux estincelans et 
effroyables, quelques -fois debout, et quelques- fois 
assis, ainsi que la fantasie luy en prend : aussi-tost 
vne quinte luy reprendra , et fera tout du pis qu'il 
pourra , puis il se couche , où il s'endort quelque es- 
pace de temps , et se resueillant en sur-saut r'entre 
dans ses premières furies, renuerse, brise et iette tout 
ce qu'il rencontre en son chemin, auec du bruit, du 
dommage et des insolences non-pareilles : cette furie 
se passe par le sommeil qui luy reprend. Apres il 

faict suerie auec quelqu'vn de ses amis qu'il y appelle^ 
d'où il arriue que quelques-vns de ces malades se 

278 trouuent guéris, et c'est ce qui les en- 1| tretient dans 
l'estime de CCS diaboliques cérémonies. Car il est bien 
croyable que ces malades ne sont pas tellement en- 
diablez qu'ils ne voyent bien le mal qu'ils font; mais 
c*est vne opinion qu'ils ont qu'il faut faire du démo 
niacle pour guérir les fantasies ou troubles de l'es- 
prit, et par vne iuste permission diuine, il arriue le 
plus souuent qu'au lieu de guérir, ils tombent de 
fièvre en chaud mal, comme on dict, et que ce qui 
n'estoit auparauant qu'vne fantasie d'esprit , causée 
d'vne humeur hypocondre, ou d'vne opération de 
Tesprit malin, se conuertit en vne maladie corporelle 
auec celle de l'esprit, et c'est ce qui estoit en partie 
cause que nous estions souuent suppliez de la part 
des Maistres de la cérémonie, et de Messieurs du 
Conseil, de prier Dieu pour eux, et de leur enseigner 
quelque bon remède pour ses maladies , confessans 
ingenuëment que toutes leurs cérémonies, dances, 
chansons, festins et autres singeries, n'y seruoient 
du tout rien. 

Il y a aussi des femmes qui entrent en ces furies, 
mais elles ne sont si insolentes que les hommes, qui 
sont d'ordinaire plus tempestatifs : elles marchent à 

279 quatre || pieds comme bestes, et font mille grimasses 
et gestes de personnes insensées : ce que voyant le Ma* 
gicien, il commence à chanter, puis auec quelque 
mine la soufflera, luy ordonnant de certaines eauës à 
boire, et qu'aussi tost elle fasse vn festin, soit de chair 
ou de poisson qu'il faut trouuer, encore qu'il soit rare 
pour lors, neantmoins il est aussi tost faict. 

Le cry faict, et le banquet finy, chacun s'en re- 
tourne en sa maison, iusques à vne autre fois qu'il la 
reuiendra voir, la soufflera, et chantera derechef, 
auec plusieurs autres à ce appeliez, et luy ordonnera 
encore de plus trois ou quatre festins tout de suite, 
et s'il luy vient en fantasie commandera des Masca- 
rades, et qu'ainsi accommodez ils aillent chanter prés 
du lictde la malade, puis aillent courir par toute la 
ville pendant que le festin se prépare; et après leurs 
courses ils reuiennent pour le festin; mais souuent 
bien las et affamez. 

Lors que tous les remèdes et inuentions ordinaires 
n'ont de rien seruy, et qu'il y a quantité de malades 
en vn bourg ou village, ou du moins que quelqu'vn 
des principaux d'entr'eux est détenu d'vne griesue ma- 
ladie, ils tiennent conseil, || et ordonnent, Lonouoyroya 280 
qui est l'inuention principale, et le moyen plus propre 
(à ce qu'ils disent) pour chasser les D:ables et malins 
esprits de leur ville ou village, qui leur causent, pro- 
curent et apportent toutes les maladies et infirmitez 
qu'ils endurent et souffrent au corps et en l'esprit. 
Le soir donc, les hommes commencent à casser, ren- 
uerser et bouluerser tout ce qu'ils rencontrent par les 
Cabanes , comme gens forcenez , iettent le feu et les 
tisons allumez par les rues : crient, hurlent, chantent 
et courent toute la nuict par les rues, et à l'entour des 
murailles ou palissades du bourg, sans se donner au- 
cun relasche : après ils songent en leur esprit quelque 
chose qui leur vient premier en la fantasie (i'entends 
tous ceux et celles qui veulent estre de la feste), puis 
le matin venu ils vont de Cabane en Cabane, de feu 
en feu, et s'arrestent à chacun vn petit espace de 

temps y chantans doucement (ces mots :) Vn tel m'a 
donné cecy, vn tel m'a donné cela , et telles et sem- 
blables paroles en la louange de ceux qui leur ont 
donné , et en beaucoup de mesnages on leur offre li- 
brement : qui vn cousteau , qui vn petunoir, qui vn 

a8i chien, qui vne peau, vn canot, ou || autre chose, qu'ils 
prennent sans en faire autre semblant , iusques à ce 
qu'on vient à leur donner la chose qu'ils auoient son- 
gée, et celuy qui la reçoit fait alors vn cry en signe 
de joye, et s'encourt en grand' haste de la Cabane, et 
tous ceux du logis en luy congratulant, font vn long 
frappement de mains contre terre , auec cette excla- 
mation ordinaire , hé é é é é , et ce présent est pour 
luy : mais pour les autres choses qu'il a eues, et qui 
ne sont point de songe, il les doit rendre après la 
feste, à ceux qui les luy ont baillées. Mais s'ils voyent 
qu'on ne leur donne rien ils se faschent, et prendra 
tel humeur à l'vn d'eux, qu'il sortira hors la porte, 
prendra vne pierre, et la mettra auprès de celuy ou 
celle qui ne luy aura rien donné, et sans dire mot s'en 
retournera chantant, qui est vne marque d'iniure, re- 
proche et de mauuaise volonté. 

Cette feste dure ordinairement trois iours entiers, 
et ceux qui pendant ce temps-là n'ont peu trouuer ce 
qu'ils auoient songé, s'en affligent, s'en estiment mi- 
sérables, et croyent qu'ils mourront bien-tost. Il y a 
mesme des panures malades qui s'y font porter, sous 

182 espérance d'y rencontrer || leur songe, et par consé- 
quent leur santé et guerison. 

Des deffuncts^ et comme ils pleurent et enscuelissent les morts. 

Chapitre XXI. 

MESME temps que quelquVn est decedé^ 
Ton enueloppe son corps vn peu retressi^ 
dans sa plus belle robe , puis on le pose 
sur la natte où il est mort , tousiours ac- 
compagné de quelqu'vn , iusques à Theure qu'il est 
porté aux chasses. Cependant tous ses parens et amis, 
tant du lieu que des autres bourgs et villages , sont 
aduertis de cette mort, et priez de se trouuer au con- 
uoy. Le Capitaine de la Police de son costé, faict ce 
qui est de sa charge : car incontinent qu'il est ad- 
uerty de ce trespas , luy, ou son Assesseur pour luy, 
en faict le cry par tout le bourg , et prie vn chacun 
disant : Prenez tous courage, Etsagon^ Etsagon, et faictes 
tous festin au mieux qu'il vous sera possible, pour vn 
Il tel ou vne telle qui est decedée. Alors chacun en 283 
particulier s'employe à faire vn festin le plus excellent 
qu'il peut, et de ce qu'ils peuuent, puis ils le dé- 
partent et l'enuoyent à tous leurs parens et amis, sans 
en rien reseruer pour eux, et ce festin est appelle 
Agochin atiskein^ le festin des âmes. Il y a des Nations 
lesquelles faisans de ces festins, font aussi vne part 
au deffunct, qu'ils iettent dans le feu; mais ie ne me 
suis point informé de nos Hurons s'ils en font aussi 
vne-^au mort, et ce qu'elle dénient, d'autant que cela 
est de peu d'importance : nous pouuons assez bien 
cognoistre et coniecturer, par ce que ie viens de dire, 



la facilité qu'il y a de leur persuader les prières, 
aumosnes et bonnes œuures pour les âmes des def- 
functs. 

Les Essedons , Scythes d*Asie , celebroient les fu- 
nérailles de leur père et mère auec chants de ioye. 
Les Thraciens enseuelissoient leurs morts en se 
resiouyssans, d'autant (comme ils disoient) qu'ils es- 
toient partis du mal, et arriuez à la béatitude : mais 
nos Hurons enseuelissent les leurs en pleurs et tris- 
tesses , neantmoins tellement modérées et réglées au 
niueau de la raison, qu'il semble que ce pauure peuple 
284 II ayevn absolu pouuoir sur ses larmes et sur ses sen- 
timens; de manière qu'ils ne leur donnent ccfurs que 
dans l'obeyssance , et ne les arrestent que par la 
mesme obeyssance. 

Auant que le corps du deffunct sorte de la Cabane, 
toutes les femmes et filles là présentes, y font les 
pleurs et lamentations ordinaires , lesquelles ne les 
commencent ny ne finissent iamais (comme ie viens 
de dire) que par le commandement du Capitaine ou 
Maistre des cérémonies. Le commandement et Pad- 
uertissement donné, toutes vnanimement commencent 
à pleurer, et se lamentent à bon escient , et femmes 
et filles, petites et grandes (et non iamais les hommes, 
qui demonstrent seulement vne mine et contenance 
morne et triste, la teste panchante sur leurs genoûils) 
et pour plus facilement s'esmouuoir et s'y exciter, 
elles répètent tous leurs parens et amis deffuncts, di- 
sans. Et mon père est mort, et ma mère est morte, et 
mon cousin est mort, et ainsi des autres , et totites 
fondent en larmes; sinon les petites filles qui en font 
plus de semblant qu'elles n'en ont d'enuie, pour 

n'estre encore capables de ces senti- 1| mens. Ayans 285 
suffisamment pleuré, le Capitaine leur crie, c'est as- 
sez, cessez de pleurer, et toutes cessent. 

Or pour monstrer combien il leur est facile de pleu- 
rer, par ces ressouuenirs et répétitions de leurs parens 
et amis décédez, les Hurons et Huronnes souffrent 
assez patiemment toutes sortes d'iniures : mais quand 
on vient à toucher cette corde, et qu'on leur reproche 
que quelqu'vn de leurs parens est mort , ils sortent 
alors aysement hors des gonds et perdent patience 
de cholere et fascherie, que leur apporte et cause 
ce ressouuenir, et feroient enfin un mauuais party 
à qui leur reprocheroit : et c'est en cela , et non en 
autre chose, que ie leur ay veu quelques-fois perdre 
patience. 

Au iour et à l'heure assignée pour l'enterrement, 
chacun se range dedans et dehors la Cabane pour y 
assister : on met le corps sur vn brancart ou ciuiere 
couuert d'vne peau , puis tous les parens et amis , 
auec vn grand concours de peuple, accompagnent ce 
corps iusques au Cimetière, qui est ordinairement à 
vne portée d'arquebuze loin du bourg, oti estans tous 
arriuez, chacun se tient en silence, les vns de- 1| bout, 286 
les autres assis, selon qu'il leur plaist; pendant qu'on 
esleue le corps en haut , et qu*on l'accommode dans 
sa chasse, faicte et disposée exprez pour luy : car 
chacun corps est mis dans vne chasse à part. Elle est 
faicte de grosse escorce , esleuée sur quatre gros pi- 
liers de bois vn peu peinturez, de la hauteur de neuf 
ou dix pieds ou enuiron : ce que ie coniecture, en ce 
qu'esleuant^ma main, ie ne pouuois toucher aux 
chasses qu*à plus d'vn pied ou deux prez. Le corps y 

estant posé, auec la galette , Thuile , haches et autre 
chose qu*on y veut mettre , on la referme , puis de 
dessus on iette deux bastons ronds, chacun de la lon- 
gueur d'vn pied , et gros vn peu moins que le bras ; 
Tvn d*vn costé pour les ieunes hommes, et Tautre de 
l'autre, pour les filles : (le n*ay point veu faire cette 
cérémonie de ietter les deux bastons en tous les en- 
terremens; mais à quelques vns,) et ils se mettent 
après comme lyons, à qui les aura, et les pourra es- 
leuer en l'air de la main , pour gaigner vn certain 
prix, et m'estonnois grandement que la violence 
qu'ils apportoient pour arracher ce baston de la main 
des vns et des autres , se veautrans et culbutans 
287 contre terre , ne les || estouffoit , tant les filhs de leur 
costé, que les garçons du leur. 

Or pendant que toutes ces cérémonies s'obseruent, 
il y a d'vn autre costé vn Officier monté sur vn tronc 
d'arbre, qui reçoit des presens que plusieurs per- 
sonnes font, pour essuyer les larmes de la vefue, ou 
plus proche parente du defTunct : à chaque chose 
qu'il reçoit , il Tesleve en l'air, pour estre veuë de 
tous, et dict : Voilà vne telle chose qu'vn tel ou vne 
telle a donnée pour essuyer les larmes dVne telle, puis 
il se baisse, et luy met entre les mains : tout estant 
acheué chacun s'en retourne d'oîi il est venu , auec 
la mesme modestie et le silence. l'ay veu en quelque 
lieu d'autres corps mis en terre (mais fort peu) sur 
lesquels il y audit vne Cabane ou Chasse d'escorce 
dressée, et à Tentour vne haye en rond, faicte auec 
des pieus fichez en terre, de peur des chiens ou bestes 
saunages, ou par honneur, et pour la reuerence des 
deffuncts. 

Les Canadiens, Montagnaîs, Algoumequins et au- 
tres peuples errans, font quelqu'autre particulière cé- 
rémonie enuers les corps des deffuncts : car ils n'ont 
desia point de Cimetière commun et ar- || resté; ains 288 
enseuelissent et enterrent ordinairement^les corps de 
leurs parens deffuncts parmy les bois , proche de 
quelque gros arbre, ou autre marque, pour en reco- 
gnoistre le lieu, et auec ces corps enterrent aussi leurs 
meubles, peaux, chaudières, escuelles, cueilliers et 
autres choses du defifunct, auec son arc et ses flesches, 
si c'est vn homme, puis mettent des escorces et des 
grosses busches par-dessus, et de la terre après, pour 
en oster la cognoissance aux Estrangers. Et faut noter 
qu'on ne sçauroit en rien tant les offencer, qu'à 
fouiller et desrober dans les sepulchres de leurs pa- 
rens, et que si on y estoit trouué, on n'en pourroit 
pas moins attendre qu'vne mort tres-cruelle et rigou- 
reuse, et pour tesmoigner encore l'alSection et reue- 
rence qu'ils ont aux os de leurs parens : si le feu se 
prenoit en leur village et en leur cimetière, ils cour- 
roient premièrement esteindre celuy du cimetière, et 
puis celuy du village. 

Entre quelque Nation de nos Saunages, ils ont ac- 
coustumé de se peindre le visage de noir à la mort 
de leurs parens et amis, qui est vn signe de deuil : ils 
peindent aussi le visage du deffunct, et l'enjo- || liuent 289 
de matachias , plumes et autres bagatelles , et s'il est 
mort en guerre, le Capitaine faict vne Harangue en 
manière d'Oraison funèbre, en la présence du corps, 
incitant et exhortant l'assemblée, sur la mort du def- 
funct, de prendre vengeance d'vne telle meschanceté, 
et de faire la guerre à ses ennemis , le plus prompte- 

ment que faire se pourra, afin qu'vn si grand mal ne 
demeure point impuny, et qu'vne autre fois on n'aye 
point la hardiesse de leur courir sus. 

Les Attiuoindarons font des Résurrections des 
morts, principalement des personnes qui ont bien 
mérité de la patrie par leurs signalez seruices, à ce 
que la mémoire des hommes illustres et valeureux 
reuiue en quelque façon en autrûy. Ils font donc des 
assemblées à cet efTect, et tiennent des conseils, aus- 
quels ils en eslisent vn d*entr'eux, qui aye les mesmes 
vertus et qualitez (s'il se peut) de celuy qu'ils veulent 
ressusciter, ou du moins qu'il soit d'vne vie irrépro- 
chable parmy vn peuple Saunage. 

Voulans donc procéder à la Résurrection, ils se 
leuent tous debout, excepté celuy qui doit ressusciter, 
290 auquel ils im- !| posent le nom du defTunct, et baissans 
tous la main iusques bien bas, feignent le relever de 
terre : voulans dire par là qu'ils tirent du tombeau ce 
grand personnage deffunct, et le remettent en vie en 
la personne de cet autre qui se leue debout, et (après 
les grandes acclamations du peuple) il reçoit les pre« 
sens que les assistans luy offrent, lesquels le congra- 
tulent encore de plusieurs festins, et le tiennent 
désormais pour le deffunct qu'il représente; et par 
ainsi iamais la mémoire des gens de bien et des bons 
Qt valeureux Capitaines ne meurt point entr'eux. 

De la grand' feste des Morts. 
Chapitre XXII. 

E dix en dix ans , ou enuiron , nos Sau- 
uages , et autres peuples Sédentaires , font 
la grande feste ou cérémonie des Morts, en 
l'vne de leurs villes ou villages, comme il 
aura esté conclu et ordonné par vn conseil gênerai de 
tous ceux du pays (car les os des deffuncts ne sont 
enseuelis || en particulier que pour vn temps) et la 291 
font encore annoncer aux autres Nations circonuoy- 
sines, afin que ceux -qui y ont esleu la sépulture des 
os de leurs parens les y portent, et les autres qui y 
veulent venir par deuotion , y honorent la feste de 
leur présence; car tous y sont les bien venus et festi- 
nez pendant quelques iours que dure la cérémonie , 
oti l'on ne voit que chaudières sur le feu , festins et 
dances continuelles, qui faict qu'il s'y trouue vne in- 
finité de monde qui y aborde de toutes parts. 

Les femmes qui ont à y apporter les os de leurs 
parens, les prennent aux cimetières : que si les chairs 
ne sont pas du tout consommées, elles les nettoyent 
et en tirent les os qu'elles lauent, et enueloppent de 
beaux Castors neufs, et de Rassades et Colliers de 
Pourceleines , que les parens et amis contribuent et 
donnent, disans : Tiens, voilà ce que ie donne pour 
les os de mon père, de ma mère , de mon oncle, cou- 
sin ou autre parent; et les ayans mis dans vn sac 

N 

neuf, ik les portent sur leur dos, et ornent encore le 
dessus du sac de quantité de petites parures, de col- 

292 liers, brasselets et autres enjoliuemens. Puis les || peU 
leteties, haches, chaudières et autres choses qu'ils 
estiment de valeur, auec quantité de viures se portent 
aussi au lieu destiné , et là estans tous assemblez, ils 
mettent les viures en vn lieu , pour estre employez 
aux festins, qui sont de fort grands fraiz entr'eux, 
puis pendent proprement par les Cabanes de leurs 
hostes, tous leurs sacs et leurs pelleteries, en atten- 
dant le iour auquel tout doit estre enseuely dans la 
terre. 

La fosse se fait hors de la ville, fort grande et pro- 
fonde , capable de contenir tous les os , meubles et 
pelleteries dédiées pour les deffuncts. On y dresse vn 
eschaffaut haut esleué sur le bord , auquel on porte 
tous les sacs d*os, puis on tend la fosse par tout, au 
fond et aux costez, de peaux et robes de Castors 
neufves, puis y font vn lict de haches, en après de 
chaudières, rassades, colliers et brasselets de Pource- 
leine, et autres choses qui ont esté données par les 
parens et amis. Cela faict, du haut de Teschaffaut les 
Capitaines vuident et versent tous les os des sacs dans 
la fosse parmy la marchandise, lesquels ils couurent 
encore d'autres peaux neuves, puis d'escorces, et après 

293 reiettent la terre par || dessus, et des grosses pièces de 
bois; et par honneur ils fichent en terre des piliers dfi 
bois tout à Tentour de la fosse, et font vne couuerture 
par dessus qui dure autant qu'elle peut, puis festinent 
derechef, et prennent congé Pvn de l'autre, et s'en 
retournent d'oîi ils sont venus , bien ioyeux et con- 
tens que les âmes de leurs parens et amis auront bien 

de quoy butiner, et se faire riches ce iour-là eii 
l'autre vie. 

Chrestiens , r'entrons vn peu en nous-mesmes , et 
voyons si nos ferueurs sont aussi grandes enuers les 
âmes de nos parens détenues dans les prisons de Dieu, 
que celles des panures Saunages enuers les âmes de 
leurs semblables deffuncts , et nous trouuerons que 
leurs ferueurs surpassent les nostres, et qu'ils ont 
plus d'amoui: l'vn pour l'autre , et en la vie et après 
la mort, que nous, qui nous disons plus sages, et le 
sommes moins en effect , parlant de la fidélité et de 
l'amitié simplement : car s'il est question de donner 
l'aumosne, ou faire quelqu'autre œuure pieuse pour 
les viuans ou deffuncts , c'est souuent auec tant de 
peine et de répugnance, qu'il semble à plusieurs 
qu'on leur arrache les entrailles du ventre , tant ils 

I ont de difficulté à bien faire, au contraire de nos Hu- 294 
rons et autres peuples Saunages , lesquels font leurs 
présents , et donnent leurs aumosnes pour les viuans 
et pour les morts, auec tant de gayeté et si librement, 
que vous diriez à les voir qu'ils n'ont rien plus en 
recommandation, que de faire du bien, et assister 
ceux qui sont en nécessité, et particulièrement aux 
âmes de leurs parens et amis deffuncts , ausquels ils 
donnent le plus beau et meilleur qu'ils ont , et s'en 
incommodent quelques-fois grandement, et y a telle 
personne qui donne presque tout ce qu'il a pour les 
os de celuy ou celle qu'il a aymée et chérie en cette 
vie, et ayme encore après la mort : tesmoin Ongyaîa^ 
qui pour auoir donné et enfermé auec le corps de sa 
deffuncte femme (sans nostre sceu) presque tout ce 
qu'il auoit , en demeura tres-pauure et incommodé , 

et s'en resiouyssoit encore, sous l'espérance que sa 
defiuncte femme en seroit mieux accommodée en 
Fautr3 vie. 

Or par le moyen de ces cérémonies et assemblées , 
ils contractent vne nouuelle amitié et vnionentr'euxy 
disans : Que tout ainsi que les os de leurs parens et 
295 II amis deffuncts sont assemblez et vnis en vn mesme 
lieu, de mesme aussi qu'ils deuoient durant leur vie^ 
viure tous ensemblement en vne mesme vnité et con- 
corde, comme bons parens et amis, sans s*en pouuoir 
à iamais séparer ou distraire , pour aucun desseruice 
ou disgrâce, comme en efFect ils font. 

